
Cuvânt înainte 


Lucrarea de faţă îşi propune abordarea comunicării din 
perspectivă managerială, cu accent pe modul în care aceasta 
influențează comportamentul organizațional. Demersul analitic 
este structurat pe o bază teoretică, după cum urmează: 

e Discutarea motivelor pentru care comunicarea eşuează,; 

e Explicarea strategiilor de îmbunătăţire a abilităților de 
comunicare; 

e Descrierea caracteristicilor comunicatorului de succes; 

e Evidenţierea modului în care intenţiile inconştiente se 
pot reflecta în mesaj; 

e Înțelegerea diferitelor strategii de comunicare, a 
modului în care pot fi organizate şi a momentului în care pot fi 
utilizate; 

e Descrierea argumentelor pro şi contra „politicii uşilor 
deschise”  — înţelegerea motivelor pentru care poate fi 
contraproductivă; 

e Înțelegerea plusurilor şi a minusurilor comunicării scrise 
şi a celei orale; 

e Explicarea principiului feed-back-ului şi a procesului 
de comunicare; 

e Identificarea diferitelor moduri prin care poate fi 
acordat feed-back-ul; 

e Înțelegerea metodelor potrivite de acordare a feed- 
back-ului; 


e Rolul sugestiei în procesul de comunicare. 

Scopul de a structura demersul analitic pe cele şase părți a 
avut în vedere dorința de a oferi claritate ansamblului. De 
asemenea, o atare structură face materialul mai uşor de utilizat, 
întrucât punctează principalele aspecte analizate. 

PARTEA | 


COMUNICAREA, PROCES DE INFLUENȚĂ 


1. COMUNICARE ŞI INFORMAŢIE. DEFINIREA 
CONCEPTELOR 


1.1. Definiţia comunicării 

Comunicarea reprezintă elementul indispensabil pentru 
funcționarea optimă a oricărei colectivități umane, indiferent de 
natura şi mărimea ei. Schimbul continuu de mesaje generează 
unitatea de vedere şi, implicit, de acţiune, prin armonizarea 
cunoştinţelor privind scopurile, căile şi mijloacele de a le atinge, 
prin promovarea deprinderilor necesare, prin omogenizarea relativă 
a grupurilor sub aspect afectiv, emoţional şi motivaţional (opinii, 
interese, convingeri, atitudini). 

În vorbirea curentă, folosirea cuvântului „comunicare” nu 
ridică probleme speciale. Pentru majoritatea utilizatorilor, „a 
comunica” înseamnă „a aduce la cunoştinţă” sau „a informa”. 
Acest fapt este evidenţiat de orice dicționar explicativ unde, în 
general, sunt menţionate trei semnificaţii, parțial suprapuse, ale 
cuvântului „comunicare”: 

1. înştiinţare, aducere la cunoştinţă; 

2. contacte verbale în interiorul unui grup sau colectiv; 

3. prezentare sau ocazie care favorizează schimbul de idei 
ori relațiile spirituale. 

Simplitatea aparentă nu elimină necesitatea de a defini mai 
exact semnificațiile ştiinţifice ale termenului „comunicare”. 
Comunicarea este un proces care, din perspectiva ştiinţei 
comunicării, dispune de patru componente fundamentale: 

1. un emițător, 

2. un canal, 


3. o informație, 

4. un receptor. 

Într-o formă extrem de simplă, procesul de comunicare sau 
comunicarea poate fi redat (sau redată) astfel: 


informaţie informaţie 
E.miţător =---------- canal === receptor 


Modelul elementar al comunicării 


Din această schemă se poate înţelege că procesul 
comunicării presupune mai mult decât un participant; anume, pe 
lângă emiţător (sau emitent), unul sau mai mulți receptori 
potențiali. Esenţa procesului stă în deplasarea, transferul sau 
transmiterea informaţiei de la un participant la celălalt. 

În mod frecvent, circulaţia are loc în dublu sens. Altfel 
spus, este bidirecțională. Acesta este, bunăoară, cazul dialogului, al 
unei discuţii dintre două persoane care, alternativ, joacă rolul de 
emiţător (vorbitor) şi receptor (ascultător). Alteori, circulația 
informației poate avea loc doar într-un singur sens, adică este 
unidirecțională. Este cazul monologului, al cuvântărilor, al 
comunicării prin presă, radio sau televiziune. 

Comunicarea nu se încheie o dată cu preluarea sau 
receptarea mesajului. Informaţia poate exercita o influență efectivă 
asupra opiniilor, ideilor sau comportamentelor celor care o 
receptează. Procesul poartă numele de efect al comunicării şi se 
bucură în ştiinţa comunicării de o atenţie deosebită. Prin urmare, 
modelul elementar al comunicării trebuie extins: 


informaţie informaţie 
EMIțătOr =------=--- canal ------------- TEceptor === efect 


Modelul elementar al comunicării, inclusiv „efectul ” 

În această a doua schemă, comunicarea se aseamănă 
procesului „stimul - reacţie” (receptorul reacționează la stimulii 
proveniţi din partea emițătorului). Dar nu orice proces „stimul- 
reacție” reprezintă o situație comunicativă. Teza că ar putea fi 

vorba de comunicare atunci când ochii ţi se închid (reacție) la 
lumina fulgerului (stimul) nu se mai poate susține. Procesul 
„stimul-reacție”, pentru a aparţine comunicării, ar trebui să fie cel 
puţin un proces intențional. Pentru ca transferul de informație să 
devină un proces de comunicare, emitentul trebuie să aibă intenția 
de a provoca receptorului un efect oarecare. Prin urmare, 
„comunicarea” devine un proces prin care un emițător transmite 
informație receptorului prin intermediul unui canal, cu scopul de a 
produce asupra receptorului anumite efecte. 

Dacă se merge mai departe, se poate prelucra şi îmbogăţi 
modelul elementar al comunicării cu încă trei elemente 
fundamentale: codarea, decodarea şi „zgomotul de fond”: 

x y x+y x 
Emiţător ----codare ---- canal ----- decodare --- receptor ----efect 


Z 
zgomot de fond 


Modelul fundamental al comunicării 


Modelul poate fi citit relativ simplu. Dacă un emițător 
doreşte să transmită o informaţie (x) unui receptor, informația 
trebuie să fie inteligibilă. De aceea, înainte de toate, emițătorul 
trebuie să aibă grijă să se facă înţeles, să îşi găsească cuvintele, fie 
că procesul de comunicare are loc în scris sau oral. Pasul doi îl 
reprezintă codarea mesajului. O dată codat, acesta este transpus în 
semnale (y) care pot străbate canalul spre receptor. Receptorul 
trebuie să decodeze mesajul transpus în semnale şi să-l interpreteze 
(x). În fine, comunicarea poate fi îngreunată de un surplus 
irelevant de informaţie (2) sau de zgomotul de fond. Un exemplu îl 
oferă distorsionarea mesajelor radiofonice din motive atmosferice. 
Acest ultim model al comunicării are avantajul că permite 

introducerea în discuţie a succesului în sens restrâns, a actului de 
comunicare. 

Reuşita procesului de comunicare implică într-o măsură 
oarecare izomorfismul dintre x şi x”: receptorul acordă mesajului o 
semnificaţie (x”), care e aceeaşi ca şi pentru emiţător (x= x”). 
Acelaşi model indică însă şi impedimentele pentru ca izomorfismul 
să se realizeze: pot interveni erori de codare sau de decodare, 
precum şi zgomotul de fond. 


1.2. Conceptul de „informaţie” 


Cine spune „comunicare” se referă, de fapt, la „informaţie”. 
Cele două concepte sunt atât de înrudite, încât nici o considerație 
asupra „comunicării” nu poate fi deplină fără o explicitare a 
„informaţiei”. În general, în ştiinţa comunicării, informaţia este 
ceea ce se comunică într-unul sau altul din limbajele disponibile”. 
Cu alte cuvinte, informaţia trebuie considerată ca o combinaţie de 
semnale şi simboluri. Semnalele ne pot duce cu gândul la undele sonore 
pe care le emitem în actul vorbirii, la undele radio sau cele de 
televiziune etc. Purtătoare de informaţie, semnalele sunt în sine lipsite 
de semnificație. Ele pot însă purta semnificaţii care — datorită unor 
convenții sociale — pot fi decodate. Spre exemplu, în signaletica rutieră, 
culoarea roşie este simbol al interdicții. Altfel spus, semnificația unui 
simbol este dependentă de un consens în practica socială. Revenind încă 
o dată la ultima diagramă, putem spune că y şi z corespund semnalelor, 
pe când x şi x” sunt apropiate simbolurilor. Indiferent care este natura 
semnalelor folosite de emițător, pentru ca influențarea receptorului să se 
producă şi să se obțină efectul scontat, ambele instanţe — atât emițătorul, 
cât şi receptorul — trebuie să atribuie aceeaşi semnificație semnelor 
utilizate. 


1.3. Valoarea informaţiei 


1.3.1]. Ştiri şi informaţii 
Un mesaj poate conține o cantitate mai mare de informaţie 
decât un alt mesaj. Ştirea „soarele a răsărit azi dimineaţă la ora 6 şi 
8 minute” conține mai multă informație decât ştirea: „azi-dimineață 
42 


a răsărit soarele”. Conceptul de „ştire”, înrudit celui de 
„informaţie”, ne poate fi de folos. Nimeni nu poate pune la îndoială 
faptul că afirmația „un om a muşcat un câine” este o ştire mult mai 
captivantă decât aceea că „un câine a muşcat un om”. 

Având în vedere că probabilitatea ca un om să fie muşcat de 
un câine este cu mult mai mare decât reciproca, rezultă că sunt 
şanse considerabil mai mari ca ziarele să consemneze faptul că „un 
om a muşcat un câine”. 

În jurnalistică, acesta este un exemplu clasic că „„ştirea” 
depinde de orizontul de aşteptare şi cunoaştere al receptorului (al 
ascultătorului ori al cititorului. Faptele sau evenimente ştiute, cu un 
grad de ocurență mai mare, au pentru receptor o valoare extrem de 
redusă din punct de vedere al noutăţii. În schimb, incidentele ori 
evenimentele neaşteptate au, evident, un grad ridicat de noutate. 

Faptele sau evenimentele ştiute, cu un grad de ocurență mai 
mare, au pentru receptor o valoare extrem de redusă din punct de 
vedere al noutăţii. În schimb, incidentele ori evenimentele 
neaşteptate au, evident, un grad ridicat de noutate. Rezultă că se 
aplică regula conform căreia noutatea este cu atât mai mare cu cât 
ceea ce s-a petrecut este mai improbabil, înainte chiar ca faptul să 
se fi consumat. 


1.3.2. Valoarea informativă. Un concept privind publicul 
receptor 


S-au înregistrat diverse tentative de a stabili „obiectivitatea” 
valorii informative, la nivel formal sau la nivel semantic. Formal, 
valoarea informativă poate fi calculată pe baza şanselor reale, mai 
mari sau mai mici, de a ieşi dintr-o anume situaţie într-un mod 
oarecare. În ceea ce priveşte nivelul semantic al valorii informative, 
aceasta s-ar putea calcula pe baza frecvenţei cuvintelor. 

Două aspecte sunt importante în acest cadru. Primul se 
referă la gradul de incertitudine presupus de un anumit eveniment 
(probabilitatea ca acel eveniment să se producă), iar cel de-al doilea 
la importanța pe care o categorie sau alta de public o acordă 
evenimentului în cauză (cu cât importanţa acordată evenimentului 

este mai mare, cu atât mai mare este valoare informativă a ştirii la 
care el se referă). Asta însemnă că, dacă pentru o anumită categorie 
de public, această incertitudine este pronunţată, înseamnă că 
valoarea informativă (pragmatică) a mesajului este foarte mare. 

Referindu-ne la informatizarea rapidă a societăţii, fenomen 
ale cărui proporții ne fac să vorbim de o societate informaţională, 
apare întrebarea dacă această societate informaţională este şi o 
societate cu adevărat informată. Căci una nu o presupune pe 
cealaltă. Relaţia cu cele spuse ceva mai sus nu este chiar atât de 
absconsă: trebuie subliniat că valoarea informativă e de ordin 
pragmatic, existând selectiv doar pentru un anumit public. 

Aşadar, valoarea informativă a mesajului este dependentă: 

a) înainte de emiterea/receptarea mesajului, de incertitu- 
dinea receptorului în ceea ce priveşte posibilitățile de a ieşi dintr-o 
situație; această incertitudine trebuie corelată cu importanța pe care 
receptorul o acordă fiecărei posibilități de a depăşi situația dată; 

b) după receptarea mesajului, de improbabilitatea care 
înconjura evenimentul înainte ca acesta să se fi produs şi de 
importanţa socială a evenimentului în sine. 


1.4. Inteligibilitatea informaţiei 


Uşurinţa de a citi o informație reprezintă o condiție 
minimală a procesului de comunicare. Un ziar care se exprimă prea 
complicat se îndepărtează de la raţiunea sa de bază, informarea 
publicului larg. Un purtător de cuvânt, care se limitează la 
expedierea de broşuri sau materiale scrise într-un limbaj de lemn, 
nu are de ce să se mire că nimeni nu îl ascultă. „Comunicarea 
profesională” — sună a critică de când lumea — este mult prea 
dificilă. Limbajul politic sau cel administrativ intră în aceeaşi 
categorie. O reconsiderare obiectivă a fenomenelor contemporane 
duce la concluzia că succesul sau insuccesul în activitățile 
competitive nu derivă din calitățile intrinseci ale ofertei. Factorul 
permanent de care trebuie să ţinem seama este acela al acutei 
imprevizibilități. 

Cercetarea gradului de dificultate în decodarea informaţiei a 
ocupat în ultimele decenii un loc important în ştiinţa comunicării. 
Cercetarea s-a aplecat asupra unei duble chestiuni. În primul rând, 
asupra factorilor care determină dificultatea informaţiei şi, în al 
doilea rând, asupra gradului de dificultate. Până în clipa de față, 
majoritatea cercetărilor s-a oprit la aspectele de stil sau la cele strict 
lexicale. Psiholingviştii, spre exemplu, consideră că dificultatea 
unui text depinde de vocabular, structura propozițională, densitatea 
conceptuală şi de interesul oamenilor. 

În procesul de comunicare, exprimarea de tip funcţionăresc 
constituie adesea o barieră. Limbajul pe care îl folosesc funcționarii 
şi nu numai ei, s-ar putea defini prin anumite caracteristici: 

a) exprimarea impersonală (preferința, printre altele, 
pentru construcțiile substantivizate: „finalitatea noastră este ...”, în 
loc de „noi vrem să ...”); 

b) construcţii încâlcite (construcţii „cleşte”, presupunând 
o mare distanță între subiect şi predicat: „schimbarea de procedură 
în aprobarea bugetului pe care Camera Deputaţilor intenţiona să o 
introducă, şi care va fi anul acesta încă o dată aplicată în mod 
experimental, oferă posibilitatea de a fi rediscutată şi 
îmbunătățită”); 

c) determinări pseudo-utile („sus-numitul ministru”, 
„Situaţia descrisă anterior”); 

d) exprimarea vetustă, în clişee („foarte apreciata 
dumneavoastră contribuție”, „fie-mi îngăduit în cele ce urmează să 
vă aduc la cunoştință...”). 

Oricât de complicat ar fi limbajul administrativ sau stilul 
oficial, comunicarea are rolul de a facilita relațiile dintre autorități 
şi cetăţeni, dintre conducători şi conduşi. 


2. COMUNICAREA - PROCES DE INFLUENȚĂ 


Aproape fiecare problemă, fiecare conflict şi fiecare 
neînțelegere are la bază o problemă de comunicare. Prin urmare, ce 
este comunicarea? Comunicarea este abilitatea oamenilor de a 
transforma spusele fără noimă, în cuvinte vorbite şi scrise, prin care 

ei sunt capabili să îşi facă cunoscute nevoile, dorinţele, ideile şi 
sentimentele. De ce avem nevoie să comunicam? Pentru că: 

a) suntem fiinţe sociale; 

b) trăim într-o lume în care milioane şi milioane de alți 
oameni viețuiesc; 

c) avem nevoie unii de alţii pentru siguranța noastră, pentru 
confortul nostru, pentru prietenie şi dragoste; 

d) avem nevoie unii de alții pentru a ne maturiza prin 
dialog; 

e) avem nevoie unii de alţii ca să ne îndeplinim scopurile şi 
obiectivele. 

Comunicăm ca să: 

1. ne cunoaştem; 

2. ne împărtăşim emoţiile unii altora; 

3. schimbăm informații; 

4. convingem pe alții să înţeleagă punctul nostru de 
vedere; 

5. construim relaţii. 


Atunci când comunicarea este ineficientă cauzează 
singurătate, conflicte, probleme în familie,  insatisfacții 
profesionale, stres psihologic, boli fizice etc. 


2.1. Putem să ne îmbunătăţim abilitățile de comunicare? 

Specialiştii cred că: 

e fiecare dintre noi poate învăța să comunice mai bine; 

e fiecare dintre noi se poate schimba. De fapt, schimbarea 
este inevitabilă. Legea schimbării spune că: lucrurile nu rămân 
neschimbate; dacă nu se schimbă în bine, atunci se vor schimba în 
rău. Oamenii care înţeleg procesul comunicării au mai mare control 
asupra schimbărilor şi mai puţine eşecuri. 

Obstacolele în calea comunicării eficiente provin din: 

a) felul în care mintea noastră funcționează; 

b) comportamentele Emiţătorului; 

c) comportamentele Receptorului; 

ES I-ai 


Cum să depăşim obstacolele din calea comunicării 
eficiente: 

a) ascultând; 

b) citind, interpretând limbajul corporal; 

c) vorbind. 

Obstacolele din calea comunicării eficiente provin din felul 
în care mintea noastră funcționează. Percepţiile reprezintă propria 
noastră realitate, modul în care noi interpretăm şi înțelegem această 
realitate. Percepțiile se formează parcurgând următoarele etape: 


e Colectăm informaţii, dar: 

a) colectăm doar o mică parte din informațiile realității — 
nu putem înregistra toate informaţiile detectate de simţurile noastre. 

b) colectăm informațiile într-un mod selectiv — vedem doar 
ceea ce dorim să vedem. Căutăm informațiile care să vină în 
întâmpinarea presupunerilor noastre inițiale şi neglijăm sau ne 
facem că nu le observăm pe cele care le contrazic. 

c) colectăm informaţiile într-o anumită ordine. 


e Aşezăm informaţiile în categorii. Aranjarea pe categorii 
a informaţiilor este foarte folositoare, fiind o modalitate de a pune 
ordine în realitatea haotică din jurul nostru, tocmai pentru a o putea 
înțelege. Dar aranjarea pe categorii este, în acelaşi timp, 
periculoasă, deoarece aceste categorii creează anumite presupuneri 
sau predicții: „Bărbaţii cu pielea închisă la culoare sunt violenți ”, 
„Oamenii în vârstă sunt mai puţin dispuşi la schimbare”. Acestea 


sunt stereotipuri. 


e Creăm propria noastră realitate, dar fiecare dintre noi 
poate să aibă percepții foarte diferite şi deci, realități foarte diferite. 
Aceste diferențe cauzează adesea neînţelegeri şi conflicte. 


e Stereotipuri şi prejudecăţi 
Stereotipul este ca o ştampilă, care multiplică de mai multe 
ori o imagine după un singur şablon. A crea stereotipuri este o 
funcție naturală a creierului nostru, prin care simplificăm realitatea 
complexă, pentru ca mintea şi corpul nostru să dezvolte răspunsuri 
automate la stimuli similari. Stereotipia, în relațiile sociale, are o 
funcție utilă: prin clasificarea indivizilor le putem anticipa 
comportamentul şi planifica reacţiile. Dar a crea stereotipuri poate 

fi periculos. Stereotipurile culturale conduc la prejudecăţi, la opinii 
negative despre ceilalți. Stereotipurile şi prejudecățile sunt 
obstacole majore în comunicare şi, mai mult decât atât, sunt 
cauzele unor acțiuni şi emoţii negative. Deseori oamenii au 
stereotipuri legate de: vârsta, sex, rasă, religie, vocaţie, 
naționalitate, locuri, lucruri etc. Stereotipurile au patru caracteristici 
principale: 

a) Sunt mult mai simple decât realitatea; 

b) Se obţin mai degrabă de la „mediatori culturali”, decât 
prin proprie experiență; 

c) Sunt false prin însăşi natura lor; 

d) Atunci când sunt dobândite în copilărie sunt foarte greu 
de schimbat şi rămân cu încăpățânare în mintea noastră, colorând 
percepțiile şi comportamentele noastre. 


e Percepţiile asupra relaţiilor 

Putem percepe relațiile cu alţii în baza a trei roluri 
metaforice: părinte, adult şi copil. Dacă un individ intenționează să 
relaționeze cu altul, ca de la adult la adult, dar este perceput ca un 
părinte care vorbeşte copilului, interacțiunea dintre cei doi va crea 
neînțelegeri şi resentimente. 


2.2. Comportamentul emiţătorului 


e  Sensuri diferite ale cuvintelor 

Adeseori, nu suntem capabili să alegem cuvintele potrivite 
pentru ceea ce am dori să exprimăm. De remarcat că, pentru 
persoane diferite, acelaşi cuvânt poate să aibă sensuri diferite. 


e  Ascunderea sentimentelor şi a gândurilor 

Aşa cum armata codifică mesajele pe care le transmite, 
pentru motive de siguranță națională şi noi putem hotărî să ne 
codificăm mesajele pentru motive de securitate personală. Sau, pur 
şi simplu, pentru că am fost instruiți, încă de mici, să ne exprimăm 
indirect atunci când este vorba de anumite subiecte sau sentimente. 
Unul din motivele principale ale unei comunicări defectuoase este 
obiceiul de a face presupuneri, de a ghici. Putem observa cu 

uşurinţă comportamentul unei persoane, putem să îi auzim 
cuvintele şi să îi vedem faptele, dar putem doar presupune, putem 
doar să ne imaginam ce înseamnă cuvintele şi faptele respective, ce 
gânduri şi sentimente se ascund în spatele lor. Gândurile şi 
sentimentele unei persoane sunt deseori ascunse cu foarte mare 
grijă şi, prin urmare, nu sunt observabile direct, aşa cum sunt 
comportamentele. 


e  Emiţătorul poate fi orb la emoţiile sale sau orbit de 
către acestea 

Emoţiile ne ajută să ne conturăm valorile, să ne stabilim 
direcția şi scopul în viaţă. Sunt o parte fundamentală a motivaţiilor 
noastre şi ne dau acele chei cu care găsim soluţii problemelor 
noastre. Este important să ne recunoaştem propriile sentimente, să 
fim conştienţi de bogăţia noastră interioară. Această abilitate ne 
poate ajuta să depăşim multe probleme de comunicare. Uneori, în 
loc să fim orbi la propriile noastre emoții, suntem orbiţi de către 
acestea. Sentimentele intense pot bloca capacitatea noastră 
rațională. Situaţia o numim „a fi sub impactul unor emoţii 
puternice”. Atunci când oamenii sunt conduşi de emoţiile lor de o 
aşa manieră încât nici o logică sau voinţă nu pot avea vreo influență 
asupra lor, se comportă în detrimentul lor şi al altora. În asemenea 
situaţii, o comunicare eficientă poate ajuta enorm. 


2.3. Comportamentul receptorului 


e  Auzim prin propriile noastre filtre 

a) Avem multe filtre care distorsionează ceea ce auzim; 

b) Avem filtre de atenţie care ne ajută să nu fim copleşiţi de 
cantitatea în creştere de sunete şi de informaţii; 

c) Avem filtre emoţionale care blochează sau ne 
distorsionează înțelegerea realităţii; 

d) Avem propriile noastre aşteptări, care ne deformează 
comportamentul. 


e Atenţia receptorilor poate fi cu uşurinţă distrasă 
Atunci când emițătorul vorbeşte, mulţi receptori sunt 
neatenți. Unul dintre motivele care stau la baza unei ascultări 

neatente (acelaşi motiv poate sta la baza unei ascultări atente) este 
acela că oamenii gândesc mai repede decât vorbesc. În timp ce 
ascultăm, avem mult timp liber pentru a ne gândi. O rată medie de 
vorbire este cuprinsă între 125-150 de cuvinte pe minut. Această 
medie este mică şi înceată pentru ureche şi creier, care pot procesa 
cam de patru ori mai mult şi mai repede. 


e Reacţii care blochează comunicarea 

Deseori, receptorii reacționează în moduri în care, potrivit 
cercetărilor, conduc la blocarea comunicării, la creşterea distanţei 
emoţionale între oameni şi la descreşterea eficienţei celorlalți de a 
rezolva problemele. 

PARTEA a l-a 


COMUNICAREA ORGANIZAŢIONALĂ 


1. CONCEPTUL DE COMUNICARE 
ORGANIZAȚIONALĂ 


Planificarea obiectivelor şi a resurselor, elaborarea 
strategiilor, adoptarea deciziilor şi declanşarea acţiunilor nu 
reprezintă procese liniare. Multitudinea de obiective, complexitatea 
intereselor, ineditul situaţiilor, reacţiile neaşteptate ale oamenilor, 
dar şi cele ale mediului, fac ca deciziile cele mai elaborate şi 
acțiunile cele mai organizate să devină, uneori, derizorii. Fără 
intervenția managerilor de a sincroniza şi armoniza timpul şi 
spațiul acţiunilor, judecăţile şi faptele, dorinţele şi realitățile prin 
intermediul funcției de coordonare, procesul de management ar fi 
lipsit de coeziunea, continuitatea şi dinamismul care-i permit 
realizarea obiectivelor specifice. Componenta de bază a funcției de 
coordonare o reprezintă comunicarea. Ca proces ce permite 
schimbul de mesaje între oameni, ea face, în acelaşi timp, posibilă 
realizarea acordului, dar şi apariția dezacordului, manifestarea şi 
impunerea puterii, ca şi negocierea şi consensul. În cele ce 
urmează vom prezenta conținutul funcţiei de coordonare prin 
intermediul proceselor de bază, al regulilor, metodelor şi tehnicilor 
utilizate în cadrul ei. 

Aşadar, comunicarea semnifică un fapt simplu: practicând- 
o, omul încearcă să stabilească cu alte persoane o relație prin care 
pot fi difuzate informaţii, idei, atitudini. A comunica nu înseamnă, 
însă doar a emite sunete şi cuvinte, ci înseamnă, în acelaşi timp, a 
gândi şi a cunoaşte. În viaţa de zi cu zi, oamenii sunt confruntaţi cu 
diferite situaţii, care cer comportamente specifice şi modele de 
comunicare adecvate. Astfel, ei trebuie să dispună de o adevărată 

= 24 — 


cultură a comunicării: cum să vorbească, unde, când, cât şi în ce 
situație. 

Raportată la acțiuni şi situaţii, la multitudinea formelor şi 
nivelurilor de relaţii umane pe care le mijloceşte, comunicarea 
poate căpăta o mulţime de sensuri, cu o infinitate de nuanţe. În 
cazul organizației, comunicarea se defineşte ca proces prin care 
are loc schimbul de mesaje în vederea realizării obiectivelor 
individuale şi comune ale membrilor ei. 

Relaţiile organizaționale au ca suport comunicarea 
interpersonală. Fiind un proces complex, comunicarea antrenează, 
însă, dincolo de latura structurală, şi alte aspecte ale existenţei 
organizaţiei: tehnice, economice, psihologice, educaţionale, 
culturale etc. 

Complexitatea comunicării aduce în planul practicii o 
cerință specială față de manager: abilitatea de a fi un bun 
comunicator. Or, această abilitate se dezvoltă în primul rând pe 
înțelegerea rolului comunicării organizaționale. 

La întrebarea „de ce comunicăm într-o organizaţie?“ pot 
exista o multitudine de răspunsuri, câteva fiind însă unanim 
acceptate: 

e funcțiile managementului nu pot fi operaționale în lipsa 
comunicării. Procesele de stabilire a obiectivelor, de realizare a 
concordanţei cu structura organizatorică şi informaţională, de 
armonizare a acțiunilor cu obiectivele inițiale şi de eliminare a 
defecțiunilor, de antrenare a personalului, se bazează pe primirea şi 
transmiterea de mesaje. Comunicarea este, deci, crucială pentru 
existenţa şi succesul organizației, ea fiind prima responsabilitate a 
managerului; 

e comunicarea stabileşte şi menține relaţiile dintre angajaţi, 
oferindu-le informaţiile necesare orientării şi evaluării propriei 
munci în raport cu a celorlalți, cu cerințele organizației, în 
ansamblul său, şi a mediului acesteia; 

e prin  feed-back-ul realizat, comunicarea relevă 
posibilitățile de îmbunătățire a performanţelor individuale şi 
generale ale organizației; 

e aflată la baza procesului de motivare, comunicarea face 
posibilă identificarea, cunoaşterea şi utilizarea corectă a diferitelor 
categorii de nevoi şi stimulente pentru orientarea comportamentului 
angajaţilor spre performanţă şi satisfacţii; 

e contribuie la instaurarea relațiilor corecte şi eficiente, de 
înțelegere şi acceptare reciprocă între şefi şi subordonați, colegi, 
persoane din interiorul şi exteriorul organizației. 

Se poate afirma că este imposibil de găsit un aspect al 
muncii managerului care să nu implice comunicarea. Problema 
reală a comunicării organizaționale nu este dacă managerii se 
angajează sau nu în acest proces, ci dacă ei comunică bine, 
nesatisfăcător sau insuficient. 


2. PROCESUL DE COMUNICARE 


În viaţa cotidiană, fiecare om comunică mai mult sau mai 
puţin, conştient de faptul că parcurge un proces cu implicații 
formale. Angajarea în discuţie a doi sau mai mulți parteneri 
presupune ca unul să rostească nişte cuvinte pe care ceilalți le 
ascultă, privind în acelaşi timp, gesturile şi mimica vorbitorului 
pentru a deduce înţelesul precis al cuvintelor. Răspunsul vine pe 
măsura receptării simbolurilor. Partenerii de discuţie transmit, 
primesc şi interpretează mesaje. Deşi comunicarea este un proces la 
îndemâna tuturor şi care pare relativ simplu, derularea ei implică 
etape distincte a căror identificare şi cunoaştere este strict necesară, 
mai ales în cazul managerilor. 


2.1. Etape şi mecanisme 


Etapele procesului de comunicare şi mecanismele interne 
ale acestuia sunt: 

a) codificarea înţelesului, care constă în selectarea 
anumitor simboluri, capabile să exprime semnificația unui mesaj. 
Cuvintele, imaginile, expresiile feţei sau ale corpului, semnalele ori 
gesturile se constituie în simboluri ale comunicării. Dar cuvintele şi 
gesturile pot fi interpretate greşit. Sensurile nu sunt inerente 
cuvintelor. Spre exemplu, cuvântul „câine“ este un simbol în limba 

— 23 — 


română asociat animalului din specia caninelor. Acest simbol poate 
fi folosit, însă, pentru a transmite mesaje diferite. Dacă spui unui 
om că „este un câine” , mesajul este departe de a fi măgulitor. El 
simbolizează răutate, încăpățânare, agresiune. A fi „credincios ca 
un câine” semnifică, însă, a fi devotat, loial, precum este animalul 
faţă de stăpânul său. 

În lumea simbolurilor, o privire încruntată poate arăta 
nesiguranța, neplăcerea, încordarea; pe stradă lumina verde a 
semaforului este simbolul cuvântului „liber“. Aceste simboluri 
sunt, însă, ambigue, ele putând fi interpretate diferit de oamenii 
nefamiliarizați cu ele sau de cei aparținând altor culturi. Aşa se 
explică de ce acțiuni, gesturi, expresii cu anumite semnificaţii pot fi 
înțelese greşit de către receptor. De exemplu, în Statele Unite gestul 
despicării beregatei cu un deget înseamnă „eşti un om mort“, pe 
când acelaşi gest în Etiopia înseamnă „te iubesc“. Această 
multiplicare a sensului dată unuia şi aceluiaşi simbol face ca etapa 
de codificare a înţelesului să se confrunte cu dificultățile selecției şi 
combinării lor, astfel încât startul comunicării este deseori afectat. 

În cadrul organizaţiei, forma cea mai importantă de 
codificare rămâne, totuşi cea a limbajului. 

b) Transmiterea mesajului constă în deplasarea mesajului 
codificat de la emitent la receptor prin canalul vizual, auditiv, tactil 
sau electronic de comunicare. Modul de transmitere a mesajelor 
este determinant, astfel încât el devine o parte a mesajului. Spre 
exemplu, chiar dacă se folosesc aceleaşi cuvinte pentru exprimarea 
unui mesaj, transmiterea lui telegrafică adaugă acestuia sentimentul 
de importanță şi urgență în comparaţie cu transmiterea printr-o 
scrisoare normală. Or, cuvintele de felicitare pentru reuşita 
profesională adresate de şef subordonatului capătă o importanță 
specială atunci când sunt rostite în fața întregului grup, faţă de 
aceleaşi felicitări adresate între patru ochi. 

c) Decodificarea şi interpretarea se referă la descifrarea 
simbolurilor transmise şi respectiv explicarea sensului lor, proces 
formalizat în receptarea mesajului. Aceste două procese care 


compun recepţia sunt puternic influențate de experienţa trecută a 

receptorului, de aşteptările şi abilitățile acestuia de a descifra şi 
interpreta diversele simboluri. Prin intermediul lor se constată dacă 
s-a produs sau nu comunicarea, dacă emitentul şi receptorul au 
înțeles în acelaşi mod mesajul. 

d) Filtrarea constă în deformarea sensului unui mesaj 
datorită unor limite fiziologice sau psihologice. Filtrele fiziologice 
determinate de handicapuri totale sau parțiale (lipsa sau scăderea 
acuității văzului, auzului, mirosului etc.) limitează capacitatea de a 
percepe stimuli şi, deci, de a înţelege mesajul. Filtrele psihologice 
se instalează ca urmare a unor experienţe trecute ori a unor 
sensibilități, predispoziţii. Ele pot afecta percepţia şi modul de 
interpretare a mesajelor, dându-le o semnificaţie total sau parțial 
diferită față de cea a emitentului. Exemplul cel mai concludent de 
interpretare diferită este cel al mesajelor conținute de aceeaşi 
bucată muzicală, acelaşi discurs ori spectacol date de persoanele 
care compun un auditoriu. 

e) Feed-back-ul încheie procesul de comunicare. Prin 
intermediul său, emitentul verifică în ce măsură mesajul a fost 
înțeles corect ori a suferit filtrări. 

Pentru manageri, feed-back-ul comunicării se poate produce 
în două moduri: feed-back direct şi imediat, dar şi feed-back 
indirect. În cazul feed-back-ului direct şi imediat, răspunsul 
receptorului este verificat în cadrul comunicării față în față, prin 
diverse simboluri cheie — cuvinte, gesturi, mimică a feţei — 
constatându-se în acest fel dacă mesajul a fost receptat corect sau 
nu. Feed-back-ului indirect poate avea ca efect scăderea 
productivității, a calității produselor, precum şi creşterea 
absenteismului şi apariția conflictelor de muncă. Acestea din urmă 
sunt semnale clare ale unor dificultăți mai vechi şi profunde ale 
comunicării, ignorate sistematic de manageri. 


2.2. Forme ale procesului de comunicare 


În funcţie de traseul parcurs şi de completitudinea etapelor, 
procesul de comunicare poate îmbrăca următoarele forme: 
- proces de comunicare unilaterală - se desfăşoară într-un 
singur sens, de la emitent la receptor. Această formă este lipsită de 

ultima etapă a procesului, feed-back-ul, şi asta pentru că emitentul 
nu consideră necesară verificarea răspunsului. 

Printre caracteristicile comunicării unilaterale se numără: 

e plasarea sub control exclusiv a emitentului; 

e desfăşurarea rapidă; 

e bazarea pe presupunerea  concordanței mesajelor 
transmise şi a celor receptate. 

Procesul comunicării unilaterale îşi dovedeşte eficienţa în 
anumite situații: stări de urgență şi excepționale, determinate de 
calamități naturale (incendii, cutremure, inundaţii), intervenții 
chirurgicale, conflicte armate etc. Toate aceste situaţii se 
caracterizează printr-o trăsătură comună: discuţiile, dezbaterile şi, 
chiar, simplele explicaţii sunt nepermise, considerate consumatoare 
inutile de timp. 

- procesul de comunicare bilaterală - se desfăşoară în 
două sensuri: emitent-receptor şi receptor-emitent. 

Această formă a comunicării prezintă următoarele caracteristici: 

e iese de sub controlul exclusiv al emitentului prin 
intervenţia receptorului; 

e în comparaţie cu comunicarea unilaterală, pare mai 
dezorganizată deoarece receptorii au posibilitatea de a 
interveni prin întrebări, sugestii, comentarii; 

e necesită mai mult timp, întrucât transmiterea şi recepţia se 
pot transforma în discuţii; 

e semnificația mesajului poate fi verificată şi, la nevoie, 
clarificată şi redefinită. 

Deşi poartă dezavantajul consumului de timp, această formă 

a procesului se dovedeşte mult mai propice şi eficientă în cadrul 
comunicării organizaționale. 


3. STRUCTURA COMUNICĂRII ORGANIZAŢIONALE 


3.1. Componentele comunicării organizaționale 


Orice proces de comunicare presupune existența 
următoarelor elemente: 
- emitentul - este orice angajat care deține informaţii, idei, 
intenţii şi obiective privind comunicarea. 

Emitentul formulează mesajul, alege limbajul receptorului 
şi mijlocul de comunicare. Deşi are un rol preponderent în inițierea 


comunicării nu poate controla deplin ansamblul procesului; 

— receptorul - este orice angajat - manager sau executant - 
care primeşte mesajul. Importanţa receptorului într-o comunicare 
nu este mai mică decât a emitentului. Cu toate acestea, în practică 
funcționează o serie de prejudecăţi referitoare la actul recepției şi la 
statutul receptorului în comunicare. Mulţi manageri sunt tentaţi să 
considere receptarea mesajelor ca fiind automată şi inferioară; 
sarcina lor este de a transmite şi nu de a primi. În realitate, a asculta 
este la fel de important cu a vorbi, a citi nu este cu nimic mai prejos 
decât a scrie. Reuşita comunicării depinde de adecvarea 
conținutului şi formei de exprimare a mesajului cu capacitatea de 
percepție, înțelegere a receptorului, cu starea sa sufletească. Astfel, 
expresiile elevate, prea tehniciste ori prea subtile adresate unui 
receptor insuficient pregătit sunt inutile, pentru persoanele cu 
prejudecăţi sau pentru cele aflate într-o dispoziţie rea din diverse 
motive (sănătate, probleme familiale etc.). Mesajele trebuie 
prezentate diferit față de receptorii lipsiţi de prejudecăţi sau într-o 
stare de spirit echilibrat. 

— mesajul - este simbolul sau ansamblul simbolurilor 
transmise de emiţător receptorului. In realitate, mesajul este mult 
mai complicat decât această simplă definiție. Specialiştii vorbesc 
de textul şi de muzica mesajului. În timp ce textul este partea 
deschisă a mesajului concretizată în cuvinte, muzica este partea 
invizibilă conținută de orice mesaj. Ea poate să implice o varietate 
de înțelesuri. Spre exemplu, dacă cineva comite o greşeală sau 
rosteşte într-o discuţie cuvinte, expresii care ar putea impresiona 
neplăcut interlocutorii, muzica mesajului poate fi o ameninţare 
nerostită sau o ironie care-l plasează în ridicol. Intre rude şi 
prieteni, cunoscuţi şi colegi, muzica mesajului poate conta mai 
mult decât textul. Este tot atât de adevărat, însă, nu întotdeauna 
această latură subtilă a mesajului este percepută în acelaşi mod cu 
intenţiile emitentului. Infatuarea, plictiseala, dezacordul, uneori 
percepute în mesajele celorlalți, nu reprezintă intenţii ale 
emitentului, ci interpretări proprii ale situațiilor marcate de 
sensibilitățile, prejudecățile, starea de spirit a receptorului; 

— contextul sau mediul - este o componentă adiacentă, dar 
care poate influența mult calitatea comunicării. Se referă la spaţiu, 
timp, starea psihică, interferențele zgomotelor, temperaturilor, 

imaginilor vizuale care pot distrage atenția sau provoca întreruperi, 
confuzii. 

Un mesaj va căpăta o altă semnificaţie rostit de aceeaşi 
persoană, spre exemplu şeful, în biroul său (importanță oficială), în 
biroul subordonatului (simplu reproş), pe stradă (mesaj lipsit de 
importanţă), ori la domiciliu (atenţie, prietenie). 

— canalele de comunicare - sunt traseele pe care circulă 
mesajele. După gradul de formalizare acestea pot fi: 

— canale formale sau oficiale, suprapuse relaţiilor 
organizaționale. Sunt proiectate şi funcţionează în cadrul structurii 
astfel încât să vehiculeze informaţii între posturi, compartimente şi 
niveluri ierarhice diferite. Eficiența comunicării depinde de modul 
de funcționare a acestor canale. Apariţia unor blocaje frecvente în 
anumite puncte indică necesitatea revizuirii posturilor sau a 
investigării stării climatului de muncă, a relațiilor interpersonale; 

— canale informale sau neoficiale, generate de organizarea 
neformală. Ele constituie căi adiționale de comunicare care permit 
mesajelor să penetreze canalele oficiale. Depăşind barierele legate 
de statut şi ierarhii, rețeaua canalelor informale poate vehicula ştiri, 
noutăți, informaţii mai rapid decât canalele formale. Deşi mesajele 
astfel transmise sunt frecvent distorsionate şi filtrate ele reprezintă, 
în afara rapidităţii informaţiei, şi avantajul unei disponibilități 
sporite din partea angajaţilor. 

Un proiect eficient de comunicare solicită luarea în 
considerare a ambelor categorii de canale, cunoaşterea modului lor 
de funcționare, a avantajelor şi dezavantajelor pentru a le putea 
folosi şi controla. „Dacă am răspândit o veste ştiu că voi primi 
reacții în mai puțin de o zi. Dacă am transmis o ştire oficială, un 
raport sau un memoriu vor trece trei săptămâni până să primească 
un răspuns“, afirma un manager referindu-se la reacţiile canalelor 
formale şi neformale; 

— mijloacele de comunicare - constituie suportul tehnic al 
procesului. Contribuţia lor este vizibilă în direcția vitezei de 
vehiculare, acurateţei mesajului, costului comunicării. În această 
categorie de comportament intră telefonul clasic la care s-au 

adăugat, relativ recent, telefonul mobil şi robotul telefonic, telexul 
şi telefaxul, combinarea aparaturii video şi audio pentru 
teleconferinţe, rețele de computere, video şi televiziunea prin 
circuit închis. Problema de bază cu care se confruntă organizațiile 
în acest domeniu este cea a oportunității şi eficienţei investiţiilor, 
ştiut fiind că tehnologiile comunicării sunt dintre cele mai marcate 
de ritmul alert al schimbărilor. 


3.2. Tipuri de comunicări organizaționale 


Marea diversitate a formelor de comunicare derulate în 
cadrul organizațiilor solicită încadrarea lor în anumite clasificări, 
utilizând mai multe criterii. 

a) În funcţie de direcţie, comunicarea poate fi: 
descendentă, ascendentă, orizontală şi diagonală. 

— Comunicarea descendentă urmează, de obicei, relaţiilor 
de tip ierarhic, derulându-se de la nivelul managementului de vârf, 
către nivelurile de execuţie. Conţinutul ei este dat de decizii, 
reglementări, instrucțiuni, transmiterea de sarcini, solicitarea de 
informații. Principala problemă a acestui tip de comunicare o 
constituie marea probabilitate ca mesajul să fie filtrat în timp ce 
este vehiculat de la un nivel la altul, deoarece fiecare nivel poate 
interpreta mesajele în funcție de propriile necesităţi sau obiective. 

În organizaţiile puternic centralizate şi în care se practică 
stilul autoritar, acest tip de comunicare este predominant, în cadrul 
procesului de comunicare unilaterală. 

— Comunicarea ascendentă constă în transmiterea de 
mesaje de către subordonați şefilor direcţi şi, succesiv, nivelurilor 
superioare ale managementului. Prin ele se vehiculează rapoarte, 
cereri, opinii, nemulțumiri. Rolul comunicării ascendente este 
esențial pentru eficiența procesului de comunicare, deoarece atestă 
recepţia mesajelor transmise de manageri. De asemenea, prin 
intermediul ei se informează managementul de nivel superior 
asupra stării morale a personalului, asupra obstacolelor din calea 
comunicării, nivelului şi formei abaterilor înregistrate cel mai 
frecvent. Faptul că mesajul circulă de la executanți la manageri, 

nu-l scuteşte de filtrele cognitive sau psihologice. Astfel, în cazul 
transmiterii unor informaţii, rapoarte, sugestii privind conţinutul 
muncii şi modalitățile de îmbunătățire ale acesteia, şefii pot fi 
încercați de teama că subordonații lor ar putea fi apreciați de 
superiori ca fiind mai competenţi; or, în cazul în care informația 
constituie un feed-back la un mesaj anterior, şeful poate interpreta 
comunicarea subordonatului drept o încercare de a-i testa 
competenţa profesională ori autoritatea. În asemenea situaţii, se pot 
instala blocaje cu efecte asupra capacității de control şi menținere a 
procesului de comunicare. 

— Comunicarea orizontală sau laterală se stabileşte între 
persoane sau compartimente situate la acelaşi nivel ierarhic. Rolul 
acestui tip este de a facilita coordonarea activităților ce vizează 
obiective comune, excluzând intervenția managerilor de nivel superior. 

— Comunicarea diagonală este practicată în situațiile în 
care membrii organizaţiei nu pot comunica prin celelalte canale. 
Spre exemplu, în cazul utilizării managementului prin proiecte, 
apar frecvent comunicările diagonale între echipa de proiect şi 
restul compartimentelor structurii. Spre deosebire de comunicările 
clasice, acest tip prezintă avantajele economiei de timp şi costuri, 
ale folosirii unor relaţii informale, ale potențării unui climat bazat 
pe apreciere reciprocă. 


b) După modul de transmitere, comunicarea poate fi: 
scrisă, verbală, non-verbală. 

- Comunicarea scrisă este utilizată în proporție ridicată în 
cadrul organizațiilor pentru solicitarea sau transmiterea de note 
interne, rapoarte, decizii, planuri, scrisori adresate unor persoane 
din interiorul sau din afara organizaţiei. Dincolo de situaţiile în care 
comunicarea scrisă este absolut necesară, în practică se 
înregistrează aşa-numitul „mit al hârtiei“. Studiile efectuate în acest 
sens arată că aproximativ 75% din documentele care circulă într-o 
organizație sunt adresate unei singure persoane, 10% vizează două 
persoane şi doar 6% sunt destinate unui număr de trei sau mai 


multe persoane. 

Deşi nu foarte agreată - puţini sunt managerii cărora le 
place să scrie sau să citească rapoarte - comunicarea scrisă este 
inevitabilă. Problemele majore cu care se confruntă sunt cele ale 
clarităţii, conciziei, acurateţei care, abordate corect, se pot 
transforma în avantaje ale acestui tip de comunicare. 

Avantajele comunicării scrise constau în faptul că: 

— oferă un timp mai mare de gândire şi de argumentare; 

— asigură o diversitate sporită a ideilor, concizie şi claritate; 

— se poate realiza fără perturbări din partea celorlalți 
participanţi la comunicare; 

— nu necesită prezența şi disponibilitatea simultană a 
participanților; 

— constituie un mod prestigios de stabilire a relaţiilor între 
diferite persoane comportând un anumit ascendent al emiţătorului 
față de receptor; 

— permite utilizarea mijloacelor audiovizuale. 

Ca dezavantaje ale comunicării scrise pot fi enumerate: 

—  depersonalizarea comunicării prin eliminarea relaţiei 
directe între participanți; 

— consum ridicat de timp cu implicații asupra multiplicării 
posturilor din structura organizatorică; 

— costul ridicat, care presupune nu numai cheltuieli directe - 
salarii, hârtie, mijloace de prelucrare, tipărire şi transmitere - ci şi 
indirecte, cerute de conservarea în dosare şi spații special 
amenajate; 

— din punct de vedere ecologic, comunicarea scrisă 
presupune, prin extensie o serie de costuri sociale: exploatarea 
pădurilor, efecte poluante ale fabricilor de hârtie în mediu etc. 

— Comunicarea verbală este cea mai frecvent utilizată în 
cadrul organizaţiei. Specialiştii afirmă că 70% din comunicările 
interne se realizează în mod verbal. Acest tip de comunicare se 
desfăşoară prin intermediul limbajului, fiind influenţat, însă, de 
părerile personale, valorile, reperele la care se raportează indivizii 
atunci când transmit şi receptează mesaje. În general, comunicarea 
verbală include: 

— relatări privind situaţii, fapte, întâmplări ale existenţei; 

— sentimente şi reacții pe plan central la anumite situații; 

— părerile despre noi, alţii, societate, cultură etc.; 

— opinii, atitudini care exprimă poziția unui individ într-o 
situaţie specifică, puncte de vedere subiective. 

Problemele comunicării verbale apar atunci când se 
transmit mesaje referitoare la o componenţă, iar recepţia este 
făcută, în mod eronat, ca fiind o altă componență. Spre exemplu, un 
angajat poate relata despre cauzele unui conflict de muncă 
declanşat într-o altă organizaţie; cei din jur pot interpreta ca fund 
opinia vorbitorului în legătură cu justețea sau injusteţea 
conflictului. Întrucât asemenea confuzii sunt frecvente, cei care 
comunică trebuie să fie conştienţi de faptul că mesajele nu 
reprezintă niciodată cruda relatare a unor fapte concrete, întâmplări 
şi că textul este însoțit permanent de muzica acestuia, de 
sentimentele, opiniile, semnificațiile acordate şi receptate de 
participanţii la comunicare. 

Comunicarea verbală solicită din partea managerului nu 
numai capacitatea de a emite semnale, ci şi pe aceea de a asculta. 
Practica relevă faptul că ascultarea este marcată de o serie de 
deficienţe. Specialiştii afirmă că numai 28% din adulți ascultă ceea 
ce li se spune. În ceea ce-i priveşte pe manageri, se consideră că, 
dacă aceştia şi-ar mări capacitatea de ascultare pentru executarea 
aceloraşi sarcini, cu aceleaşi rezultate, consumul de timp ar putea 
să scadă cu până la 30%. 

În desfăşurarea relaţiilor de management, comunicarea 
verbală prezintă o serie de avantaje: 

e stabileşte relaţii directe, personalizate între manageri şi 
executanți, oferindu-le angajaților sentimentul de 
participare la viaţa organizaţiei şi de considerație; 

e permite flexibilitatea exprimării, oferind posibilitatea 
adaptării mesajului la gradul de recepție prin urmărirea 
reacțiilor participanţilor la discuţie; 

eau o viteză ridicată de emisie şi recepție. Studiile 
efectuate denotă faptul că viteza relativă a activităților 

intelectuale, comparativ cu vorbirea este: înțelegerea de 3- 
4 ori mai rapidă, lectura de două ori mai rapidă, în timp ce 
pentru scris se consumă de 4-5 ori mai mult timp; 

e informarea poate fi mai nuanţată şi persuasivă; 

e permite valorificarea rapidă a unor situaţii şi acțiunea 
imediată în cazul unor urgenţe; 

e costurile sunt mai reduse cu 50% față de cele ale 
Comunicării scrise. 


Dezavantajele acestui tip de comunicare se referă la faptul că: 

e necesită prezența simultană a interlocutorilor, 
multiplicând timpul consumat; 

e transmiterea succesivă prin diferite trepte ierarhice se face 
dificil şi cu mari pierderi de substanță informaţională. Astfel, 
practica relevă că, în medie, comunicările descendente verbale 
emise integral de consiliul de administrație ajung la directorii 
executivi în proporție de 63%, la şefii de compartimente 55%, la 
şeful de secție 40%, la maiştri 30%, iar la muncitori numai 20%. 

În cazul comunicărilor ascendente verbale, pierderile sunt şi 
mai mari. Astfel, din conţinutul mesajelor transmise verbal de 
muncitori, doar 10% ajung la consiliul de administraţie. 

— Comunicarea non-verbală poate fi un instrument 
eficient care, mânuit cu abilitate, facilitează emiterea şi descifrarea 
mesajelor. Caracteristica acestui tip de comunicare constă în 
concurenţa ei cu comunicarea verbală, ceea ce permite transmiterea 
unor mesaje chiar în timp ce partenerii discută. 

Aproape 90% dintr-un mesaj se transmite pe cale non- 
verbală. Gesturile, mimica, poziția corpului reprezintă stimuli ce 
pot fi folosiți cu succes pentru a mări eficacitatea comunicării 
interpersonale. Dintre modalitățile de transmitere a mesajelor non- 
verbale amintim: 

- expresia feţei. Datorită socializării crescute, oamenii au 
învățat să-şi ascundă stările de spirit, controlându-şi expresiile în 
mod remarcabil. Astfel, se poate vorbi despre o față publică, pe 

general, dar şi de o faţă particulară, care se iveşte atunci când ei 
doresc să se relaxeze sau când sunt singuri. Datorită modului în 
care oamenii au învăţat să îşi controleze expresiile feței, deseori 
este greu de detectat adevărata stare a celor care intră în 
comunicare. Nu este necesar un studiu prea aprofundat, ci doar 
reamintirea unei situaţii în care noi înşine zâmbim binevoitor în 
timp ce mânia clocoteşte în interior. Instinctiv, acordăm simpatia 
noastră celor cu o expresie a feţei destinsă, mereu zâmbitori; fețele 
atente sau emoţionate atrag rapid atenţia celor din jur; o mimică 
tristă, melancolică îi poate stimula pe cei din jur la consolare; o față 
dură, aspră poate incita la agresiune. 

În majoritatea cazurilor, expresiile feţei pot fi controlate 
atunci când oamenii doresc acest lucru. Există însă zone ale 
chipului uman care scapă controlului, astfel încât ele pot transmite 
mesaje relevante despre starea sufletească a unei persoane. Aceste 
zone se situează în jurul ochilor şi al sprâncenelor. 

— Contactul ochilor. Prin intermediul ochilor, oamenii 
supraveghează natura şi cursul unei comunicări pentru a se putea 
adapta rapid reacţiilor interlocutorului. Mişcările ochilor, durata şi 
intensitatea privirii sunt sincronizate, de obicei, cu ritmul şi fluența 
vorbirii. Se poate observa că o persoană care vorbeşte calm are o 
privire liniştită, iar intervalele la care îşi schimbă direcția privirii 
sunt mai lungi în comparaţie cu cea care vorbeşte în ritm alert. La o 
asemenea persoană, mişcările ochilor sunt rapide pentru a culege 
cât mai multe mesaje non-verbale de la interlocutori. Persoanele cu 
ezitări în exprimarea unor mesaje sau părți din mesaje au priviri 
fixate în depărtare, care „mătură” auditoriul; prin comparaţie, cele 
care expun un discurs în mod fluent scurtează distanța privirii, 
mărind aderenţa vizuală cu auditoriul. 

În cursul unei comunicări verbal, mişcările ochilor, a 
pleoapelor şi a sprâncenelor pot oferi multe mesaje non-verbale. 
Mişcările laterale ale ochilor, privirile piezişe fac dovada fie a 
lipsei de sinceritate, fie a sentimentelor dezagreabile. Pleoapele 
care se mişcă rapid indică o stare de nelinişte. Ridicarea unei 
sprâncene este semnul neîncrederii, iar când această mişcare se 
repetă, se poate deja anticipa un răspuns negativ. 

Dimensiunea  pupilelor reprezintă pentru cunoscători, 
semnale foarte relevante. Determinată de creşterea sau diminuarea 
afluxului sangvin către ochi, acțiune fiziologică ce nu poate fi 
controlată în mod raţional, modificarea dimensiunii pupilei poate 
constitui un semnal foarte important pentru cei care ştiu să 
decodifice astfel de reacţii. Cunoscătorii ar putea folosi de aceste 
indicii chiar şi în tranzacții cu caracter speculativ. 

Dilatarea pupilelor dă aşa-numitul „ochi de dormitor”, care 
indică interesul faţă de cineva sau ceva, dar şi neliniştea ori 
anxietatea. Dimpotrivă, micşorarea pupilelor, „ochiul de şarpe” 
reflectă expectativa, lipsa de încredere în spusele sau faptele 
interlocutorilor. 

— Gestica şi poziţiile capului pot releva, de asemenea, o 
multitudine de sentimente, atitudini: 

e frângerea degetelor indică nerăbdarea, neliniştea; 

e masarea nasului cu degetul arătător arată ostilitatea sau 
negația în timp ce masarea bărbiei indică îndoiala, 
nesiguranța; 

e clătinarea capului însoţită de un zâmbet semnifică dorința 
de a încuraja, bunăvoința, răbdarea, interesul; 

e brațele împletite în dreptul pieptului arată neîncrederea, 
dorinţa de apărare, sentimentul de inferioritate; 

e mâinile împreunate sub bărbie sau sprijinind fruntea 
indică superioritate, aroganță, dificultate în comunicare; 

e „clopotniţa“ reprezintă gestul aşezării coatelor pe birou şi 
al formării unei piramide cu antebrațele. Mâinile se 
împreunează în dreptul gurii. Vorbind sau ascultând 
astfel, o persoană exprimă nesiguranța sau neîncrederea în 
partener. 

De multe ori, gesturile nu sunt definitive; ele sunt doar nişte 
mişcări preparatorii care oferă indicii asupra intenţiilor sau 
ezitărilor noastre. Unul din cele mai cunoscute cazuri în care o 
persoană doreşte să întrerupă discursul sau acțiunile altcuiva este 
acela de a se ridica de pe scaun, rămânând, însă în picioare, fiind 
gata să se mişte din nou. Ea exprimă prin această poziție prima 

parte a mişcării, dorința de a pleca, stopată, însă, din diferite 
motive: politeţe, speranţă că firul discuţiei se va schimba etc. 

— Modul de folosire a spaţiului poate oferi, de asemenea, 
interesante mesaje non-verbale. Specialiştii apreciază că există o 
adevărată problematică psihosociologică a spaţiului din jurul 
corpului uman. Fiecare individ se înconjoară cu o zonă tampon, 
care îl protejează de intruşi. Dacă faţă de persoanele indezirabile 
reflexul nostru este de a mări această zonă de protecție, față de 
prieteni, rude, această distanță se poate micşora până la anulare. 
Când zona este încălcată, asupra individului se exercită o 
constrângere psihologică, însoțită de sentimente dezagreabile. Prin 
observarea comportamentului cotidian au fost descoperite patru 
distanţe practicate de indivizi în funcție de activitatea desfăşurată 
sau de tipul de persoană cu care intra în relație. 

e distanța intimă este de 40 — 50 cm. Este distanţa de la 
care oamenii vorbesc cu prietenii şi care se poate 
micşora până la desființare în cazul apropiaților 
familiei; 

e distanţa personală, practicată în relațiile cu prietenii şi 
persoanele simpatizate este de 50-70 cm, depăşind un 
metru pentru cei indiferenți nouă. Această distanță este 
puternic influențată de tipul cultural. Astfel, italienii, 
grecii, francezii folosesc un spațiu personal mai restrâns 
decât americanii; germanii, elveţienii, suedezii şi 
britanicii preferă un spațiu mai mare comparativ cu 
nord-americanii, fiind neplăcut surprinşi când acesta 
este încălcat. Mediul social influențează distanța 
personală în sensul că, în oraşe, acesta tinde să scadă în 
comparație cu mediul rural; clasa de mijloc îşi revendică 
un spațiu mai mare în comparație cu clasa de jos. 
Vârsta impune o creştere a spaţiului la adulți în 
comparație cu copiii. Sexul marchează un spațiu 
personal mai redus admis la femei în comparaţie cu 
bărbații. Cei ieşiţi în afara legii, infractorii se 
diferențiază şi ei din acest punct de vedere: infractorii 

violenți au nevoie de un spațiu mai mare faţa de cei 
non-violenți; 

e distanţa socială arată spaţiul necesar confortului psihic 
în relaţiile sociale. În raporturile de serviciu, ea se poate 
situa la 2-3 metri în mod obişnuit. Distanţa socială 
creşte pe măsură ce relațiile sunt mai oficiale; 

e distanța publică se instalează între persoanele cu statut 
social inegal. Un comandant se adresează trupei sale de 
la 5-10 metri, judecătorii lasă între ei şi inculpați o 
distanță apreciabilă, întărită şi de modul în care este 
delimitat spațiul. 

Persoanele publice şi oficiale - preşedinţii, prim-miniştrii 

etc. îşi delimitează şi conservă această distanţă prin gărzile de corp. 

Studiile psihologilor americani arată faptul că atunci când 
se păstrează aceste distanțe, oamenii sunt calmi şi reacționează 
eficient. Pentru comunicare, a fost interesant de remarcat că, prin 
plasarea la o distanţa potrivită de orator, auditoriul ascultă discursul 
mai atent, apreciindu-l ca mult mai inteligent şi agreabil, în 
comparație cu situarea la o distanță prea mare sau prea mică. 

Modul de folosire a spațiului poate oferi indicii şi asupra 
personalității indivizilor. Astfel, un individ cu complexe de 
inferioritate va tinde să ocupe un spaţiu cât mai restrâns, lipindu-şi 
mâinile de corp şi stând pe marginea scaunului. În schimb, cei care 
se cred superiori îşi țin braţele întinse ori împreunate cu coatele 
desfăcute larg pentru ai ţine pe ceilalți la distanță. Dintr-o strategie 
mai subtilă de ocupare a spaţiului fac parte o serie de trucuri: 
coafuri înalte, pantofi cu toc foarte înalt, loţiuni puternic 
mirositoare, hainele descheiate care flutură în jurul trupului. 

c) După modul de desfăşurare, comunicarea poate fi: 
reciproc directă, reciproc indirectă, unilaterală directa şi indirectă. 


— Comunicarea reciprocă indirectă sau față în față este 
apreciată de practicieni ca fiind cel mai eficient mod de a construi o 
relație de lucru. Fiind bidimensională (deoarece implică auzul şi 
văzul), ea permite emitentului să evalueze pe loc modul în care a 
fost primit mesajul. În funcţie de reacţiile receptorului, mesajul 

poate fi repetat, reformulat, iar conduita poate fi şi ea rapid 
adaptată. Acest tip de comunicare este cu deosebire solicitat în 
problemele delicate, ce antrenează sensibilitățile şi susceptibilitățile 
personalului. De altfel, un manager care va difuza subalternilor săi 
veştile proaste prin scurte mesaje scrise, riscă să fie cotat ca perfid 
ori lipsit curaj. În aceste condiţii, credibilitatea sa va avea mult de 
suferit. 

Avantajul feed-back-ului rapid este completat de cel al 
comunicării non-verbale. Expresiile şi gesturile sunt descifrate, 
verificate şi clarificate imediat. Comunicarea față în față rămâne o 
formă precisă, rapidă şi eficientă pe care se pot construi relaţii 
interpersonale sănătoase şi durabile. 

— Comunicarea reciprocă indirectă se realizează prin 
telefon, radio şi, din ce în ce mai mult, prin televiziunea interactivă. 
Dintre toate mijloacele menţionate, cel mai utilizat, în prezent, este 
telefonul. Deşi rapidă, preferată pentru mesajele presante, 
comunicarea telefonică este lipsită de o mare parte din mesajele 
non-verbale. Unele mesaje pot fi deduse din volumul, intonaţia 
vocii sau viteza de vorbire. Dar pot fi considerate aceste semnale 
absolut concludente? Faptul că cineva vorbeşte repede la telefon 
este un semn că doreşte să scurteze conversaţia ori că îi displace 
comunicarea telefonică. Acestea şi încă alte câteva probleme ridică 
în faţa acestui tip de comunicare o serie de obstacole, ce limitează 
şi o orientează doar spre anumite categorii de mesaje. 

— Comunicarea unilaterală directă se regăseşte în cazul 
transmiterii de ordine, mesaje care nu cer răspuns, dar şi în cazul 
unei categorii de reuniuni — şedinţe de informare. 

- Comunicarea unilaterală indirectă se realizează prin 
intermediul scrisorilor, filmelor, discursurilor. Ultimele două sunt 
suporturi relativ recente față de hârtia folosită de secole în 
realizarea comunicării. Scrisorile constituie un tip deosebit de 
comunicare. În era comunicaţiilor electronice, scrisoarea tinde să 
fie apreciată ca un gest de eleganţă şi curtoazie. 

d) După gradul de oficializare, comunicarea poate fi 
formală şi informală. 

— 38 — 


— Comunicarea formală include ansamblul mesajelor 
ascendente şi descendente, care circulă pe canalele relaţiilor 
organizatorice. Ea se poate prezenta sub forme diferite: vorbită, 
scrisă, directă şi indirectă, multilaterală şi bilaterală. Indiferent de 
forma în care se foloseşte, comunicarea rămâne o necesitate pentru 
reglementarea funcționării organizaţiilor. 

— Comunicarea informală include zvonuri şi bârfe. 
Cauzată de lipsa de informaţii sau de informaţiile trunchiate ce pot 
apărea în procesele de relaţionare interumană, comunicarea 
informală încearcă să elimine nesiguranța, curiozitatea sau 
anxietatea unor persoane. 


3.3. Factori de influenţă 


Fiecare organizație are o reţea proprie de comunicare. 
Personalitatea, individualitatea, amprentele culturale ale 
organizației se regăsesc în compoziţia subtilă a mesajelor 
vehiculate. Aceste particularităţi sunt efectul unor influențe 
executate de factorii interni şi externi ai organizației. 

Dintre factorii externi cu influență asupra configurației 
Comunicării organizaționale menționam: 

e mediul ambiant - aflat în rapidă şi continuă schimbare, 
mediul înmulțeşte volumul şi sporeşte viteza cu care 
trebuie transmise şi receptate mesajele. De asemenea, 
tipul de mediu poate influenţa structura comunicării 
organizaționale. Astfel, un mediu liniştit poate încuraja 
comunicările scrise, căci ele rămân valabile mult timp; în 
cazul comunicărilor formale şi directe, consumul de timp 
nu este monitorizat excesiv. Într-un mediu agitat şi reactiv 
ori turbulent, în care schimbările se succed cu 
repeziciune, comunicările scrise tind să fie înlocuite cu 
cele verbale, cele informale par să le echilibreze pe cele 
formale, iar telefoanele sunt preferate  liniştitelor 
convorbiri față în faţă; 

e modificarea tehnicii şi a tehnologiilor - afectează 
inclusiv tehnologia comunicării. Influențele acestui factor 

sunt evidente mai ales în mijloacele tehnice promovate în 
procesul de comunicare: faxul, pagerul, telefonul mobil 
răspund nevoilor comunicării rapide, dar tind, în acelaşi 
timp, să anuleze unul din marile atribute ale comunicării: 
personalizarea; 

e creşterea nivelului general de educaţie al oamenilor 
este un avantaj pe linia creşterii calității comunicării. 
Codificarea, decodificarea, interpretarea şi feed-back-ul 
pot elimina unele deficienţe generate de lipsa de educaţie, 
ignoranță ori rezistență la nou. 


Factorii interni cu influenţe mai directe şi mai vizibile 
asupra structurii comunicării sunt: 

— parametrii structurii organizatorice — gradul de 
formalizare, nivelul de centralizare al autorităţii, modul de 
efectuare al controlului influențează decisiv structura şi procesul de 
comunicare. Astfel, o înaltă centralizare şi formalizare, un control 
detaliat şi rigid — parametrii specifici structurii de tip birocratic — se 
vor reflecta în predominanța comunicărilor scrise, descendente, 
formale şi impersonale. Procesul de comunicare se desfăşoară în 
aparență simplu, deoarece mecanismele sunt reduse de 
automatisme, rutine fără complicaţii şi subtilități cerute de 
codificarea şi interpretarea unor mesaje nonformale şi de folosirea 
feed-back-ului. Această simplificare nu reprezintă decât o sărăcire 
a Comunicării. 

Configurația structurii organizatorice influențează prin 
numărul de componente, plasarea şi conexarea lor pe niveluri 
ierarhice. O structură încărcată, cu multe niveluri ierarhice conduce 
la multiplicarea şi aglomerarea proceselor de comunicare, la 
îngreunarea şi apariția numeroaselor filtre, la multiplicarea 
comunicării informale; 

— modul de proiectare şi funcţionare a sistemului 
informaţional — reflectă partea formală şi scrisă a comunicării. 
Sistemul informaţional poate interveni asupra mesajelor, canalelor 
şi mijloacelor de comunicare. Existenţa unor deficienţe la nivelul 

sistemului informaţional generate de supra sau subinformare se va 
reflectă în calitatea, cantitatea, viteza de circulație a mesajelor, în 
promovarea cu prioritate a anumitor tipuri de comunicări; 

— stilul de management — este factorul care influențează 
asupra gradului de personalizare a comunicării. 


În funcţie de concepţia care stă la baza stilului de muncă, 

managerul poate fi adeptul: 

e ascultării oarbe din partea subordonatului. Este cazul 
stilului autoritar, bazat pe lipsa de încredere în oameni, 
dar şi pe supraestimarea propriilor posibilități. Eliminând 
dialogul şi feed-back-ul, acest stil promovează prioritar 
comunicarea descendentă, formală. Comunicarea faţă în 
față este considerată, în general, o pierdere de timp, fiind 
evitată; 

e dialogului în cazul stilului  democrat-participativ. 
Interesat de opinia  subordonatului,  respectându-i 
demnitatea şi folosindu-i competența, managerul va 
promova comunicarea verbală, alături de cea scrisă, 
va utiliza intens comunicarea non-verbală şi va decodifica 
sentimentele şi reacţiile celor din jur. Comunicarea 
față în față îmbracă frecvent, în acest caz, aspecte 
informale. 


— tipul de cultură organizațională — prin componentele de 
perenitate — concepții de bază, valori şi perspective — cultura 
impune şi menține tradiţii, reguli nescrise, dar puternic 
înrădăcinate, care se resimt în individualizarea procesului de 
comunicare a fiecărei organizații. Dacă tradiția a impus, spre 
exemplu, comunicarea lipsită de formalizare, dar selectivă, ca în 
cazul culturii de tip pânză de păianjen, modificarea ei spre o 
comunicare cerută de cultura de tip rețea va cere o adevărată 
revoluţie culturală. Pe de altă parte, prin intermediul comunicării 
sunt vehiculate mesaje culturale conţinute în mituri, legende, sunt 
consolidate valori şi perspective ale unui anumit tip cultural. 

4. OBSTACOLE ALE COMUNICĂRII 


Comunicarea ca schimb de idei, opinii şi informaţii prin 
intermediul cuvintelor, gesturilor şi atitudinilor este fundamentul 
coordonării activităţilor umane. Dacă scrisul şi vorbitul, în sine, 
sunt acțiuni relativ simple, înțelegerea lor corectă reprezintă 
dificultatea principală a comunicării. Această dificultate este 
generată de diferenţele enorme dintre oameni. Fiecare om este unic 
prin personalitate, pregătire, experiență, aspirații, elemente care 
împreună sau separat influențează înțelegerea mesajelor. Un 
cuvânt, un gest, o expresie pot avea sensuri diferite pentru persoane 
diferite. Înțelegerea corectă reprezintă pentru manager o problemă 
esențială, căci munca lui se bazează pe comunicarea cu persoane de 
care nu îl leagă neapărat prietenie, simpatie, rudenie. Explicația 
neînțelegerilor, dezacordurilor şi chiar a conflictelor se găseşte în 
comunicare, în barierele pe care oamenii — managerii sau 
executanții — le ridică, mai mult sau mai puţin intenţionat, în calea 
comunicării. 

Aceste bariere pot fi generate — indiferente la statutul de 
manager sau de executant — şi specifice procesului de manager. 


4.1. Factori generali ai blocajelor de comunicare 


Dintre barierele comune ridicate de oameni în calea 
comunicării, cele mai cunoscute sunt: 

a) diferenţe de personalitate. Definită drept „configurația 
unică în care se cristalizează în cursul evoluţiei individului 
totalitatea sistemelor de adaptare răspunzătoare de conduita sa”, 
personalitatea este considerată de specialişti rezultat a patru factori: 

- constituția şi temperamentul subiectului; 

- mediul fizic (climat, hrană); 

- mediul social (ţară, familie, educaţie); 

- obiceiurile şi deprinderile câştigate sub efectul influențelor 

precedente (mod de viață, igienă, alimentaţie etc.). 

Este important de reținut că oamenii nu se nasc cu 
personalitatea integrală. Ea este dezvoltată pe durata vieții şi sub 
influența moştenirii genetice, a mediului şi a experienței 

individuale. Ajunsă la maturitatea psihologică, personalitatea se 
definitivează, integrându-şi diferitele componente. Unicatele de 
personalitate generează modalități diferite de comunicare. Fiecare 
om are repere proprii în funcție de imaginea despre sine, despre 
alții şi despre lume în general. 

b) diferenţele de percepţie. Recepţia şi interpretarea 
mesajelor sunt diferite, afectate de personalitatea, structura fizică şi 
mentală, de mediul în care evoluează fiecare individ. 

Percepția reprezintă procesul prin care indivizii selectează 
şi interpretează senzorial stimuli şi informaţii în condiţii 
consecvente cu propriile repere şi imaginea generală despre lume şi 
viață. Omul este alimentat continuu cu informații. Unele sunt 
ignorate, altele acceptate şi interpretate conform conceptelor şi 
experiențelor proprii. Experiențele influențează capacitatea de a 
intui şi interpreta corect întâmplările prezente şi viitoare. Există o 
mare probabilitate ca receptând sau interpretând informaţia, 
oamenii să vadă sau să audă exact ceea ce s-a preconizat prin 
mesaj; în acelaşi timp, situaţiile de evaluare greşită nu pot fi 
eliminate. Ca atare, una din cele mai importante bariere în calea 
obiectivităţii interpretării mesajelor o constituie propria percepție. 
Oamenii tind să respingă informaţiile care le ameninţă reperele şi 
concepţia despre lume, obiceiurile şi sensibilitățile. Informațiile 
sunt filtrate şi acceptate sau respinse, în funcţie de persoana de la 
care provin, modul şi situația în care sunt transmise. O observaţie 
provenită de la o persoană apropiată — rudă sau prieten — privind o 
eroare în exprimare, în vestimentaţie sau comportament poate fi 
acceptată mai uşor, în timp ce aceeaşi observaţie primită din partea 
unui străin poate fi interpretată ca o ameninţare. 

Pentru manager, percepţia diferită a celor din jur constituie 
un obstacol, ce poate fi diminuat sau eliminat prin efortul de a 
cunoaşte şi de a înţelege oamenii. În caz contrar, comunicarea 
poate fi deformată. 

Un instrument util în calea descifrării personalității şi 
percepției umane a fost creat de doi psihologi americani, Joseph 
Luft şi Harry Ingham, în anul 1969, prin modelul cunoaşterii 

reciproce (denumit şi „fereastra lui Johari”). Alcătuit din patru 
cvadrante care definesc, fiecare în parte, un anumit raport cognitiv 
între ego şi alter, modelul reprezintă o matrice a gradului de 
intercunoaştere dintre două sau mai multe persoane. 

Semnificaţia celor patru cvadrante este următoarea: 

e cvadrantul 1 — deschis — se referă la elementele legate de 
noi înşine — atitudini, comportamente, sentimente şi 
motive — cu care suntem familiarizați şi care sunt evidente 
şi pentru alții; 

e cvadrantul 2 — orb — relevă aspecte de comportament 
observate de alții şi de care nu suntem conştienţi; 

e cvadrantul 3 — ascuns - cuprinde comportamente, 
sentimente, motive, evenimente cunoscute nouă, dar 
nedezvăluite altora. În general, acestea sunt limitele, 
defectele de care suntem conştienţi şi pe care încercăm să 
le estompăm în faţa celorlalți; 

e cvadrantul 4 — necunoscut — este acea latură a 
personalităţii, necunoscute nouă sau altora, manifestată, 
de regulă, în situații limită. Se manifestă prin judecăţi, 
atitudini şi comportamente surpriză atât pentru individ, 
cât şi pentru cei din jurul său. 

În momentul în care două persoane intră pentru prima dată 
într-o relaţie, atitudinea instinctivă este aceea de a nu dezvălui prea 
multe despre sine. Astfel, cvadrantul 1 este restrâns şi conduce la 
prima impresie, posibil incorectă, ce poate afecta, ulterior, întregul 
comportament şi, respectiv, comunicarea cu ceilalți. 

Pentru dezvoltarea corectă a comunicării este necesară: 

e o amplificare a suprafeţei deschise prin dezvăluirea de 

sine, furnizarea unor informaţii despre noi celor din Jur; 

e reducerea suprafeţei oarbe prin stimularea şi acceptarea 
feed-back-ului; astfel suntem capabili să receptăm 
impresiile celor din jur în ceea ce ne priveşte, să ne 
evaluăm şi să corectăm defectele de imagine, atitudine şi 

Comunicarea, în general, şi cea organizațională, în special, 
este îngreunată deoarece: 

e fiecare dintre noi suntem tentaţi să presupunem că 
oamenii se vor comporta în situații identice, în acelaşi 
mod; 

e există tendința de a-i împărți pe cei din jurul nostru în 
categorii stereotipe: buni, răi, deştepţi, incompetenţi; 

e prima impresie deformează  judecăţile ulterioare, 
transformându-le, de regulă, în prejudecăţi; 

e simpatia noastră față de ceilalți creşte sau scade în măsura 
în care descoperim sau nu trăsături, preferințe, 
caracteristici comune; 

e există tentaţia de a extinde faptele, atitudinile, punctele de 
vedere ocazionale ori negative la întregul comportament 
al unui individ. Constatarea că un individ nu s-a descurcat 
într-o anumită situaţie, nereuşind să ia o decizie corectă, 
se poate transforma în opinia că este incapabil, 
incompetent, lipsit de simţul orientării; 

e instinctiv, oamenii folosesc propriile repere şi concepţii în 
judecarea altora, convinşi că adevărul şi dreptatea le 
aparțin. Frecvent, se uită faptul că nu există răspunsuri 
„corecte” atunci când oamenii sunt invitaţi să îşi 
interpreteze propriile sentimente, atitudini, impresii. Spre 
exemplu, oamenii pot interpreta diferit un desen, fără însă 
să se poată afirma care interpretare a fost falsă şi care a 
fost adevărată. 

c) diferenţele de statut. Poziţia emitentului şi a 
receptorului în procesul de comunicare poate afecta semnificația 
mesajului. De exemplu, un receptor conştient de statutul inferior al 
emitentului îi poate desconsidera mesajele, chiar dacă acestea sunt 
reale sau corecte. Un emitent cu statut înalt este, de regulă, 
considerat corect şi bine informat, mesajele lui fiind interpretate ca 
atare, chiar dacă, în realitate, sunt false ori incomplete. 

d) diferenţele de cultură. Existente între participanții la 
comunicare, pot genera blocaje când aceştia aparțin unor medii 
culturale, sociale, religioase, organizaționale diferite. 

e) probleme semantice generate de folosirea unor cuvinte 
în moduri diferite ori a unor cuvinte diferite în acelaşi mod. Spre 
exemplu, cuvântul „etichetă” are semnificaţia inscripţiei de pe 
ambalaje, dar şi cea de titlu, nume sub care figurează cineva, 
precum şi semnificația normelor de comportare în relațiile 
diplomatice şi a regulilor de comportare politicoasă în viața 
cotidiană. Probleme semantice apar şi atunci când angajaţii 
folosesc în exprimare cuvinte sau expresii din jargon, argou, 
neologisme, expresii strict tehnice ori prea pretențioase. 

f) zgomotul este un factor ce ţine de contextul comunicării. 
Constă în sunete sau amestec de sunete discordante şi puternice, 
care implică transmiterea şi/sau receptarea mesajului. El poate să 
concureze mesajele şi chiar să le domine, deformându-le. 

Zgomotul poate fi produs de: 

e folosirea unor instalaţii în apropierea receptorului sau 

emitentului; 

e semnale parazite pe canalele de comunicare — linia 
telefonică, fax, calculator etc.; 

e erori de comportament ale participanţilor la comunicare, 
spre exemplu, situaţia în care toţi vorbesc în acelaşi 
timp, încercând fiecare să se impună şi să se facă auzit; 

e folosirea de emitent a unui număr exagerat de cuvinte, 
chiar dacă acestea sunt corecte, astfel încât mesajul se 
pierde în neesențial. 


4.2. Obstacole specifice comunicării organizaționale 


Acestea depind nu atât de latura materială, cât mai ales de 
cea umană, respectiv de componenta psihologică inclusă în proces. 
Sunt generate atât de manageri, cât şi de subordonați. 

Obstacole generate de manageri. Ca inițiatori şi 
coordonatori ai comunicării, managerii au tendinţa de a ridica 
bariere artificiale în comunicarea cu subalternii sau cu omologii lor, 
în general, datorită: 

e dificultăților în capacitatea de transmitere a informațiilor. 

În această categorie se includ: 

- insuficienta documentare, ceea ce determină o utilitate 
redusă; 

- tendinţa de a supradimensiona explicațiile introductive, 
devenite inutile, mai ales când interlocutorul este subaltern sau 
coleg familiarizat cu subiectul; 

- tendinţa de a transforma dialogul în monolog, fie din lipsă 
de timp, fie din lipsă de încredere în partener sau de interes faţă de 
părerea acestuia; 

e stereotipiilor în modalităţile de transmitere şi prezentare, 
ceea ce duce la scăderea atenției interlocutorilor; 

e utilizării unui ton ridicat şi marcat de iritabilitate, ceea ce 
poate duce la intimidarea partenerului şi la lipsa răspunsului; 

e utilizării unui limbaj neadecvat persoanei care 
receptează mesajul. Folosirea unor termeni prea uzitaţi, prea elevați 
sau a unor termeni de strictă specialitate reduce posibilitățile de 
receptare integrală şi corectă a informaţiilor comunicate; 

e lipsa de atenţie sau de abilitate în dirijarea şi controlul 
dialogului către realizarea unui obiectiv; 

e deficienţe în capacitatea de ascultare. Specialiştii au 
ajuns la concluzia că multe din nemulțumirile personalului 
subordonat îşi au originea în capacitatea scăzută de ascultare a 
conducătorului. Astfel, personalitatea subordonaților este lezată, iar 
potențialul profesional, creativ şi intelectual se reduce simţitor. 


Capacitatea redusă de ascultare sau ascultarea incorectă pot 
apărea ca urmare a: 

- lipsei de respect față de personalitatea interlocutorului, 
manifestată prin lipsa de atenție, nerăbdare, graba de a termina mai 
repede, rezolvarea în paralel a altor probleme; 

- capacităţii scăzute de concentrare asupra fondului 
problemei, ceea ce deturnează atenţia către forma comunicării, 
pierzând astfel substanţa informaţională; 

-  persistenţei în prejudecata că cei din subordine nu pot 
avea idei sau sugestii bune pentru rezolvarea unor probleme. În 
acest sens, există tendinţa de a considera că orice propunere este un 
atac la prestigiul conducătorului; 

- tendinței de a interveni în timpul expunerii şi de a 
prezenta exact varianta contrară, ceea ce este de natură să 
descurajeze continuarea dialogului, iar, în perspectiva, de a bloca 
inițiativele de comunicare ale personalului din subordine sau a 
omologilor conducătorilor; 

- rezistenței la introducerea unor idei noi. O idee nouă 
perturbă o ordine deja stabilită, iar transpunerea în practică poate 
implica şi dificultăţi de realizare, necesitând un efort suplimentar, 
ce ar putea periclita regulile, existența, confortul, statutul unor 
persoane, avantajele deja obţinute etc. 

- tendinței de a considera că perfecţionarea unui domeniu 
sau a unei operații implică automat existența unei defecţiuni 
tolerate de conducere. 


Obstacole generate de subordonați au ca sursă fie dorința 
de securitate, fie lipsa implicării în viața organizaţiei sau factori 
care, pur şi simplu, ţin de temperament, climat de muncă. Formele 
sub care se manifestă acest tip de dificultăți sunt: 

e rezerva subordonaţilor în a exprima propriile opinii, din 
teamă de a nu avea neplăceri cu superiorii sau de a nu-şi periclita 
avansarea; 

e convingerea că problemele subordonaților nu îl 
interesează pe manager; 

e lipsa de obişnuință în comunicare. Astfel, personalul de 
execuţie, nedispunând de abilitatea de a se exprima în scris sau 
verbal, renunță la a mai da curs unei comunicări din proprie 
inițiativă; 

e tendința de a considera că orice idee, propunere de 
perfecționare implică automat existenţa unei defecţiuni tolerate de 
conducere. Într-un asemenea context, o propunere ar părea ca un 
denunț faţă de cel ce conduce, ceea ce i-ar putea declanşa 
ostilitatea; 

e concordanța dintre cerinţele comunicării şi posibilitățile 
subordonaților de a le satisface în condiţii de calitate şi în timp 
util; 

e frecvența modificărilor. Cu cât modificarea unor 
instrucțiuni, ordine este mai frecventă, cu atât creează nemulțumiri 
în rândul subalternilor, punând în lumină defavorabilă capacitatea 
şi competenţa managerului. 


5. METODE ȘI TEHNICI DE PERFECŢIONARE ȘI 
DEZVOLTARE A COMUNICĂRII ORGANIZAŢIONALE 


Preocupările privind facilitarea şi îmbunătățirea comunicării 
au existat din cele mai vechi timpuri. Deşi regulile unei comunicări 
eficiente par foarte simple şi la îndemâna oricui, ele fiind rodul 
unei îndelungate experiențe comunicaţionale, practica relevă faptul 
că aplicarea lor este frecvent încălcată. 


5.1. Reguli de bază privind comunicarea eficientă 


Exprimate sintetic, acestea sunt : 

e regula cantității — în ceea ce spun, vorbitorii trebuie să 
ofere informația necesară, nici mai mult, nici mai puţin; 

e regula calității — ceea ce spun vorbitorii trebuie să 
respecte realitatea; 

e regula relației — mesajul vehiculat de vorbitor trebuie 
adecvat scopului comunicării; 

e regula semnificației — informația transmisă trebuie să fie 
semnificativă pentru contextul şi circumstanţele în care se 
desfăşoară comunicarea; 

e regula stilului — vorbitorii trebuie să fie clari, coerenți, 
comprehensivi şi concişi; 

e regula receptivităţii — emitenţii trebuie să-şi adapteze 
mesajele la caracteristicile receptorilor şi la cunoştinţele presupuse 
de aceştia. 

Asociația Americană de Management a elaborat o listă cu 
zece reguli privind comunicarea eficientă, astfel: 

1. Emitentul trebuie să îşi clarifice ideile înainte de a le 
comunica. EI trebuie să le sistematizeze şi să le analizeze pentru a 
fi corect transmise. Mulţi comunicatori uită acest lucru deoarece ei 
nu îşi planifică actul comunicării. 

2. Pentru planificarea comunicaţiilor este necesară 
consultarea celor din Jur; fiecare contribuţie va aduce mai multă 
obiectivitate mesajului transmis. 

3. Cei ce doresc să inițieze comunicarea trebuie să 
examineze adevăratul scop al comunicării pentru a nu se pierde în 
detalii. 

4. Cei ce comunică trebuie să țină cont de ansamblul 
elementelor fizice şi psihice ale contextului, deoarece înțelesul 
intenționat este întotdeauna transmis mai mult decât prin simple 
cuvinte. 

5. Emitentul trebuie să fie atent în timpul comunicării la 
nuanţe, ca şi la înțelesul de bază al mesajului. Pe lângă înţelesul 
transmis de cuvinte concrete, tonul vocii, expresia feţei, gesturile 
au un extraordinar impact asupra receptorului. 

6. Emitentul trebuie să îşi dezvolte capacitatea de empatie. 
Când se pune problema să transmită un mesaj, să îndrume 
cooperarea, să descopere interesele şi trebuințele altor persoane, 
emitentul trebuie să privească lucrurile din punctul de vedere al 
celorlalți. 

7. În timpul comunicării, participanţii trebuie să pună 
întrebări şi să se încurajeze reciproc în exprimarea reacțiilor, 
deoarece astfel se demonstrează dacă mesajul a fost sau nu 
perceput. Emitentul trebuie să urmărească primirea feed-back-ului, 
pentru că prin aceasta se completează înțelegerea şi se facilitează 
rezultatul acțiunii întreprinse. 

8. Emitentul şi receptorul trebuie să comunice în 
perspectivă, la fel de bine ca şi în prezent. Comunicările trebuie să 
fie prevăzute cu scopuri şi mijloace corespunzătoare unor 
perspective şi arii de cuprindere largi. 

9. Cei ce comunică trebuie să fie siguri pe suportul 
comunicării. Cel mai persuasiv mod de comunicare nu este cel 
spus, ci cel făcut. Comunicatorii trebuie să fie conştienţi că atunci 
când acțiunile şi atitudinile sunt în contradicţie cu cuvintele, cei 
mai mulți oameni tind să nu ţină cont de ceea ce s-a spus. 

10. Emitentul şi receptorul trebuie să înțeleagă, dar mai ales 
să se facă înţeleşi. De aceea, ei trebuie să fie foarte buni ascultători. 

Ascultarea este unul dintre cele mai importante atribute ale 
comunicării, ea solicitând concentrare atât pentru perceperea 
cuvintelor rostite, cât şi pentru înțelegerea mesajelor non-verbale. 
Acestea din urmă sunt, de cele mai multe ori, mai pline de 
semnificație decât mesajul de bază. 


5.2. Ascultarea activă 


Promovată inițial ca un concept teoretic de psihologul 
american Carl Rogers, ascultarea activă s-a transformat într-o 
adevărată tehnică de perfecționare a comunicării organizaționale. 

Tehnica ascultării active a plecat de la o serie de observaţii 
simple, cum ar fi: oamenii gândesc mai rapid decât vorbesc şi, în 
consecință, nu ascultă întregul mesaj care li se transmite, fund 
preocupaţi de pregătirea propriului răspuns: semnificația originala a 
mesajului nu este obligatoriu transmisă prin comunicarea verbală 
(spre exemplu, persoanele care folosesc nuanțele tonice, 
sarcasmele, metafora încearcă să transmită cu totul altceva decât 
ceea ce este evident); adesea metaforele sunt decodificate incorect 
fără ca partenerii la comunicare să afle vreodată că au existat 
neînțelegeri. 

Tehnica  ascultării active constă în receptarea, 
decodificarea şi verificarea mesajului prin dialog imediat cu 
emitentul. În acest fel, emitentul constată că este ascultat, iar 
receptorul îşi clarifică şi confirmă impresiile. 

Dincolo de simpla receptare a cuvintelor, în ascultarea 
activă receptorul trebuie să se concentreze asupra sentimentelor, 
atitudinilor, încărcăturii afective care însoţeşte mesajele. Ea devine 
astfel o excelentă modalitate de a-i încuraja pe ceilalți să vorbească. 
Faptul că gândurile, opiniile şi sentimentele nu le sunt criticate, îi 
face pe oameni să se simtă în siguranța, să comunice mai profund 
în legătură cu multe probleme, față de situația ascultării 
superficiale. 

Bazată mai ales pe încurajarea laturii afective, comunicarea 
activă ajută la diminuarea baierelor de statut, de percepție, de 
cultură şi de personalitate. 

La nivelul comunicării organizaționale, ascultarea activă 
poate fi utilizată ca mijloc de obţinere a informaţiilor: 

- atribuirii unor sarcini speciale; 

- realizării delegării; 

- evaluării performanțelor profesionale individuale; 

- selectării personalului; 

- efectuării controlului; 

- interviurilor disciplinare; 

- evaluării diverselor nemulțumiri şi revendicări. 

Ca orice tehnică, ascultarea activă presupune parcurgerea 
mai multor etape: 

a) Stabilirea unei relaţii directe, deschise cu partenerul 
de comunicare. În funcţie de situaţie, de gradul de tensiune, de 
intensitatea emoţiei, problema pusă în discuţie poate fi abordată 
frontal — ca în cazul interviului disciplinar sau al nemulțumirilor, 
revendicărilor — ori, după o pregătire prealabilă — ca în cazul 
interviului de selecție, evaluării performanțelor, efectuării 
controlului. 

Deoarece această este etapa de început, în funcţie de care se 
obține sau nu reuşita, ea trebuie marcată de cuvinte şi gesturi prin 
care se atestă bunăvoința, disponibilitatea afectivă a ascultătorului. 

b) Încurajarea comunicării. Atenţia acordată emitentului, 
angajamentul în comunicare şi disponibilitatea sunt etalate fie 
verbal, prin folosirea unor expresii: „te rog, spune-mi” sau 
„continuă, te rog”, „este interesant ceea ce spui” ori non-verbal. 
Uşoara înclinare către înainte, privirea directă, mâinile aşezate calm 
pe masă reflectă atenţia şi răbdarea acordate interlocutorului. 

c) Semnalizarea recepţiei mesajului se face prin aprobări 
din cap, zâmbete, folosirea unor cuvinte pentru a-l ajuta pe 
interlocutor să se exprime. Asemenea atitudine îi arată partenerului 
de comunicare că receptorul este pe fază şi nu este doar o prezență 
politicoasă. Intervențiile şi întreruperile vorbitorului pe parcursul 
expunerii mesajului nu sunt indicate, deoarece acestea l-ar putea 
abate de la firul logic al vorbirii ori pot favoriza omisiunile. Pe de 
altă parte, retragerea emitentului într-o tăcere automată şi absolută 

ar putea induce receptorului sentimentul de suspiciune, anxietate şi, 
în final, deformarea mesajului. 

d) Încheierea — în care receptorul devine emitent. În 
această etapă, el transmite celuilalt propria concluzie, oferindu-i, în 
acelaşi timp, prilejul verificării reciproce şi a corectării percepției şi 
interpretării. 

Ascultarea activă cere din partea celui care o practică 
anumite calităţi. Numite de Carl Rogers „consideraţii pozitive 
absolute”, acestea se referă la: 

e comportarea caldă, din care rezultă aprecierea 
demnității şi respectul față de vorbitor; 

e promovarea unei atitudini deschis, din care reiese 
sinceritatea, interesul, receptivitatea față de mesajul transmis; 

e amplificarea empatiei, capacitatea de a te transpune în 
situația celuilalt. Empatia cere o analiză a reacțiilor 
interlocutorului, dar şi a propriilor reacții într-o situaţie similară. 
Întrebările mentale: „ce simte acum interlocutorul”, „cum m-aş 
simţi în locul lui”, „ce mesaj încearcă să-mi transmită”, „cât de 
importantă este pentru el rezolvarea acestei probleme”, „ce efecte 
ar putea avea pentru el un răspuns pozitiv? Dar negativ?” şi altele 
similare adresate eului, dar mai ales laturilor ascunse ale 
personalităţii, pot favoriza creşterea capacității empirice. 

Specialiştii recomandă managerilor care practică tehnica 
ascultării active respectarea unor reguli de comportament: 

-  priviţi-vă interlocutorul în timp ce-l ascultați; 

-  încurajaţi-l să vorbească prin aprobări din cap, zâmbete; 

- puneţi întrebări, dar nu exageraţi; 

- întrebările trebuie să vizeze subiectele importante şi 
profunzimea relevanta a mesajelor; 

-  ajutaţi-vă interlocutorul să se exprime când nu-şi găseşte 
cuvintele; 

- nu ascultați cu pixul în mână, nu luaţi notițe, nu desenați 
în timp ce interlocutorul vorbeşte; 

-  parafrazaţi la anumite intervale ceea ce se spune; 

- nu interpretaţi şi nu faceți presupuneri: este mai bine să 
cereți lămuriri; 

- nu anticipaţi şi nu trageţi concluzii pripite: aşteptaţi 
sfârşitul mesajului; 

- nu vă impuneţi punctul de vedere, ci ascultaţi-l pe al 
celuilalt; 

- nu încercaţi să analizați motivele interlocutorului, ci 
întrebați-l care sunt soluţiile pe care le întrevede. 

Tehnica ascultării active aduce o serie de avantaje 
nu numai pentru creşterea capacității față de comunicarea 
organizațională, ci şi, în general, pentru procesul de 
management. 

- permite stabilirea unor relaţii interumane corecte şi 
eficiente, dezvoltate pe respect reciproc, cunoaştere şi 
autocunoaştere, sinceritate; 

- ajută la destinderea climatului de muncă, la 
dezamorsarea tensiunilor şi conflictelor; 

- facilitează coordonarea şi controlul, identificarea mai 
rapidă a abaterilor şi cauzelor lor şi eliminarea acestora; 

- permite oamenilor să admită în forul lor interior 
chestiuni pe care, de regulă, le evită; 

- încurajează personalul să-şi asume responsabilități, să-şi 
pună în valoare potenţialul intelectual şi profesional; 

- facilitează adoptarea unor decizii noi, bine 
fundamentate. 


5.3. Şedinţa 


Una din cele mai utilizate metode în desfăşurarea procesului 
de management este comunicarea directă unilaterală şi bilaterală, 
promovată sub forma şedinţei. 

Şedinţa se defineşte ca metodă de comunicare pentru 
rezolvarea unor sarcini cu caracter informaţional sau 
decizional, prin reunirea pe timp scurt a unui grup coordonat 
de o persoană. 

Ca metodă de coordonare, şedinţa sincronizează 
acțiunile şi deciziile, comportamentale şi gândirea, regăsindu-se 
în toate funcţiile procesului de management. 

Potrivit scopurilor urmate, în literatură mai ales, în practică 
mai puţin, sunt delimitate următoarele tipuri de şedinţe: 

- şedinţe decizionale, organizate în scopul adoptării unor 
decizii de ordin tactic şi strategic, unicat, în general, decizii 
marcate de risc şi incertitudine; 

- şedinţe de informare, prin care se urmăreşte 
transmiterea sau colectarea de informaţii. În funcţie de domeniul 
vizat, aceste şedinţe se pot desfăşura conform unui calendar 
prestabilit (stadiul producției, urmărirea calității, stadiul lucrărilor 
etc.), dar şi ad-hoc, atunci când intervin situaţii speciale, urgenţe 
şi/sau complexe; 

- şedinţe de exploatare, destinate cercetării implicațiilor 
unor decizii adoptate, unor situații speciale previzibile în viitor, 
precum şi inventarierii soluţiilor posibile de exploatare. 

În general, aceste şedinţe se bazează pe stimularea şi 
exploatarea potenţialului de creativitate al personalului, amplificat 
de utilizarea metodelor specifice creativităţii; 

- şedinţele de armonizare au ca obiectiv sincronizarea 
deciziilor şi acțiunilor membrilor organizației plasați în diferite 
compartimente şi niveluri ierarhice, participanţi la realizarea unor 
obiective comune; 

- şedinţele eterogene combină obiectivele şi mijloacele 
de acţiune specifice tipurilor anterioare (de informare şi de 
armonizare, de exploatare şi decizionare etc.). Reprezintă tipul cel 
mai frecvent practicat, fie din cauza lipsei de timp a participanților, 
fie din cea a ignorării utilizării şedinţei ca o metodă cu specific şi 
cerinţe proprii. 

Caracteristicile şedinţei ca metodă: 

- are un pronunţat caracter formal, deoarece obiectivele ei 
sunt direct legate de obiectivele firmei; reuneşte participanţii care 
dispun de competenţa formală cerută de specificul ei, iar derularea 
şedinţei este consemnată în scris; 

- în interiorul grupului formal astfel constituit, de regulă, 
se stabilesc ad-hoc şi grupuri informale în funcție de interesele 
personale urmărite; 

- derularea şedinţei solicită, mai mult decât în cazul altor 
metode, comunicarea şi cooperarea participanţilor; 

- dirijarea ei cere conducătorului abilitaţi psihologice şi 
calități de animator; 

- întrucât reuneşte persoane cu temperamente şi 
personalități diferite, stăpânirea tehnicilor comunicării verbale, 
non-verbale şi a ascultării active, reprezintă condiţii ale reuşitei. 

Studiul îndelungat al comportamentului angajaţilor reuniți 
în şedinţe a relevat existenţa câtorva figuri tipice: 

e  Vindicativul are întotdeauna de reproşat ceva cuiva. 
Este un tip serios, care nu zâmbeşte la glumele celorlalți, dar râde 
cu satisfacție atunci când, în discuție, „marchează nişte puncte”. 
Fumează fără să întrebe dacă îi deranjează pe ceilalți. Ţinuta lui 
este marcată de bustul foarte aplecat înainte, cu mâinile aşezate pe 
margine mesei. Lasă impresia că doreşte să părăsească reuniunea. 
Aceasta este întărită de mişcarea continuă a picioarelor. Poate crea 
conflicte, tensiuni, prin iritarea sensibilităţii diverşilor participanți. 

e Mediatorul este un tip calm, echilibrat. Daca i se cere 
părerea nu se grăbeşte să vorbească. Păstrează un moment de linişte, 
suficient că ceilalți să tacă pentru a-l asculta. Atitudinea lui constantă 
evocă gândirea şi ponderarea. Stă aşezat drept pe scaun. Se mişca cu 
discreție. Este tipul în jurul căruia se poate stabili axul discuţiei. 

e Savantul îşi pregăteşte cu grijă intervenţiile susținute de 
tabele, figuri, citate. Foarte serios, nu râde la nicio glumă, deoarece 
le consideră simple pierderi de timp. Urăşte digresiunile. Notează 
totul în timpul discuţiei. Ar dori să vorbească, să-şi arate 
competenţa, dar îşi impune câteva reguli în intervențiile sale. 

e  Guralivul se simte în şedinţă ca peştele în apă. Râde 
zgomotos la orice glumă. Aşezat confortabil în scaun cu mâinile şi 
picioarele depărtate pentru a ocupa cât mai mult spaţiu, nu se 
oboseşte niciodată cu luatul notiţelor. Are întotdeauna un avans de 
timp față de cei care notează, pe care-l foloseşte pentru a vorbi. Nu- 
şi impune nicio restricție în acest sens. Priveşte totul şi pe toţi 
deodată, fără a fi atent în mod special la cineva sau ceva. Este tipul 
care poate deturna cel mai uşor sensul discuţiilor. 

e Timidul este frecvent vecinul guralivului. De regulă nu 
are intervenţii spontane. Atitudinea lui este crispată. Nu ştie ce să 
facă cu corpul său. Se teme să nu ocupe spaţiul vital al vecinilor în 
timp ce aceştia îi invadează colţul de masă. O privire aruncată 
timidului îl va face să se înroşească şi să se crispeze şi mai tare. 
Introvertit, timidul este, de regulă, deţinător al unor soluţii bune şi 
originale, dar a-l face să vorbească necesită o adevărată artă. 

e  Opozantul este retras în sine, deranjat de toţi şi de toate 
şi mai ales de subiectul reuniunii. Este unul din cei care nu au cerut 
şi nu doreşte participarea. Poziţia lui este statică. Mâinile sunt 
încrucişate la nivelul pieptului. Uneori îşi eliberează un braț din 
încleştare pentru a bate darabana în masă, semn al dezacordului. Îi 
priveşte pe cei care intervin cu o mină dezgustată. Uneori surâde 
scurt, semn că are o idee de atac, dar renunță imediat, deoarece şi a 
ataca înseamnă o participare. Este împotriva tutunului, dacă se 
fumează; cere pauză pentru o ţigara dacă ceilalți sunt nefumători. 
Totul în atitudinea lui este în contradicție cu cei prezenţi. Poate 
deruta, descuraja, imprima o notă de inutilitate şi derizoriu. 

e  Somnorosul nu este interesat de nimic în mod special. 
Temperament amorf, a cărui viață curge aproape simetric, între 
ațipeli şi treziri. Se plictiseşte extrem de uşor. Îşi ţine ochii 
întredeschişi şi adoptă o poziție din care este greu de dedus dacă 
doarme sau gândeşte. O intervenţie brusc adresată îl poate 
transforma într-un vindicativ de şoc. Prezenţa lui într-o reuniune 
este superfluă. 

e Seniorul adoptă o poziţie de superioritate. Lasă 
impresia că viaţa lui este dedicată unor idealuri cu mult mai înalte. 
Poziția lui în scaun este dreaptă şi rigidă. Tăcut, misterios, cu 
privirea pierdută pe o linie imaginară, urmăreşte un orizont 
personal în afara reuniunii. Se abține să vorbească, deoarece 
oricum cei din jur nu-i merită atenția. Mimica lui exprimă un uşor 
dezgust sau sentimentul de deprimare produs de situație. Prezența 
lui într-o şedinţă poate induce unor participanți sentimentul de 
inferioritate, teamă de a nu interveni pentru a nu fi judecat de acest 

e  Vicleanul sondează terenul şi participanţii cu priviri 
prudente şi piezişe. Urmăreşte discuţia cu mare interes pentru a 
depista momentul intervenției sale. Privirea îi alunecă atunci când 
este privit în față. Dacă va susține privirea conducătorului şedinţei 
înseamnă că este pregătit să intervină. De obicei, intervenția sa este 
un act dirijat spre un alt participant. Lovitura finală va fi o replică 
asasină care-l va face să râdă cu satisfacţie. Intervenţiile sale pot da 
întorsături nedorite discuţiilor. Ca şi vindicativul, poate genera 
conflicte, tensiuni între participanți. 

Practica relevă că ignorarea de către conducători a tipurilor 
umane, utilizarea unei atitudini nivelatoare față de diferitele 
personalități şi temperamente ale participanţilor duce deseori la 
eşecuri materializate în pierderi de timp, tergiversări în rezolvarea 
unor probleme, provocarea unor conflicte, adversităţi între 
participanți. 

În afara obstacolelor generate de insuficienta cunoaştere sau 
de structura neadecvată a participanților care nu pot, nu vor sau nu 
ştiu să comunice şi să coopereze, există şi alți factori tipici care 
pot contribui la nereuşita unor şedinţe şi care ţin de : 

- insuficienta informare a participanților, în prealabil, 
asupra obiectivului, ordinii de zi, duratei şi locului şedinţei; 

- deficienţe în colectarea şi distribuirea în timp util a 
informaţiilor adecvate obiectivului şi tipului de şedinţă. Astfel, 
materialele prezentate spre informare participanților care circulă în 
timpul şedinţei abat atenţia de la discuţii şi diminuează contribuția; 

- lipsa delimitării tipului de şedinţă şi a ordinii de zi 
adecvată acesteia, ceea ce face ca şedinţa să devină eterogenă, 
subiectele să se diversifice, durata să se prelungească nejustificat; 

- amplasarea greşită a participanților, fie prea aproape, 
ceea ce produce stânjeneală, fie prea departe, împiedicând 
comunicarea corectă; 

- modul în care conducătorul şedinţei îşi îndeplineşte 
rolul de animator. 

Pentru a elimina aceste deficienţe, şedinţa trebuie abordată 
şi pregătită în etapele ei esenţiale: 

a) etapa de pregătire, care presupune desfăşurarea 
următoarelor acțiuni anterioare şedinţe cu 7-14 zile: 

e stabilirea tipului de şedinţă, a obiectivului şi a ordinii de 
zi alcătuite din 1-4 probleme; 

e alcătuirea listei participanţilor care pot contribui direct 
la realizarea obiectivului şedinţei; 

e anunțarea datei, a orei de începere, a locului şi a ordinii 
de zi cu minimum o săptămână înainte; 

e stabilirea persoanelor care urmează să întocmească 
materialele necesare informării şi a datei limită de distribuire a lor 
(minim şase zile înainte); 

b) etapa de deschidere, în care: 

e se prezintă clar obiectivul şi ordinea de zi; 

e se stabileşte, de comun acord cu participanţii, durata 
maximă a şedinţei; 

e se anunță timpul maxim afectat unei intervenţii (mai 
ales în cazul în care există riscul unor discuții prelungite 
nejustificat); 

c) etapa de desfăşurare propriu-zisă, în care aportul 
decisiv în reuşită revine conducătorului. Acestuia îi revine rolul de: 

e aurmări realizarea obiectivului; 

e a dirija discuţiile către probleme înscrise pe agenda de 
lucru; 

e a încuraja participarea la discuţii a tuturor celor prezenţi; 

e a instala şi menţine o atmosferă de cooperare şi 
comunicare eliberată de obstacole; 

d) etapa de închiriere, în care conducătorul şedinţei 
precizează: 

e înce măsură obiectivul şedinţei a fost realizat; 

e punctele de pe ordinea de zi nerezolvate şi care urmează 
a fi realizate într-o reuniune ulterioară; 

e ideile, contribuţiile cele mai valoroase; 

e concluziile finale prezentate ca principalele idei, soluții, 
decizii adoptate. 

Pentru reuşita şedinţei, specialiştii fac o serie de 
recomandări atât conducătorului, cât şi participanţilor. 

Astfel, în calitatea sa de animator al reuniunii, 
conducătorului şedinţei i se recomandă: 

e să se asigure că fiecare punct al ordinii de zi este 
prezentat clar şi înțeles corect de participanți; 

e să încurajeze la discuţii toți participanţii şi, mai ales, pe 
cei timizi sau pe noii veniți; 

e să evite să domine discuţia sau să permită acest lucru 
vreunui participant; 

e să practice ascultarea activă, indiferent dacă este de 
acord sau nu cu punctul de vedere expus; 

e să limiteze intervențiile celor prea vorbăreţi, subiectivi 
sau repetitivi; 

e să urmărească încadrarea în timpul fixat de comun 
acord; 

e să se asigure că deciziile, soluțiile, măsurile adoptate au 
fost înțelese şi înregistrate în procesul verbal şi difuzate 
participanților, cel mai târziu a doua zi. 

Participanţilor la şedinţă li se recomandă: 

e să fie punctuali; 

e să se pregătească atent şi cu suficient timp înainte de 
şedinţă, parcurgând materialele şi notându-şi ideile intervenției; 

e să-i asculte atent pe ceilalți vorbitori; 

e în momentul intervenției, să se adreseze conducătorului 
şedinţei şi nu celorlalți participanţi; 

e în intervenția sa să fie la obiect, concişi şi apoi să 
păstreze tăcerea; 

e să-şi controleze reacțiile, comportamentul şi 
subiectivitatea. 

Ca metodă de management, şedinţa prezintă multiple 
avantaje, care constau în: 

- amplificarea capacităţii de comunicare a angajaților; 

- folosirea potenţialului profesional, intelectual şi de 
creativitate al angajaţilor; 

- fundamentarea mai corectă a deciziilor; 

- dezvoltarea sentimentului de participare şi creşterea 
aderenţei personalului față de organizație; 

- amplificarea sentimentului de responsabilitate; 

- dezvoltarea spiritului de echipă; 

- creşterea nivelului de informare a personalului. 

Acestor avantaje li se opun unele inconveniente pe care 
practica le-a înregistrat, atât de puternice, încât deseori angajații 
manifestă o tendință de refuz în a o considera o metodă de 
coordonare. Caracterul pregnant formal căruia i se asociază — mai 
mult sau mai puțin obiectiv — lipsa de responsabilitate a unor 
manageri ori, dimpotrivă, dorința de a-şi manifesta puterea, 
sterilitatea unor discuţii, pierderile de timp, tergiversările în 
rezolvarea unor probleme, animozitățile care se pot crea sau 
accentua constituie tot atâtea motive ale reacției de respingere față 
de practicarea acestei metode. 


sa ju 


PARTEA a ll-a 


COMUNICAREA MANAGERIALĂ 


1. CARACTERISTICI ALE COMUNICĂRII 
MANAGERIALE 


Comunicarea managerială nu poate fi privită în afara 
managementului. Ea reprezintă o componentă majoră, 
fundamentală a acestuia. Evoluţia managementului a determinat 
apariția unor forme specifice de comunicare managerială pentru 
fiecare etapă din dezvoltarea sa. Datorită diferențierii atribuţiilor 
sale şi a complexităţii acestora (ca administrator, organizează 
procesele existente la nivel organizatoric, ca lider decide, ia 
decizii, conduce eficient; ca întreprinzător acționează în momentul 
potrivit pentru buna funcționare a organizaţiei), comunicarea 
managerială devine o adevărată forță, ocupând un loc central în 
activitatea oricărui manager. 

Fiecare manager trebuie să dezvolte şi să promoveze o 
politică bazată pe un sistem de comunicare care să-i permită 
ajustarea permanentă a structurii şi a procesului organizațional la 
condiţiile în continuă schimbare. De asemenea, prin rolul său de 
negociator, de promotor al politicii organizaționale şi transmițător 
al acestei politici, managerul trebuie să-şi formeze şi să întrețină o 
rețea de contacte cu partenerii organizaţiei, în realizarea politicii 
externe şi, în acelaşi timp, o reţea de informaţii deosebit de utilă în 
realizarea politicii interne a instituției. 

În concluzie, managementul modern acordă un rol 
deosebit de important comunicării, pe care o consideră o 
componentă vitală a sistemului managerial al oricărei 
organizaţii, fie aparținând managementului privat, fie aparținând 
managementului public. 

Comunicarea managerială reprezintă o formă a comunicării 
interumane, un instrument de conducere cu ajutorul căruia 
managerul îşi poate exercita atribuţiile specifice: previziune, 
antrenare, organizare, coordonare, control, evaluare. 

Fiind parte a procesului de conducere (Henry Fayol alătura 
comunicarea planificării, previziunii, organizării şi comenzii ca 
fiind unul din cele cinci elemente de bază ale managementului), 
prin care managerul îi înțelege pe subordonați făcându-se înţeles de 
către aceştia, comunicarea managerială este orientată nu numai spre 
transmiterea mesajelor, ci şi spre schimbarea mentalităților şi 
adaptarea psihologică a acestora la obiectivele întreprinderii. 

Comunicarea managerială reprezintă un auxiliar al 
conducerii, ce pune în circulație informaţii despre rezultatul 
deciziilor, care se reîntorc la centrul de decizie, făcând astfel 
posibilă punerea de acord a execuției cu obiectivele, şi a 
rezultatelor cu planificarea. 

Importanţa comunicării în organizaţii se datorează şi 
caracterului complex pe care acest proces îl are la acest nivel. 
Astfel, în orice cadru organizaţional există numeroase rețele de 
comunicaţii, respectiv grupaje de canale de comunicaţii regăsite în 
configurații specifice care alcătuiesc sistemul de comunicaţii. 

Rolul deosebit al acestuia în asigurarea funcționalităţii 
şi eficacităţii activităţilor într-o organizaţie este generat în 
principal de: 

- volumul, complexitatea şi diversitatea apreciabilă a 
obiectivelor existente la nivelul subsistemelor unei organizații, 
datorate impactului variabilelor mediului ambiant naţional, precum 
şi a celui internațional; 

- mutaţiile profunde ce survin odată cu evoluţia socială, 
legislativă şi economică în fiecare legislatură, şi care au un impact 
deosebit de puternic la nivelul fiecărei organizaţii în caracteristicile 
sale dimensionale şi funcționale: de exemplu, grupurile şi modul de 
concepere şi funcționare a acestora; de asemenea, comunicațiile au 
rol important în cadru decizional, de a amplifica legăturile dintre 
componenţii grupurilor, de a consolida coeziunea acestora; 

- activitatea membrilor unei organizații care ocupă funcții 
de conducere; 

Managerii îndeplinesc trei categorii de roluri: 
interpersonal, informaţional şi decizional. Dintre acestea, rolurile 
informaţionale, adică de monitor, difuzor şi purtător de cuvânt, sunt 
cele care definesc comunicarea, dar circuitul informațional poate fi 
identificat şi în celelalte roluri. 

În funcţie de nivelul ierarhic pe care o persoană îl ocupă, 
comunicarea poate însemna până la 80% din timpul pe care îl 
consumă. 

În concluzie, comunicarea înseamnă totul în management, 
atâta vreme cât de calitatea comunicării depinde înţelegerea 
problemelor cu care se confruntă orice angajat, de la manager până 
la funcţionarul de pe cel mai jos nivel ierarhic. Durabilitatea 
relaţiilor dintre aceştia, capacitatea managerului de a-şi motiva şi 
de a-şi conduce subordonații, dar şi raporturile cu mediul extern 
organizației sunt elemente deosebit de importante, din care se pot 
prelua informaţii utile pentru buna funcționare a activităţii. 


2. SCOPUL, OBIECTIVELE ŞI ROLURILE 
COMUNICARII MANAGERIALE 


Una din componentele importante ale activității de 
conducere o reprezintă schimbul de informaţii şi mesaje realizat 
între şeful organizaţiei şi subalterni, precum şi între angajaţii de pe 
acelaşi nivel, fără funcții de conducere. 


Particularitățile comunicării manageriale raportate la 
celelalte feluri de comunicare existente sunt generate de scopul, 
obiectivele şi funcțiile (rolurile) acestei comunicări, de cadrul şi 
Structura organizaţiilor, precum şi de contextul culturii 
organizaționale. De asemenea, comunicarea managerială din orice 
fel de organizaţie se supune unor norme de etică specifice, care se 
regăsesc în cultura organizațională, în politica organizațională şi, 
evident, în etica individuală a angajaților din funcțiile de conducere. 

Angajatul competent nu comunică la întâmplare sau după 
bunul său plac, ci conform unei anumite strategii, atât în ceea ce 

priveşte actul de comunicare în sine, cât şi strategia existentă la 
nivelul organizaţiei (strategie care are rolul de a crea o imagine 
pozitivă asupra acesteia). 

Orice angajat cu funcţie de conducere, în calitatea sa de 
manager, controlează în ce măsură au fost realizate deciziile sale, 
numai dacă poate comunica cu cei care le execută. Doar în acest 
fel, executanții pot cunoaşte ceea ce au de făcut şi când trebuie 
făcut şi îşi pot face cunoscute sugestiile şi problemele. 

La nivelul organizațiilor, în special la nivelul celor din 
sectorul public, comunicarea se realizează deficitar datorită 
birocratizării excesive care face ca de multe ori o informaţie să 
parcurgă o mulțime de nivele ierarhice pentru a ajunge la 
destinatar. Deseori, managerii de la nivelele superioare (top 
managementul) sunt lipsiţi de informaţii reale, fiind suprasaturați 
de rapoarte interminabile care nu spun nimic. O comunicare 
eficientă ar avea în vedere tocmai evitarea unor asemenea situaţii, 
prin renunțarea la fel de fel de modalităţi inutile şi costisitoare (sub 
raportul timpului), care îngreunează luarea deciziilor şi soluţionarea 
problemelor. 

Uneori comunicarea este deficitar realizată datorită unui 
sistem de comunicaţii rigid. Sistemul de comunicaţii trebuie să fie 
conceput ca un organism dinamic, capabil în orice moment să se 
adapteze nevoilor de informare ale angajaţilor din sistem. 

Scopul comunicării manageriale în orice organizaţie este 
acela al realizării unei informări corecte, eficiente şi eficace atât 
pe verticală, cât şi pe orizontală, în vederea realizării în condiţii 
optime a solicitărilor interne şi externe şi în concordanță cu 
obiectivele manageriale şi organizaționale stabilite. 

Pentru aceasta, în procesul de comunicare managerială din 
orice organizație, trebuie să fie satisfăcute un număr de nevoi 
comunicaționale fundamentale ale oricărui angajat: 

e nevoia de a şti — cunoştinţele profesionale necesare 
pentru îndeplinirea sarcinilor sau executarea funcției; 

e nevoia dea înţelege — nu este suficient să ştii să faci un 
anumit lucru, ci trebuie să-l faci şi să ştii pentru ce trebuie făcut; 

e nevoia de a se exprima — de a putea aduce opinia ta la 
cunoştinţa celor din nivelele ierarhice superioare de conducere. 

Satisfacerea acestor nevoi ale oricărui individ angrenat într- 
o organizaţie trebuie corelată concomitent cu respectarea unor 
condiţii ca: 

e formularea concisă şi exactă a mesajului care trebuie să 
asigure înţelegerea corectă a acestuia; 

* transmiterea rapidă şi nedeformată a mesajului; 

* fluența şi reversibilitatea comunicaţiilor; 

e descentralizarea luării deciziilor; 

* flexibilitatea sistemului de comunicaţii care trebuie să 
permită adaptarea acestuia la orice situaţie nou creată. 


Un procent foarte mare din ponderea activităților pe care le 
desfăşoară un manager în cadrul unei organizații îl reprezintă 
activitățile de comunicare. Acest procent variază în funcție de 
poziţiile ierarhice la care se desfăşoară activităţile, astfel, cu cât un 
individ se află mai sus în ierarhie, cu atât mai mare va fi ponderea 
comunicării în activitatea pe care o desfăşoară prin rolurile pe care 
le îndeplineşte. Aşa cum mai spuneam, există mai multe categorii 
de roluri pe care le pot îndeplini indivizii aflați în funcţii de 
conducere: roluri interpersonale, informaţionale sau decizionale. Ce 
semnificaţie are în fapt îndeplinirea fiecăruia din aceste roluri? 

Rolurile interpersonale se referă la capacitatea managerilor 
de a reprezenta un anume departament, compartiment sau o anume 
direcție în faţa celorlalți angajaţi, de a motiva şi influenţa angajaţii, 
de a crea şi a menţine legăturile atât în interiorul, cât şi în exteriorul 
unei organizaţii. 

Rolurile informaţionale se referă la capacitatea 
managerilor de a colecta, a monitoriza, a prelucra, a sintetiza şi a 
transmite informaţii în interiorul, ca şi în exteriorul organizației, 
precum şi între aceasta şi alte organizații (sunt realizate, de regulă, 
de departamentul Relaţii Publice din cadrul organizațiilor). 

Rolurile decizionale au în vedere calitatea de întreprinzător, 
capacitatea de rezolvare a disfuncționalităților, responsabilitatea de 

a aloca resurse şi capacitatea de a negocia, ce se realizează prin 
inițierea de activități, de strategii şi tactici care să conducă la 
schimbare (sunt realizate de toți angajaţii din funcții de conducere 
la diferite nivele ierarhice de la şeful de departament, 
compartiment, direcție şi până la managementul de vârf). 

În concluzie, comunicarea ocupă un loc central la nivelul 
procesului de management, cunoscând o evoluţie spectaculoasă, 
de la o comunicare autoritară, prescriptivă către o comunicare 
relațională, democratică. 


3. FUNCŢIILE COMUNICĂRII MANAGERIALE 


Comunicarea managerială trebuie să aibă în vedere 
realizarea unor obiective manageriale cu caracter permanent, altele 
decât cele impuse de politica fiecărei organizații. 

Aceste obiective trebuie să fie corelate cu funcțiile manage- 
mentului, funcții ce se desfăşoară într-o formă specifică la nivelul 
fiecărei organizaţii. Este vorba despre funcţiile de planificare sau 
previziune, organizare, coordonare, antrenare şi evaluare-control. 

Pentru înțelegerea locului şi rolului comunicării la nivelul 
exercitării fiecăreia din aceste funcții, este important să cunoaştem 
semnificația acestor funcţii la nivelul managementului general. 

Înțelegerea şi cunoaşterea funcțiilor managementului prin 
comunicare constituie o premisă majoră pentru descifrarea 
mecanismelor structurilor oricărei organizații. 


a). La nivelul managementului general, funcția de 
planificare sau previziune constă în ansamblul proceselor de 
muncă prin intermediul cărora se determină principalele obiective 
ale firmei şi componentelor sale, precum şi resursele şi principalele 
mijloace necesare realizării lor. Rolul acestei funcții este acela de a 
stabili ce anume trebuie realizat, cu ce mijloace, în ce condiţii şi în 
ce orizont de timp. Aceste obiective se realizează prin concretizarea 
rezultatelor funcției de planificare după criteriile: grad de detaliere, 
obligativitate şi orizont, în prognoze, planuri şi programe. Este 
evident că la baza întocmirii acestor prognoze, planuri şi programe 
se află un amplu proces de culegere de informaţii, documentare, 

prelucrare şi procesare a informaţiilor, proces comunicațional, de 
fapt. Altfel spus, comunicarea constituie o componentă esenţială a 
funcției de planificare sau previziune, fără de care aceasta nu s-ar 
putea realiza. 

La nivelul unei organizații, funcţia de planificare are rolul 
de a stabili obiectivele pe care aceasta, în baza politicilor specifice 
profilului şi caracteristicilor organizației, trebuie să le realizeze, să 
stabilească resursele pe care le alocă, prin bugete, realizării acestor 
obiective, deciziile ce trebuie luate pentru realizarea lor. Astfel, atât 
la nivelul intern, cât şi la nivel extern este de neconceput 
exercitarea de către o organizație a funcției de planificare fără un 
real suport comunicațional. Şi asta pentru că, doar prin comunicare 
pot fi întocmite eficient planurile şi politicile de acțiune, pot fi 
transmise informaţii la diferite nivele ierarhice, pot fi antrenați 
subordonații în procesul de decizie, prin cooptarea la acest proces, 
prin luarea deciziilor în cadrul unor şedinţe sau ca urmare a unor 
discuţii. 


b) Cea de-a doua funcție, organizarea, desemnează la 
nivelul managementului general, ansamblul proceselor de 
management prin intermediul cărora se stabilesc şi se delimitează 
procesele de muncă fizică şi intelectuală şi componentele lor 
(mişcări, timpi, operaţii, lucrări, sesiuni etc.), precum şi gruparea 
acestora pe posturi, formaţii de muncă, compartimente şi atribuirea 
lor personalului, corespunzător anumitor criterii manageriale, 
economice, tehnice şi sociale, în vederea realizării în cât mai bune 
condiţii a obiectivelor previzionate. 

Rolul funcţiei de organizare este acela de a realiza 
obiectivele propuse în etapa anterioară, prin exercitarea funcției de 
planificare sau previziune, prin combinarea optimă şi eficientă a 
resurselor umane, materiale, informaţionale şi financiare, printr-o 
corectă ocupare a locurilor de muncă, atât la nivelul 
compartimentelor, cât şi la nivelul întregii organizaţii. Observăm 
deci, că funcţia de organizare are o dublă valență: vorbim atât de o 
organizare a întregii organizaţii, cât şi de o organizare a fiecărui 
departament, direcție, birou, serviciu. 

La nivelul organizaţiilor, această funcție se referă la acele 
modalități specifice prin care instituția va realiza planurile şi 
programele întocmite în etapa anterioară. Ea presupune stabilirea şi 
atribuirea sarcinilor, gruparea acestora pe compartimente, alocarea 
resurselor şi determinarea structurii organizaționale; în acelaşi 
timp, funcţia de organizare presupune realizarea unui număr 
important de sarcini caracteristice procesului de comunicare, 
presupune construirea unui cadru relațional cu caracter formal, a 
sistemului informaţional intern şi extern, presupune primirea, 
solicitarea şi utilizarea feed-back-ului. 


c) Funcţia de coordonare la nivelul managementului 
general constă în „ansamblul proceselor de muncă prin care se 
armonizează deciziile şi acţiunile personalului firmei şi ale 
subsistemelor sale, în cadrul previziunilor şi sistemului 
organizatoric stabilite anterior”. 

În literatura de specialitate, coordonarea este apreciată ca 
fiind „o organizare dinamică” şi aceasta datorită faptului că: 

e agentul economic şi mediul ambiant se află într-o 
continuă schimbare care este imposibil de reflectat în totalitate în 
previziuni şi în sistemul organizatoric; 

e reacţiile personalului, ca şi complexitatea şi diversitatea 
subsistemelor reclamă un feed-back operativ, permanent. 


În organizaţii, funcţia de coordonare are în vedere 
conlucrarea activităților şi a resurselor alocate în mod optim, pentru 
realizarea obiectivelor propuse prin politicile organizaționale. 

Pentru asigurarea unei coordonări eficace este esențială 
existenţa unei comunicări adecvate la toate nivelurile realizării 
managementului într-o organizație. Această comunicare trebuie să 
vizeze în principal transmiterea de informaţii, perceperea integrală 
a mesajului. La rândul ei, pentru a fi eficace, comunicarea depinde 
de un complex de factori, între care se numără: 

e calitatea managementului realizat de persoanele aflate în 
posturile de conducere (modalitatea de conducere, realismul 
obiectivelor propuse prin politici specifice, nivelul de pregătire al 
managerilor, concordanța dintre pregătirea managerilor şi cerințele 
postului pe care îl ocupă); 

e calitatea celor aflați în aparatul executiv (nivelul de 
pregătire al acestora, aptitudinile, interesul pentru rezolvarea 
problemelor, gradul de receptivitate). 

Atât la nivelul managementului general, cât şi la nivelul 
managementului dintr-o organizaţie, funcția de coordonare îmbracă 
două forme după criteriul modalităţii de realizare a comunicării: 

e coordonarea bilaterală — are la bază o comunicare de 
tip linear, realizat între manager şi subordonat, în vederea obținerii 
unui feed-back operativ; aceasta are ca principal dezavantaj 
consumul mare de timp; 

e coordonarea multilaterală — are la bază o comunicare 
de tip reţea, implicând un număr mare de subordonați care intră în 
contact, în schimb de informaţii cu managerul; se realizează de 
regulă în cadrul şedinţelor. 


d) Antrenarea „încorporează ansamblul proceselor de 
muncă prin care se determină personalul firmei să contribuie la 
stabilirea şi realizarea obiectivelor previzionate, pe baza luării în 
considerare a factorilor care îl motivează. Cu alte cuvinte, funcția 
de antrenare într-o organizație îşi propune să realizeze prin 
colaborare şi motivare implicarea cât mai profundă a angajaților în 
vederea realizării obiectivelor ce le revin, obiective ce sunt deduse 
din elemente stabilite prin programe şi politici organizaționale la 
nivel general. Deci, realizarea acestei funcţii presupune, pe de o 
parte, crearea unui climat de colaborare, iar pe de altă parte, o 
motivare adecvată personalului. Aceste deziderate nu pot fi 
realizate decât prin comunicare. 


e) Funcţia de evaluare — control poate fi definită ca 
„ansamblu al proceselor prin care performanţele firmei, 
subsistemelor şi componentelor acesteia sunt măsurate şi 
comparate cu obiectivele şi standardele stabilite inițial, în vederea 
eliminării deficienţelor constatate şi integrării abaterilor pozitive”. 

Aceasta amplifică faptul că funcţia de control-evaluare, ca 
etapă ce încheie ciclul procesului de management, implică existența 
a patru faze: 

e măsurarea realizărilor; 

e compararea realizărilor cu obiectivele şi standardele 
stabilite inițial, evidențiind abaterile produse; 

e determinarea cauzelor care au generat abaterile 
constatate; 

e efectuarea corecturilor care se impun, inclusiv 
acționarea pe măsura posibilităților, asupra cauzelor ce au generat 
abaterile negative. 

În organizaţii, activitatea de control permite decidenţilor, 
autorităților superioare să constate dacă instituţia în ansamblul ei 
şi-a îndeplinit sau nu obiectivele prin activitatea desfăşurată. 
Aceasta se face după realizarea unei evaluări pertinente, bazată pe 
criterii bine formulate şi concret specificate. Sesizarea unor 
deficienţe, a unor nerespectări a etapelor din realizarea programelor 
şi politicilor organizaționale specifice, determină luarea unor 
decizii de natură să corecteze în mod corespunzător starea de fapt. 
Acest control bazat pe evaluare şi exercitat prin corecție se poate 
realiza numai în măsura în care există comunicare, deoarece el se 
obiectivează în activităţi ce au la bază procese de comunicare: 
evaluarea performanţelor angajaţilor pe baza unor sisteme formale 
de teste şi/sau interviuri, redactarea de rapoarte de activitate, 
formularea de măsuri ce se impun a fi adoptate. 

Datorită caracterului de complementaritate ce se stabileşte 
între funcţiile managementului, a existenței unor relaţii de 
interdependenţă atât între ele, cât şi între ele şi comunicare, 
aceasta din urmă ocupă un loc central în sistemul managerial al 
oricărei organizaţii. Orice manager dintr-o organizație comunică 
urmărind realizarea unor scopuri concrete. Aceste scopuri rezultă 
din rolurile pe care managerul le are în structura organizațională 
din care face parte. 

Pentru îndeplinirea rolului atribuit, managerul va folosi 
într-un mod mai mult sau mai puțin conştient, mai mult sau mai 
puţin deliberat următoarele funcții ale comunicării: 

e funcția de informare; 

e funcția de comandă şi instruire; 

e funcția de influențare, convingere, îndrumare şi sfătuire; 
e funcția de integrare şi menținere. 


f) Funcţia de informare se referă la faptul ca managerul 
este pus în situația de a primi două tipuri de informaţii: informații 
externe — trimise şi primite prin structuri special create — şi 
informații interne — care circulă prin canale formale şi neformale 
în cadrul respectivei organizații. Existenţa acestor două tipuri de 
fluxuri informaţionale se datorează faptului că orice organizație 
este rezultatul unui cumul de interacțiuni externe — cu mediul 
extern şi intern — între subdiviziunile organizației şi între membri. 

Prin funcţia de comandă şi instruire, managerul asigură 
convergența acțiunii celorlalți angajați şi a compartimentelor din 
structură, în realizarea politicilor organizației. Deciziile şi 
instrucțiunile asigură alinierea la politicile organizaționale, 
uniformitatea în practici şi proceduri, corectitudinea şi 
completitudinea realizării sarcinilor. 

Funcţia de influențare, convingere, îndrumare şi sfătuire îi 
permite oricărui manager să realizeze controlul atât asupra 
informației vehiculate, cât şi asupra comportamentului celorlalți 
angajați cu care se află în relații de diverse tipuri (ierarhice 
ascendente sau descendente, orizontale) în cadrul respectivei 
structuri. 

Funcţia de integrare şi menţinere îi oferă angajatului din 
structurile ierarhice superioare posibilitatea de a asigura 
operabilitatea funcțională a departamentului/direcției/biroului pe 
care îl conduce prin: 

e  cursivitatea fluxului informaţional; 

e folosirea optimă a canalelor informaționale astfel încât 
să se evite suprapunerea de informaţii sau informația inutilă; 

e sortarea, verificarea şi transmiterea datelor în funcție de 
specificul lor. 

Această orientare a comunicării, prin exercitarea funcțiilor 
de comunicare prezentate, în vederea atingerii unor scopuri, pe care 


o realizează managerii determină existența unor caracteristici ale 

comunicării manageriale, general valabile pentru toate 
organizațiile. Acestea sunt: 

e orice organizaţie este în procesul de comunicare atât 
emiţător, cât şi receptor (destinatar); 

e orice organizaţie foloseşte în realizarea activităţilor sale 
informații de natură internă şi informaţii de natură externă. 

Informaţiile de natură internă sunt informații care circulă 
prin canalele formale şi neformale în şi între fiecare componentă 
organizatorică. 

Aceste caracteristici ale comunicării manageriale 
desfăşurate la nivelul unei organizaţii sunt influențate, dincolo de 
funcţiile de comunicare îndeplinite de fiecare din angajaţi, de 
existența unor funcţii specifice ale comunicării manageriale. 

Comunicarea managerială îndeplineşte funcții specifice, 
acestea fiind: 

a) funcția de informare; 

b) funcția de transmitere a deciziilor; 

c) funcția de influențare a receptorului; 

d) funcția de instruire; 

e) funcția de creare de imagine; 

f) funcția de motivare; 

g) funcţia de promovare a culturii organizaționale. 

Aceste funcții ale comunicării manageriale trebuie privite şi 
înțelese în mod unitar şi intercondiționat. 


4. FORMELE COMUNICĂRII MANAGERIALE 


Modalitatea de realizare a comunicării în cadrul oricărei 
organizații depinde foarte mult de structura instituției în care acest 
proces se realizează. 

La nivelul fiecărei structuri din cadrul organizațiilor se 
realizează o distribuire a activităţilor, care atrage după sine 
dependența dintre compartimentele acestora. Această dependență 
este de ordinul conţinutului, al modalităţii şi al timpului de acţiune; 
ea impune, pentru o realizare optimă a obiectivelor proprii, 
existența unei coordonări eficiente. 

La nivelul organizării interne a oricărei organizații, 
informația trebuie să ajungă la instanța (departament, direcție, 
birou, persoană) potrivită, şi, cel mai important lucru, să parvină în 
timp util. Dacă informaţia întârzie, dacă nu ajunge la momentul 
potrivit, îşi pierde valoarea. 

În această abordare a comunicării interne, accentul este pus 
pe schimbul de mesaje, de informaţii realizat la nivelul structurilor 
unei organizații. Acest schimb de informaţii poate fi vertical 
ascendent (de la bază la vârf) sau descendent (de la vârf la bază) 
sau orizontal (realizat între angajații ce aparțin unor departamente, 
direcţii, birouri aflate pe acelaşi nivel ierarhic). 

Alături de acest schimb de informaţii realizat prin canale de 
comunicare formală, adică prin canale prestabilite (comunicarea 
luând forma rapoartelor, notelor, circularelor, prezentărilor, 
şedinţelor), la nivelul oricărei structuri organizaționale are loc o 
comunicare neformală. Este vorba de acel trafic de informaţii fără 
vreo utilitate directă sau imediată. Canalele de comunicare 
neformală apar şi există în mod spontan, sunt într-o continuă 
modificare şi operează în toate direcțiile. Pentru o bună înţelegere a 
conceptului de comunicare internă formală, într-o organizație 
trebuie precizată modalitatea optimă de funcţionare a sistemului de 
comunicare: între cine se realizează comunicarea, care structuri 
ocupă un loc central şi care sunt marginale în procesul de 
comunicare. 

Există astfel în literatura de specialitate două tipuri de rețele 
de comunicare: 

e rețele centralizate — în cadrul cărora informația merge spre 
centru şi se adaptează unor activităţi relativ simplu de executat; 

e rețele descentralizate — unde schimbul de informații nu 
are o matrice importantă, comunicarea fiind adecvată unor activități 
complexe. 

Tot la nivelul comunicării interne identificăm mai multe 
forme: 

1. comunicare bipolară — în procesul de comunicare 
există un singur emițător şi un singur receptor sau destinatar. 

2. comunicare în reţea — în procesul de comunicare există 
un singur emițător aflat în relaţie cu mai mulți receptori. 

3. comunicare lineară — în procesul de comunicare există un 
singur emiţător, care transmite informaţia către un singur receptor. 
Însă, în procesul de transmitere a mesajelor, fluxul informaţional 
străbate până la destinator mai multe niveluri ierarhice. De regulă, 
comunicarea lineară are caracter descendent, însă mai poate avea şi 
vertical şi mai rar ascendent. 

În fapt, acest tip de comunicare are la bază un circuit 
ierarhic reprezentat de linii de autoritate şi relaţii de raportare 
formală. 

În acelaşi timp, pe lângă structură şi procedeele specifice, 
comunicarea internă din orice organizație depinde de un anumit 
climat. Au fost identificate două tipuri de climat existent la nivelul 
unei organizaţii: climat defensiv şi climat deschis. 

În concluzie, putem afirma că într-o organizaţie, 
comunicarea internă este influențată de o serie de factori: 

a) Structura organizaţională; 

b) tipul de comunicare realizat; 

c) barierele comunicaţionale; 

d) importanța comunicării informale; 

€) relația şef — subordonat; 

£) climatul comunicării. 

Orice organizație realizează comunicarea nu numai între 
componentele ei sau în interiorul acestor componente, ci şi între 
acestea şi mediul extern. Acest tip de comunicare prin care 
organizațiile, prin canale de comunicare de diverse tipuri, schimbă 
mesaje cu mediul extern poartă denumirea de comunicare cu 
mediul extern sau comunicare externă. 

Prin mediul extern înțelegem, ansamblul elementelor din 
mediul social, economic, politic şi cultural cu care organizațiile 
intră în proces de comunicare. 


5. COMUNICAREA ȘEF — SUBORDONAT 


Comunicarea între şef şi subordonat reprezintă un element 


cheie în comunicarea verticală ascendentă sau descendentă în 

organizații. La modul ideal, acest schimb ar trebui să-i dea 
managerului posibilitatea de a-şi dirija subordonații spre 
îndeplinirea corespunzătoare a sarcinilor, să clarifice contextul 
recompensei şi să ofere sprijin social şi emoţional. În acelaşi timp, 
ar trebui să le permită subordonaţilor să pună întrebări despre 
rolurile muncii lor şi să facă propuneri care să permită optima 
realizare a obiectivelor propuse prin planurile şi politicile de la 
nivelul acestei organizații. Dar, ca întotdeauna, acest model rămâne 
la dezideratul de ideal, la nivelul organizațiilor, în procesul de 
comunicare dintre şef şi subordonat, existând o serie de deficienţe, 
de bariere comunicaționale, între care menționăm: solicitările 
conflictuale ale rolului, efectul de cocoloşire, efectul statutului 
funcţiei. Dintre acestea, cea mai frecventă este cea a efectului 
statutului funcției. 

Efectul statutului funcției reprezintă tendinţa şefilor de a 
pune prea puțin preţ pe comunicarea cu subordonații lor, deoarece 
statutul pe care îl au îi determină să manifeste dorinţa clară de a 
comunica mai degrabă cu oameni având acelaşi statut ca ei sau un 
statut superior. Deseori această tendință nu are niciun fel de 
legătură cu pregătirea profesională a subalternilor. 


5.1. Rolul aprecierilor în structura relaţiei şet- 
subordonat. Perspectiva subordonaților 


Aprecierile eronate sunt generatoare de nemulțumiri. Ca 
element psihosocial, rezultat al unor determinări multiple, există o 
relație directă între imaginea pe care şi-o formează colectivul şi 
fiecare membru în parte despre competenţa şefului şi gradul în care 
îi acceptă, în mod normal, autoritatea. Foarte eficient ar fi ca 
fiecare subordonat să aibă încredere în şeful său şi să îi accepte 
autoritatea necondiționat. 

Subordonaţii doresc să-şi simtă şeful sensibil la aspirațiile şi 
sentimentele lor, receptiv la ideile şi sugestiile acestora, să degajeze 
prin atitudinea şi comportamentul său încredere şi respect pentru 
cei cu care lucrează. 

De asemenea, există dorinţa firească a subordonaților de a 
primi observații critice, dar pertinente, în locuri şi în momente 
adecvate; încălcarea în mod nejustificat a acestei dorinţe poate 
determina instalarea unei atmosfere de lucru necorespunzătoare. 

Dacă această dorinţă nu este respectată, subordonații vor 
avea impresia că şeful lor nu are încredere în ei, devin timoraţi, 
lipsiţi de iniţiativă — simpli executanți care aşteaptă acordul şefului 
în orice problemă, fără a mai avea încredere în forțele proprii. 
Nimeni nu poate conduce pe nimeni dacă nu se poate conduce pe 
sine însuşi. Subordonaţii nu pot fi mult timp induşi în eroare; ei 
ajung destul de repede să-şi cunoască şefii şi să-i aprecieze la 
valoarea reală. Află uşor „slăbiciunile” şefilor şi nu vor ezita să le 
exploateze în favoarea lor. În acest fel vorbim despre o dublă 
apreciere: pe de o parte, aprecierea pe care o face şeful vizavi de 
oamenii săi, apreciere ce are consecințe directe asupra 
promovărilor, recompenselor etc., iar pe de altă parte, aprecierea 
făcută de subordonați şefilor lor, apreciere ce are un impact indirect 
şi care structurează ulterior relaţia interpersonală din partea 
subordonaţilor. 

O cercetare realizată cu privire la aprecierea calităților 
şefilor din partea subordonaţilor a dus la următoarele 
concluzii: 

= subordonații apreciază şefii care le fac viaţa mai uşoară 

la serviciu — se vor uita cu mai multă consideraţie la şefii 

care le acordă respect; 

= subordonații apreciază şefii prin prisma propriilor lor 

interese — ei doresc şefi inteligenţi, care să vorbească pe 

limba lor, care să ştie să se descurce. 

Ei apreciază că un şef trebuie să fie bine pregătit atât 
profesional, cât şi socio-uman, în caz contrar, fiind alţii mai bine 
pregătiți, pot apărea conflicte de rol ce distorsionează relaţiile 
dintre şef şi subordonat. 

Relaţiile interumane pot fi afectate şi de modul în care este 
chibzuit timpul de muncă de către fiecare în parte. Lipsa unor 
procedee corecte de lucru la cel investit cu atribuţii de comandă sau 
neputinţa lui de a-şi organiza programul pe baza unor opţiuni clare 
se răsfrânge asupra întregului colectiv. 

Membrii colectivului nu-şi îndeplinesc sarcinile la timp sau 
deloc, le îndeplinesc dar cu eforturi mari, apar comentarii, stres etc. 


5.2. Şeful şi stresul din perspectiva subordonaţilor 


În cazul organizaţiilor se poate vorbi de un stres specific — 
stresul organizaţional. 

Cauze comune generatoare de stres organizațional, pentru 
subordonat: 

V dispoziţii inaplicabile primite din partea unor superiori 
sau foruri superiore; 
presiunea termenelor; 
motivația nesatisfăcătoare; 
lipsa aptitudinilor sau a pregătirii, necesare postului; 
aspiraţia spre funcții superioare; 
tensiunile familiale. 

Cauze generatoare de stres manifestate la nivelul 
subordonaţilor: 

Y incompatibilitatea cu tipul de manager; 

V delegarea în exces practicată de şefi; 

V teama dea pierde postul. 

Investigaţiile au relevat, în principal, următoarele categorii 
de efecte potenţiale ale stresului: 

V efecte subiective; 

v efecte comportamentale; 

V efecte fiziologice; 

v efecte organizaționale. 

La nivelul grupurilor se relevă o serie de consecinţe ale 
conflictelor disfuncționale determinate de stresul profesional: 
modificări în interiorul grupului; 
creşterea coeziunii grupului; 
riscul apariţiei unui lider autoritar; 
concentrarea asupra activităţii şi sarcinilor grupului; 
amplificarea loialității. 

Explicaţia neînțelegerilor,  dezacordurilor şi chiar a 
conflictelor se găseşte în comunicare, în barierele pe care oamenii 
le ridică mai mult sau mai puţin intenționat în calea comunicării. 

Alături de obstacole, care sunt generate de şef, la nivelul 
organizațiilor există şi obstacole generate de subordonați. 

Motivația unor astfel de obstacole este definită şi este 
legată, în principal, de sentimentul de securitate şi protecție a 
subordonaților. Principalele obstacole generate de subordonați sunt 
în legătură cu: 

= neîmplinirea în viața organizației. Mentalitatea că unitatea 

este condusă de şefi, iar rolul subordonatului este să asculte 

fără să comenteze ordinele este perimată şi periculoasă; 

= dorința de securitate a subordonaţilor, care implică o 

poziţie de aşteptare; 

= rezerva subordonaţilor în a exprima propriile opinii din 

teama de a nu avea neplăceri cu superiorii sau de a-şi 

periclita avansarea; 

= convingerea că problemele subordonaţilor nu interesează 

pe şefi. Şeful care se va apleca cu atenţie asupra 

problemelor subordonaților, va fi privit cu mai multă 
înțelegere de către aceştia şi va avea o mai mare influență 
asupra lor; 

= lipsa de obişnuință în comunicare; 

= tendința de a considera că orice idee, propunere de 

perfecționare implică automat existența unei defecţiuni 

tolerate de conducere. 

Subordonaţii vor acționa rapid, prompt şi eficient pentru 
îndeplinirea sarcinilor dacă managerul va fi preocupat de găsirea 
unor modalităţi de stimulare a acestora. 

Aceste modalităţi, din punct de vedere al subordonaţilor sunt: 

x să-i trateze ca ființe inteligente; 

x să nu le ştirbească autoritatea; 

x să le încredințeze lucrări pe măsura calificării şi 

priceperii; 

* să-i aprecieze după munca efectuată; 

* să țină seama de sugestiile şi propunerile acestuia dacă 

sunt bune; 

x să le acorde atenţie dacă au ceva de spus; 

x să le precizeze exact ce aşteaptă de la ei; 

x să fie lăudaţi atunci când obţin performanţe, deoarece 
oamenii trebuie să ştie ce au făcut bine pentru a putea 
repeta performanţa. 


5.3. Tabloul psiho-comportamental al şefului din 
perspectiva subordonaţilor 


Subordonaţii au anumite aşteptări legate de personalitatea şi 
comportamentul şefului lor direct. În linii generale, principalele 
trăsături şi calități sunt: 

x să ajute; 
să fie cinstit şi să nu aibă favoriți; 
să fie onest; 
să fie hotărât; 
să ştie să rezolve probleme grave; 
să comunice cu personalul angajat; 
să aibă simţul umorului şi personalitate; 
să fie calm când este presat de timp; 
să aibă autoritate; 
să fie ferm; 
să fie elegant şi decent. 

Parcurgerea schematică a acestor caracteristici şi trăsături 
ne arată că subordonații se îndreaptă spre şefii care le pot face viața 
uşoară la serviciu. Ei doresc ca şefii lor să-i respecte, să-l ajute şi să 
nu aibă favoriți. Vor aprecia foarte mult şefii care îşi asumă o 
anumită obiectivitate în raporturile cu ei. 

Trebuie înțeles că subordonații au o motivaţie specială 
vizavi de serviciu. Ei doresc să aibă un loc de muncă echilibrat, 
liniştitor, unde să se simtă protejaţi şi ajutaţi. Din acest punct de 
vedere, şeful care le va oferi aceste lucruri va fi apreciat. 

5.4. Tabloul psiho-comportamental al şefului din 
perspectiva şefilor ierarhici 


Calitățile şi caracteristicile pe care trebuie să le aibă un 
manager pentru a fi eficient, în opinia şefilor ierarhici: 
= trebuie să reprezinte un exemplu bun pentru angajați, să-şi 
conducă echilibrat unitățile, să ia decizii şi să ţină 
conducerea la curent cu orice proiect; 

= trebuie să nu amâne problemele de la o zi la alta; 

trebuie să fie fermi cu subalternii lor, loiali şi 
responsabili; 

= obiectivele trebuie atinse: managerii intermediari trebuie 
să ştie ce se întâmplă până la urmă, ei sunt mult mai 
apropiaţi de personalul de execuţie; 

= managerii trebuie să îmbunătățească eficienţa şi să obțină 
performanţele cele mai mari de la personalul lor; 

= utilizarea eficientă a resurselor (umane, financiare, 
materiale, de timp, etc.); 

= managerii trebuie să se orienteze spre acțiunea de 
îmbunătăţire şi de menţinerea calităţii. 


5.5. Relaţia şef-subordonat din perspectiva şefului 


Trăim şi muncim împreună şi de aceea, trebuie să ne 
cunoaştem trebuinţele şi interesele în mod reciproc. Cunoaşterea 
reciprocă stă la baza existenţei noastre. 

Orice grup profesional are un conducător (şef), orice 
instituţie, indiferent de profilul şi misiunea ei are o anumită 
structură, creată pentru asigurarea funcţiilor sau activităților 
necesare atingerii scopului propus. Întreaga activitate a unei 
organizaţii este desfăşurată de oameni, încadrați după anumite 
principii, criterii de muncă specifice, care joacă anumite roluri 
profesionale, au un anumit statut şi un anumit status. 

Privit din acest punct de vedere, Ministerul Administraţiei 
şi Internelor este tot o organizație, dar care are anumite 
particularităţi. În cadrul acestui minister, conducerea se prezintă ca 
o relaţie socială, înalt formalizată prin exigența regulamentelor, 
ordinelor, instrucțiunilor şi dispoziţiilor, dar şi ca o relație 
interpersonală psihosocială între două persoane cu personalități, 
trăsături şi calități diferite. 

Un rol hotărâtor în încadrarea personalului revine şefilor şi 
compartimentelor specializate, de personal. Angajarea implică 
facilitarea contractului şi cunoaşterii cu noii şefi şi colegi de 
muncă, cu sarcinile, competențele şi responsabilitățile ce-i revin. 

Calitățile, cunoştinţele, aptitudinile, respectiv deprinderile 
şi comportamentele trebuie să contribuie hotărâtor în ceea ce 

priveşte selecția şi încadrarea personalului, deoarece, în fapt, pe 
acestea se bazează în mod decisiv eficacitatea îndeplinirii sarcinilor 
şi misiunilor ce revin unităților M.A.I]. 

Practica managementului resurselor umane în unitățile 
M.A.I. demonstrează faptul că, în mare măsură, reuşita încadrării în 
activitatea specifică fiecărei unităţi, a unui nou încadrat, depinde de 
procedurile pe care le foloseşte şeful şi compartimentul de personal 
pentru primirea acestuia. 


5.6. Şetul şi promovarea subordonaţilor 


O coordonată permanentă a legăturii interpersonale şef- 
subordonat, din perspectiva şefului, o constituie aprecierea 
personalului, stabilirea şi dirijarea perspectivei profesionale a 
cadrelor. Subliniind această cerință Pierre Lamaitre afirma: 
„Aprecierea este necesară în măsura în care cel care încadrează 
este responsabil de aprecierea mijloacelor umane care i-au fost 
încredințate”. 

Deosebit de importante sunt consecințele evaluării asupra 
vieții profesionale a cadrelor, asupra satisfacției şi, în general, 
asupra realizării lor pe toate planurile. O modalitate principală de 
valorificare a rezultatelor evaluării personalului o reprezintă 
promovarea sa. 

Prin promovare înțelegem ansamblul proceselor prin care se 
atribuie personalului în cadrul unităţii posturi manageriale situate la 
un nivel ierarhic superior, precum şi gradaţii sau coeficienți de 
ierarhizare mai mari. 

Aceste grupuri, organizații au o problematică extrem de 
complexă, care a dus la apariția managerilor — persoane care 
execută atributele actului de conducere în virtutea obiectivelor, 
sarcinilor, competenţelor şi responsabilitătilor specifice funcției pe 
care o ocupă. 

Subordonaţii acţionează în conformitate cu modelul 
perceput al stilului de conducere folosit de şef şi nu după 
determinarea lui obiectivă, care poate rămâne necunoscută. 

Managerul, în cadrul procesului managerial, îşi pune 
amprenta asupra: 

> asigurării unui climat psiho-moral ridicat; 

> luării celor mai multor decizii; 

> motivării oamenilor; 

> introducerii schimbărilor în organizație şi rezolvarea 

problemelor. 

Un şef, pentru a fi eficient, trebuie să-şi cunoască cât mai 
exact propria personalitate de conducere, mai ales prin prisma 
modului cum este percepută de subordonați: să determine 
personalitatea şi aşteptările tuturor factorilor cu care interacționează şi 
astfel, să folosească stilul de conducere adecvat situației. 

Procesul de conducere este o chestiune rațională, a cărei 
eficacitate depinde de aprecierea corectă a forțelor, scopurilor, de 
modelare a  interdependenţelor. Eficienţa sa este puternic 
influențată de sentimente, argumente, simpatii şi antipatii etc. 

Statusul şi rolul şefului sunt deosebit de complexe, la aceasta 
adăugându-se şi faptul că un şef este, la rândul său, membru al unui alt 
grup subordonat altui şef, deci are un dublu rol, de şef şi subordonat, 
ceea ce implică cunoaşterea obligaţiilor în ambele sensuri. EI trebuie 
să posede, ca atare, două feluri de calități: de şef şi de subordonat, 
calități ce nu se împacă întotdeauna. 


5.7. Rolurile şi deprinderile şefilor în conducerea 
subordonaților 


Şefii recunosc că relația interpersonală cu subordonații pune 
în valoare trei tipuri de roluri pe care le joacă managerii: 

a) roluri interpersonale — ce se realizează prin prezentarea 
instituţiei în faţa oamenilor, crearea şi menţinerea legăturilor atât în 
interiorul, cât şi în exteriorul instituției, promovarea şi apărarea 
subordonaţilor în fața şefilor direcți, constituirea unei imagini 
instituţiei pe care o conduce; 

b) roluri informaţionale — care se realizează prin căutarea 
şi primirea din diferite surse a informațiilor necesare pentru 
înțelegerea proceselor interne din instituţie şi a modului de 

funcționare a acesteia, transmiterea de informații în interiorul 
instituţiei şi spre exterior, acțiunea de a fi purtător de cuvânt al 
acțiunilor şi rezultatelor instituției; 

€c) roluri decizionale — se referă la inițierea de activităţi, de 
strategii şi tactici care să conducă la schimbarea, identificarea 
perturbațiilor din cadrul activităţii, luarea sau aprobarea deciziilor, 
discuţii şi tratative în vederea realizării obiectivelor ce intră în sfera 
de responsabilitate a managerului. 

Este nevoie de anumite calităţi pentru a te considera un bun 
manager. Există manageri buni şi mai puţin buni, ceea ce înseamnă 
că nu toți oamenii sunt făcuți pentru această profesiune. 
Deprinderile şi calităţile ce se cer țin de competența managerială, 
care se referă la capacitatea managerului de a obține performanţă în 
activitate. Ea poate fi analizată luând în calcul mai mulți factori: 

> inteligenţa şi aptitudinile de manager; 

> pregătirea profesională; 

> deprinderile manageriale exercitate şi participarea la 

realizarea obiectivelor unității. 

Managerul competent trebuie să posede trei tipuri de 
deprinderi: tehnice, conceptuale şi interumane. Ele se referă la 
calitățile managerului de a lucra cu oamenii şi constau în 
capacitatea de conştientizare a propriilor atitudini, percepții şi 
păreri despre alți indivizi şi grupuri, de a vedea utilitatea şi 
limitările propriilor atitudini, emoții şi sentimente. 

Există un număr de caracteristici ce trebuie să fie proprii sau să 
se manifeste în activitatea unui manager competent. Acestea sunt: 

=> dubla profesionalizare — reflectată de cunoştinţele şi 

calitățile ce pun în evidență competenţa profesională şi 

competenţa de a conduce; 

= capacitatea de a stabili un sistem eficient de relaţii — 

cu subordonații şi de relaţii între subalterni, prin intermediul 

căruia să se constituie un climat de muncă pozitiv; 

=> modelarea comportamentului propriu — care să 

influențeze comportamentul subalternilor şi să-l orienteze 

spre obținerea de performanțe; 

= autoritatea formală — cu care este învestit trebuie să se 

împletească organic cu autoritatea profesională şi, de multe 

ori, cu cea informală care se obține prin recunoaşterea, de 
către subordonat, a capacităţii managerului de a conduce; 

= creativitatea — necesară pentru a face faţă cu succes 

solicitărilor generate de schimbările tehnologice, sociale 

etc.; 

=> puterea de rezistenţă la solicitări — managerii fiind 

supuşi stresului decizional, presiunii timpului, răspunderii; 

= simţ ridicat al personalităţii — care conferă 
managerului un anumit statut în faţa subordonaţilor. 

În situaţia în care subalternii nu dispun de calificările 
necesare rezolvării corecte a atribuțiilor ce le revin, managerii se 
transformă în executanţi preluând, astfel, sarcinile nerezolvate sau 
incorect rezolvate. Lipsa de conştiinciozitate, gradul scăzut de 
responsabilitate al subalternilor, obligă managerii la un consum 
sporit de timp, din cauza efectuării de controale repetate şi deseori 
exhaustive. În situaţia insuficientei calificări, vina revine 
managerului, care nu dispune de discernământul necesar în 
selectarea subalternilor, fie managementului de vârf care nu le 
permite posibilitatea selectării. În cazul lipsei de conştiinciozitate, 
de regulă calitatea necorespunzătoare a subalternilor se datorează 
nepriceperii managerului de a găsi modalități de motivare a 
personalului, fie cadrului organizatoric ce diminuează posibilitățile 
de a face motivantă munca personalului din subordine. 

Se pot desprinde, astfel, câteva concluzii: 

= managerul este un model profesional, comportamental şi 

atitudinal pentru subalterni şi colaboratori; 

= managerul îşi dezvoltă un stil propriu de conducere, 

corespunzător personalității, pregătirii, experienței sale, ca 

şi situaţiei concrete în care trebuie să acționeze; 

= managerul nu trebuie să uite că el acționează asupra 

oamenilor, iar rezultatele pe care le obține nu sunt numai 

ale lui ci şi ale colectivului pe care îl conduce; 

= prin comportamentul său, managerul trebuie să încurajeze 

schimbarea, noul, creativitatea; 

= managerul trebuie să acționeze corect şi competent în 
toate situațiile; 

. trebuie să dezvolte capacitățile profesionale ale 
subalternilor şi să asigure condiţii pentru desfăşurarea 
acestora, un climat favorabil muncii de calitate; 

= să se autoperfecționeze şi să asigure pregătirea 
subalternilor în acest domeniu. 


5.8. Şetul şi cunoaşterea subordonaţilor 


Pentru obţinerea unor rezultate bune, este necesară 
cunoaşterea subordonaţilor, ceea ce reprezintă un complex de 
acțiuni începute şi desfăşurate de şefi menite să contribuie la 
organizarea ştiinţifică a procesului  instructiv-educativ, la 
valorificarea eficientă a întregului potenţial uman din subordine. 

Cunoaşterea  subordonaţilor presupune parcurgerea 
următoarelor etape: 

a) culegerea datelor; 

b) prelucrarea datelor; 

c) interpretarea datelor şi formularea concluziilor 

despre profilul personalităţii. 

Pentru obţinerea rezultatelor scontate, cunoaşterea 
subordonaţilor trebuie desfăşurată într-un mod organizat, pe baza 
unor obiective stabilite. Țelul acestei cunoaşteri este de a descoperi 
cât mai rapid şi precis cine este şi ce poate să facă un polițist sau 
altul, cum se pregătesc şi se comportă, pentru a veni cât mai bine în 
sprijinul lor până la adoptarea unor metode şi procedee formative, 
care se potrivesc cel mai bine cu modelul individualității personale. 

Cunoaşterea subordonaţilor trebuie să fie proiectată ca un 
proces prospectiv şi anticipativ. 

Obiectivele muncii de cunoaştere: 

x datele generale despre subordonați; 

x aspectele principale ale activității şi conduitei 

subordonatului; 

x însuşirile personalităţii. 

În funcţie de posibilităţile existente şi nivelul de pregătire 
psiho-pedagogică a cadrelor, pot fi folosite anumite metode de 
cunoaştere a subordonaţilor precum: 


metoda observaţiei — constă în urmărirea atentă şi 
sistematică a manifestărilor exterioare ale acestora, cu 
scopul de a preciza sensul acţiunilor, de a le descifra 
semnificația cauzală; 

convorbirea — organizarea unor discuţii individuale sau 
colective cu subordonații, în scopul obţinerii de date 
despre aspectele vieţii interioare ale acestora; 

metoda analizei rezultatelor activităţii — analiza se va 
centra pe principalele activități ce decurg din atribuțiile 
funcționale şi de serviciu; 

metoda experimentală — permite cunoaşterea însuşirilor 
personalităţii, dar şi reactivitatea sau evoluţia lor în 
condițiile modificării unor componente ale activității; 
metoda testelor — avantajul îl constituie faptul că 
rezultatele sale au o exprimare cantitativă, ceea ce 
permite compararea calităților poliţiştilor şi stabilirea 
unei ierarhii; 

chestionarul scris — înlocuieşte observarea conduitei 
reale cu experiența mentală a subiectului; 

metoda biografică sau anamneza — este utilizată la 
reconstruirea biografiei subiectului. Permite şefului să 
înțeleagă modul de constituire, treptat, comportamentul 
actual al subordonaţilor investigați. 


5.9. Stresul şi conflictul organizaţional din perspectiva 


şefului 


În cazul organizaţiilor se poate vorbi de un stres specific, 
stresul organizaţional, care are un impact deosebit asupra şefilor. 

La baza apariţiei stresului organizațional se află doi agenți 
de natură psihologică: 


conflictul de rol — individul confruntat cu acest tip de 
conflict se află la mijloc, între superior şi subordonați; 

- ambiguitatea rolului  — desemnează lipsa ori 
insuficiența informaţiilor clare şi oportune, cerute de 
rezolvarea corectă a sarcinilor. 

O analiză a cauzelor generatoare de stres relevă posibilitatea 
departajării celor care acţionează exclusiv la nivelul managerilor, 
faţă de cele regăsite în rândul executanţilor, dar şi existența unor 
cauze comune. 

Cauze ale stresului organizaţional specifice managerilor: 

* complexitatea, diversitatea şi caracterul de noutate 

frecventă a sarcinilor curente cu care se confruntă 

managerul; 

* responsabilitățile mari care însoțesc funcțiile de muncă; 

* preocuparea pentru viitorul organizaţiilor; 

* ritmul alert de adaptare a deciziilor; 

* stilul de management neadecvat; 

* centralizarea excesivă a autorității; 

* slaba pregătire a subordonaţilor; 

* prelungirea duratei zilei de muncă. 

Aşa cum a subliniat şi descoperitorul său — H. Selye — 
stresul, ca proces de mobilizare şi apărare a organismului în fața 
unor situații neaşteptate, se concretizează în reacții extrem de 
diferite de la un individ la altul, şi de la o situaţie la alta. 

Investigaţiile au relevat, în principal, cinci categorii de 
efecte potenţiale ale stresului: 

xefecte subiective: anxietate, agresiune, apatie, oboseală, 
scăderea încrederii de sine, nervozitate, singurătate; 

xefecte comportamentale: predispoziţii spre accidente, 
alcoolism, abuz de cafea, ieşiri emoționale, tendința de 
mânca/fuma excesiv, comportament impulsiv, râs 
nervos; 

xefecte cognitive: scăderea abilității de a adopta decizii 
raționale, concentrare slabă, scăderea atenţiei, blocaje 
mintale; 

xefecte fiziologice: creşterea glicemiei, a pulsului, a 
tensiunii arteriale, uscăciunea gurii, transpirații reci, 
dilatarea pupilelor, valuri de căldură şi frig; 

xefecte organizaționale: absenteism, demisii, producti- 

vitate scăzută, izolare, insatisfacții în muncă etc. 

Pentru a controla stresul este necesar a se începe prin 
propria evaluare a modului de viaţă şi experiență, apoi utilizarea 
constatărilor făcute în scopul dezvoltării unei strategii pe termen 
lung pentru diminuarea stresului. 

Modalităţi de reducere a stresului 

Un mod de viață sănătos, o alimentaţie rațională, relaxare în 
natură, mult sport, recunoaşterea limitelor, să ne eliberăm mintea 
de gânduri negre, să fim optimişti. 

Conflictul organizaţional 

Dat fiind că organizaţia reuneşte în grupul de muncă 
indivizi cu personalităţi, mentalități, grad educaţional, sistem al 
valorilor şi comportamente diferite, atunci menţinerea unei armonii 
perfecte nu poate fi decât o iluzie. Conflictele sunt inevitabile în 
orice grup social. 

Conflictul — o stare tensionată care apare atunci când două 
sau mai multe părți din cadrul organizației trebuie să intre în 
interacțiune, pentru a îndeplini o sarcină, a lua o decizie şi a realiza 
un obiectiv sau a soluţiona o problemă şi: 

-interesele părților sunt diferite; 

-acţiunile unei părți determină reacții negative la alții; 
-părțile incapabile să soluţioneze controversa, se critică 
reciproc. 


Sursele de conflict: 
a) la nivel interpersonal: 

* diferențele în pregătirea profesională, capacitatea de 
efort, rezistența la stres; aceste diferențe fac ca 
indivizilor competenţi, muncitori şi echilibrați să li 
se repartizeze din ce în ce mai multe sarcini şi 
obligaţii. Dacă la început acceptă, ulterior se ajunge 
la indignare şi se instalează starea conflictuală. 
Sentimentul de injustiţie şi revoltă apare firesc, ca 
urmare a comparaţiei cu omologii lor; 

* diferenţele de caracter, comportament şi stil de 
muncă — datorate faptului că organizaţiile nu au 
ajuns încă la un asemenea rafinament în selecția 
personalului, încât să se asigure nu numai o 
compatibilitate cu postul, dar şi o compatibilitate 
interpersonală în cadrul grupurilor formale; 

* comportamentele dificile ale unor persoane; 

* hărţuirea sexuală. 

Edgar Schein menţiona că stereotipiile privind rolul sexual 
afectează deciziile de selecție şi performanța reală şi observată a 
femeii la locul de muncă. 

* sexismul — această practică include orice situaţie în 
care să existe un tratament diferențiat al sexelor, 
prin care se promovează o discriminare politică, 
economică şi socială; 

* eşalonările ierarhice exagerate — fiecare subordonat 
va urmări 0 poziție superioară şi mai multă putere în 
cadrul organizaţiei; în acest caz el se va orienta în 
sus, neglijând problemele şi sarcinile proprii, ceea 
ce dă naştere, inevitabil, conflictelor. 

b) la nivelul grupurilor -— sunt generate de 
disfuncționalități de luptă pentru putere, de mentalități eronate etc.: 

* interdependență dintre posturi, funcţii şi 
compartimente ale structurii formale; 

* diferența de obiective, generate de obiective parțiale 
urmărite de compartimentele din cadrul organizației; 

e diferenţele în percepţie însoțesc, de obicei, 
diferenţele în obiective; 

* definirea ambiguă a obiectivelor individuale şi 
derivate, lipsa de claritate în transmiterea deciziilor, 
existența unor paralelisme între compartimente şi 
posturi, imprecizia în stabilirea sarcinilor, autorităţii 
şi responsabilități unor posturi sau activităţilor şi 
atribuţiilor din unele compartimente. 

Consecințele conflictelor dintre grupuri (se pot manifesta 
la nivelul întregii organizaţii, iar şeful le poate limita): 

e percepții eronate -— performanțele sunt 
supraestimate, orgoliile sunt active, iar membrii 
grupului sfârşesc prin a-şi construi o imagine 
eronată a realității; 

* polarizarea părerilor, valorilor şi atitudinilor — în 
comparațiile dintre propunerile, soluțiile, 
mentalitățile proprii cu cele ale grupului inamic se 
pierde orice grad de obiectivitate, deoarece 
grupurile se identifică exclusiv cu ideile obţinute; 

e înrăutățirea comunicațiilor este evidentă, mai ales, 
în cazul în care realizarea sarcinilor prevede ca 
grupurile respective să-şi furnizeze reciproc 
informațiile. 

Pentru eliminarea stresului şi a conflictului organizaţional 
trebuie acționat asupra perfecționării raportului şefi-subordonați. 

Înscriindu-se în componenţa psihologică a managementului, 
raporturile dintre şefi şi subordonați reprezintă o problemă pe cât 
de importantă, pe atât de complexă şi delicată. 

Desfăşurarea unor raporturi corecte şi armonioase între 
conducători şi grupul subordonat contribuie hotărâtor atât la 
realizarea obiectivelor impuse, cât şi la obținerea satisfacției 
personale, stimulatoare pe linia autoperfecţionării. 

Pentru buna derulare a relaţiei şef-subordonat, trebuie luaţi 
în considerare următorii factori: 

* calitățile, aptitudinile, cunoştinţele şi stilul de 
management practicat de şef; 

* criteriile de selecţie şi componenţa colectivului; 

* modul de utilizare a motivaţiei; 

* calitatea comunicării; 

* controlul executării sarcinilor. 

Rolul central al managerului în stabilirea şi menţinerea unor 
relații eficiente cu personalul din subordine, reclamă faţă de acesta 
respectarea unor cerinţe legate de: 

solide cunoştinţe profesionale în domeniul respectiv. 

Lipsa autorității profesionale conduce la neîncredere din 

partea subordonaţilor, la tensionarea şi deteriorarea 
climatului de muncă, la amplificarea conflictelor 
interpersonale; 

“calităţi morale derivate din trăsăturile de personalitate şi 
caracter: independență în muncă, discernământ în 
adoptarea deciziilor, claritate, spirit tactic, capacitate de 
autocontrol etc. Comportarea ireproşabilă, atitudinea 
fermă, ataşamentul față de membrii grupului constituie 
elementele esenţiale ale calității raporturilor şefi- 
subordonați; 

“calităţi şi cunoştinţe în domeniul psihologiei. 

Rezultatele nesatisfăcătoare obținute de manageri se 
datorează şi insuficientei cunoaşteri a personalului din subordine. 
Stabilirea şi menţinerea unor raporturi de muncă eficiente, cer 
conducătorului cunoaşterea performanțelor  subordonaţilor, 
identificarea cauzelor performanţelor reduse, adoptarea măsurilor 
corespunzătoare pentru eliminarea lor. 

Nemulţumirile angajaților nu trebuie interpretate neapărat 
ca fiind defavorabile. Pentru a le rezolva, specialiştii recomandă 
managerilor următoarele direcții de acțiune: 

» cunoaşterea nemulțumirilor şi a cauzelor lor; 

» cunoaşterea activităţii profesionale a angajaţilor 

nemulțumiți; 

» iniţierea unor discursuri în care şeful are nu numai 
ocazia de a cunoaşte opiniile sau convingerile 
angajaților nemulțumiți ci şi posibilitatea de a explica 
mai clar sensul unor decizii adoptate sau care urmează a 
fi adoptate; 

» rezolvarea nemulțumirilor, în limitele competenţei 
postului ocupat. 


5.10. Modalităţi de eficientizare a relaţiei şef-subordonat 


Spunem că relaţia interpersonală şef-subordonat este cea 
mai importantă relație interpersonală la nivelul organizaţiei; cele 
mai multe activități care se desfăşoară la nivelul unității se bazează 

pe această relaţie. După ce am discutat în detaliu despre această 
relație, atât din perspectiva şefului, cât şi a subordonatului, ne vom 
axa pe principalele modalităţi de eficientizare a acestei relaţii. 

Înainte de a prezenta câteva idei pe această temă, este bine 
să clarificăm rolurile celor două personaje organizaționale: şeful şi 
subordonatul. 

Şeful este „persoana care trebuie să-i facă pe alții să facă”, 
cum îl definea T. Hersini. Din acest punct de vedere, el este cel 
care trebuie să creeze o atmosferă de lucru, trebuie să pună la punct 
acele condiţii în care subordonații să se manifeste cel mai eficient. 
Subordonatul este obligat, pe undeva, să-şi vândă forţa de muncă în 
schimbul unui salariu. Chiar dacă logica este simplistă, acesta nu 
este obligat să aibă imaginea de ansamblu asupra a ceea ce se 
întâmplă în unitate; el trebuie să execute ordinele primite sau să se 
achite de sarcinile prevăzute în fişa postului. 

Evident, este de dorit ca subordonații să fie deschişi, să aibă 
inițiativă şi să poată crea medii de muncă. Dar acest lucru nu este 
obligatoriu pentru ei; această obligativitate revine şefului 
(managerului). 

Plecând de la aceste simple observaţii, putem afirma că 
rolul hotărâtor în eficientizarea relaţiei şef-subordonat revine 
primului. Din acest punct de vedere, modalitățile pe care le voi 
enumera (fără a le epuiza pe toate) privesc activitatea expresă a 
şefului şi mai puţin pe cea a subordonatului. 


Autocontrolul 

Autocontrolul are un rol foarte important în stabilirea unor 
relaţii interpersonale; este o trăsătură extrem de importantă şi în 
acelaşi timp, o modalitate eficientă de îmbunătățire a relației. 

Autocontrolul, ca modalitate, îi impune şefului o 
conştientizare a efectelor propriilor sale acte comportamentale: 
să-ți precizezi, mai întâi ție însuţi ceea ce vrei să spui, să nu 
vorbeşti sub impulsul momentului sau sub stăpânirea unei emoții 
puternice care tulbură gândirea, obiectivitatea şi claritatea. 
Autocontrolul presupune stăpânire, control emoțional, atitudine 
obiectivă şi capacitatea de a trece peste şicanele şi stresul cotidian. 

Cunoaşterea celorlalți 

Să cunoşti, cât mai amănunţit posibil, pe cei cărora li te 
adresezi. 

Îmbunătăţirea relaţiilor cu subordonații se poate face şi prin 
cunoaşterea aprofundată a acestora — principiul conform căruia, 
pentru a te putea înţelege cu cineva, trebuie să-l cunoşti foarte bine, 
se aplică aici. Şefii au posibilitatea de a-şi cunoaşte subordonații în 
fel de fel de situaţii. Este chiar o obligație a şefului (managerului) 
de a-şi cunoaşte cât mai bine oamenii pe care-i conduce. 


Îmbunătăţirea comunicării 

În relaţiile interumane este foarte important să se creeze o 
atmosferă favorabilă comunicării şi colaborării, coeziunii şi 
solidarității active. 

Comunicarea reprezintă unul din cele mai importante 
aspecte ale organizaţiei; foarte multe aspecte ale conducerii depind 
de modul în care comunică oamenii între ei. Din acest punct de 
vedere, şeful trebuie să se îngrijească de comunicarea pe care o 
exercită cu subordonații. 


Cointeresarea participanţilor 

Pentru interlocutorii care nu sunt direct interesați în 
problema pusă în discuție este util ca mai întâi să fie apropiați sau 
incitaţi, fie prin perspectiva unui interes personal, fie prin apelul la 
priceperea sau experiența lor, deci un stimulent moral; relațiile cu 
subordonații vor fi îmbogăţite atunci când aceştia vor fi interesaţi 
să relaționeze cu şefii. 


Transmiterea clară a mesajelor 

Informaţiile se pot da fie „la rece” — prin mijloace strict 
raționale, prin date obiective, cifre, grafice şi argumente, fie „la 
cald” — cu explicaţiile lor personale privind oamenii de la care 
provin şi oamenii care urmează să le pună în aplicare. Pentru ca 
oamenii să înţeleagă corect necesitatea unei relaționări eficiente, 
şefii trebuie să vorbească pe limba lor, trebuie să le prezinte 
mesajele simplu şi eficace. 

— 95 — 


Existenţa unor cunoştinţe comune 

Trebuie să ne asigurăm că interlocutorul este suficient de 
bine pregătit să ne asculte şi că înțelege ceea ce i se spune. 
Comunicarea este înregistrată mai exact când interlocutorul este de 
acord cu ea; pentru a îmbunătăţi relațiile cu subordonații, şeful 
trebuie să se asigure că vorbeşte aceeaşi limbă cu ei. Din acest 
punct de vedere el trebuie să formeze oamenilor săi o cultură 
generală şi profesională adecvată. 


Simplitatea mesajelor 

Să nu transmitem mai multe informaţii deodată, fără nici o 
ordine şi legătură logică între ele. Şeful trebuie să se ferească atât 
de supraîncărcarea cu informaţii, cât şi insuficiența acestora; de 
asemenea, el trebuie să adapteze mesajul la gradul de înţelegere a 
oamenilor săi. 


Repetarea comunicării 

Este util să repetăm cele comunicate şi să ne convingem că, 
într-adevăr, au fost înţelese şi reținute. În comunicare, există o 
regulă numită „regula 7” care afirmă că un lucru trebuie spus de 
şapte ori, în şapte moduri diferite pentru a fi înțeles; dacă este 
cazul, acest lucru trebuie făcut de către şef. 

Toate aceste modalităţi pot ajuta şefii să promoveze relații 
interpersonale eficiente, menite să asigure un climat de muncă şi o 
atmosferă destinsă astfel încât subordonații să se simtă bine la locul 
de muncă. Asta nu înseamnă că aceste modalități sunt semne de 
slăbiciune din partea managerului care trebuie să se comporte 
neapărat în acest sens. 


6. COMUNICAREA ÎN CADRUL GRUPULUI DE MUNCĂ 


Pentru a exista un grup de muncă este necesar ca membrii 
acestuia să comunice între ei. Comunicarea în cadrul grupului are 
următoarele obiective: 

e informarea corectă şi la timp a membrilor grupului; 

e formarea de opinii în legătură cu diferite evenimente, 
discutarea acestora şi transmiterea către cei interesaţi; 

e  vehicularea directă, imediată şi nealterată a ideilor, 
propunerilor şi nemulțumirilor între membrii grupului; 

e luarea deciziilor şi transmiterea acestora; 

e evaluarea performanțelor obținute. 


În procesul de comunicare în cadrul grupului, între emiţător 
şi receptor există mediul prin care se face transmiterea mesajului. 
Acesta poate deforma mesajul şi chiar procesul de înţelegere 
datorită unor perturbații care pot să apară (zgomot, posibilitățile de 
percepere ale receptorului, personalitatea emițătorului etc.). 

Comunicarea în cadrul grupului de muncă este de mai 
multe tipuri: 

e verbală, scrisă, non-verbală; 

e formală sau informală; 

e  interpersonală; 

e de grup (intragrup şi intergrup). 


Comunicările din cadrul grupului sunt influențate de: 

e calitatea mesajului; 

e viteza şi ritmul de comunicare; 

e  sensulcomunicării (ascendent, descendent, orizontal, oblic); 

e mărimea grupului (în grupurile mai mari se realizează 
mai greu); 

e poziția spaţială a membrilor grupului în procesul 
comunicării (ex.: aşezarea „față în față”). 


În cadrul grupului de muncă, relaţia dintre manager şi 
subordonat nu trebuie să se bazeze pe comenzi şi supunere, ci pe 
dialog, care uneori poate însemna schimbarea reciprocă a pozițiilor. 
Acest gen de dialog se numeşte relaţie de solicitare şi răspuns. 

Prin solicitare, managerul va repartiza sarcini 
subordonaţilor pe măsura calificării lor şi chiar mai dificile, şi va 
controla modul de îndeplinire. În cazul în care constată anumite 
dificultăți, va sprijini executantul în înlăturarea lor. 

Prin răspuns, managerul va răspunde repede şi sincer la 
problemele ridicate de subordonați. 

Dacă se practică acest sistem de solicitare şi răspuns, 
comunicarea prin dialog în cadrul grupului de muncă îşi poate 
dezvolta funcţia sa de motivare. 


Tipologia comunicărilor în cadrul grupului de muncă 


În cadrul grupului de muncă au loc comunicări verticale, 
orizontale şi oblice. 

Tipurile de comunicare şi caracteristicile acestora: 

Verticale descendente: 

e transmit decizii, îndrumări, instrucțiuni, etc. sub formă 
verbală sau scrisă; 

e sunt cele mai răspândite; 

e au loc continuu; 

e anumite comunicări se fac direct manager-subordonat, 
altele prin intermediari. 

Verticale ascendente: 

e transmit informaţii, opinii, etc. de la subordonat la 
manager; 

e permit cunoaşterea felului în care se realizează sarcinile; 

e asigură feed-back-ul. 

Orizontale: 

e asigură comunicarea între membrii grupului de muncă 
situați pe acelaşi nivel ierarhic; 

e se realizează prin dialog sau şedinţe de lucru. 

Oblice: 

e permit pentru un timp scurt să se evite calea ierarhică; 

e conduc la conflicte de competenţă; 

e folosite pentru rezolvarea unor probleme urgente; 

e uneori au caracter neformal. 


Toate aceste mărimi ce caracterizează o reţea de 
comunicare permit evidenţierea modului de organizare a unui grup 
din punct de vedere al concentrării autorităţii şi a modului în care 
membrii comunică între ei. 

7. CORELAŢIA ÎNTRE STILUL MANAGERIAL - 
STILUL DE COMUNICARE 


Oamenii, implicit managerii au moduri diferite de a 
comunica, cu atitudini şi experiențe diferite, cu puncte forte şi 
slăbiciuni diferite. Managerul trebuie să-şi dezvolte stilul de 
comunicare potrivit propriilor aptitudini şi puncte forte, inclusiv 
cele ale propriei culturi. În cazul în care va întâlni persoane care 
comunică în alte moduri este foarte important să le respecte opiniile 
şi cultura organizațională. 

Literatura de specialitate evidenţiază un număr mare de 
stiluri de comunicare managerială. Pe baza experienţei, au fost 
identificate în activitatea managerială următoarele stiluri de 
comunicare: 

» de intervenţie; 

» de control; 

» de investigare; 

» de influențare. 

Modul în care comunică managerul este influențat şi de 
stilul managerial pe care îl practică: 

» democratic; 

> autoritar; 

> permisiv. 

Stilul de comunicare managerială este influenţat în cea mai 
mare măsură de stilul de muncă al conducătorilor cu subordonații. 
Până în prezent, nu se poate preciza care stil de comunicare poate fi 
considerat cel mai bun. Adoptarea unui anumit stil de comunicare 
depinde de mai mulți factori cum sunt: 

. competenţa şi personalitatea conducătorilor; 

„ competenţa şi personalitatea subordonaţilor; 

= stilul de conducere practicat de managerii de vârf; 

= cultura organizațională. 


Stiluri de comunicare managerială: 


1.De intervenţie: 
e stabilirea a ce se doreşte să se obţină în urma 
comunicării; 

e cunoaşterea anticipată a interlocutorului; 

e folosirea de cuvinte care să transmită mesaje clare; 

e acordarea de sprijin şi atenţie interlocutorului; 

e renunțarea la acuzaţii nefondate; 

e verificarea înțelegerii mesajului prin întrebări bine puse. 


2. De control: 

e furnizarea în timp util a informaţiilor necesare 
desfăşurării unei activităţi performante; 

e trasarea de sarcini care să pună în evidență calitățile 
subordonaților; 

e renunțarea la acuzaţii şi la tendința de a pune în 
inferioritate interlocutorul; 

e asigurarea că  subordonatul înțelege consecinţele 
neîndeplinirii sarcinii ce-i revine la standardele stabilite; 

e comunicarea a ceea ce se aşteaptă concret de la 
subordonați; 

e ascultarea nemulțumirilor subordonaţilor şi oferirea de 
soluţii concrete; 

e să se răspundă la întrebările puse sincer şi la obiect. 


3. De investigare: 

e  furnizare/cerere de informaţii; 

e evaluarea punctelor slabe/critice; 
e identificarea resurselor; 

e analizarea problemelor. 


4. De influențare: 

e să ceară subordonaților să spună cum înțeleg activitatea 
pe care o desfăşoară şi eventual să aducă corecţii; 

e să ofere soluţii de îmbunătățire a performanţei; 

e să pună accent pe calitate; 

e să convingă subordonații să gândească altfel decât şeful şi 
chiar să-l contrazică pe acesta; 

e să se asigure că interlocutorul este pregătit pentru 
comunicare; 

e să susțină opiniile cu argumente solide; 

e să rămână deschis problemelor şi întrebărilor 
subordonaților; 

e să încheie discuţia prin trecerea în revistă în mod clar şi 
explicit a problemelor discutate. 


Prin natura funcţiei lor, atenția managerilor este îndreptată 
către obținerea de performanţe. Un manager performant ține seama 
şi de interesele subordonaţilor săi, despre care află prin intermediul 
comunicării. Nu trebuie să se uite că un conducător este apreciat şi 
sprijinit de subordonați nu numai după modul cum se comportă față 
de ei, ci şi prin modul cum le sunt apărate interesele. 


8. CARACTERISTICI ALE COMUNICĂRII MANAGE- 
RIALE ÎN ORGANIZAȚIILE SPECIFICE M.A.I. 


Procesul de comunicare în organizaţiile Ministerul 
Administraţiei şi Internelor are aceleaşi componente ca procesul de 
comunicare din orice altă organizaţie. Cu toate acestea, pentru 
fiecare tip de comunicare există caracteristici specifice domeniului 
condus (poliție, jandarmi, administraţie etc.). 

Comunicarea verticală se realizează între diferite niveluri 
de conducere şi între comandanţi (şefi) şi subordonații lor. Acest 
tip de comunicare este deosebit de intens. Ea trebuie să se 
concentreze asupra  motivaţiei primitorului de mesaje (a 
subordonatului), având în vedere de la început valorile, 
convingerile şi aspiraţiile acestuia. În acest caz, subalternul are 
acces la experiență, ce îi dă posibilitatea să înțeleagă ce are de făcut 
cu privire la priorități, opțiuni, selectarea între ceea ce vrea să 
întreprindă şi cerințele situației. Este posibil ca el sa aibă altă 
viziune decât şeful său, însă va dobândi înţelegerea faptului că 
această situație nu este creația superiorului său, ci a realității 
mediului de activitate. 

Comunicarea orizontală are loc între comandanţi (şefi) şi 
executanţii aflaţi pe acelaşi nivel ierarhic (servicii, birouri). Ea 

asigură interdependenţa de acţiune a membrilor instituţiei, precum 
şi stabilirea unor relaţii de bună colaborare şi a unui climat plăcut. 

Comunicarea oblică se realizează între cadre care se 
situează pe niveluri diferite şi operează cu diferite activităţi (biroul 
pregătirii pentru lupta cu biroul logistic etc.). 

În activitatea practică, tipurile de comunicare prezentate 
mai sus nu se întâlnesc ca atare, dar servesc analizei rețelelor de 
comunicare complexe, făcute de şefi în următoarele scopuri: 

e evidenţierea atmosferei existente în diferite structuri la 
nivel central sau local, concretizată în modul în care membrii 
acestora comunică între ei; 

e evidenţierea modului de organizare şi funcționare a 
grupurilor militare din diverse structuri ale poliției, jandarmeriei, 
administraţiei; 

e stabilirea corespondentei logice dintre tipurile de reţele şi 
natura activității desfăşurate în organizația civilă sau militară 
condusă; 

Comunicarea are caracter formal şi este pusă la dispoziţie 
de către eşaloanele superioare, cunoscând o mare varietate de 
modele. În activitatea curentă mai intră în acţiune o structură de 
comunicare, bazată pe alte canale decât cele formale, comunicarea 
- informală. Rețelele şi structurile de comunicare presupun 
funcționarea unui sistem de statusuri şi roluri comunicaţionale pe 
care funcționarii ajung să şi le însuşească treptat. Fiecare deţine 
condiția dublă de emițător şi receptor. 

În sistemul Ministerului Administraţiei şi Internelor, aceste 
modalități de comunicare se realizează în activitatea curentă la 
nivelul serviciilor, birourilor, direcțiilor, structurile militare 
specifice jandarmeriei. 

- în organizarea şi derularea activităţilor operative 
(acţiuni, controale etc.), când are loc comunicarea pe orizontală şi 
verticală între coordonatori şi executanţi; 

- în transmiterea mesajelor pe verticală şi verificarea dacă 
au fost bine recepționate (ex. teleconferinţa, şedinţa de instruire etc. ). 

8.1. Comunicarea interpersonală 


Comunicarea interpersonală reprezintă un proces care se 
desfăşoară între două persoane, prezentând următoarele etape 
distincte: 

e stimulul; 

e atenţia; 

e filtrarea; 

e completarea interacțiunii. 

Eficientizarea comunicării interpersonale presupune 
existența feed-back-ului. Pornind de la premisa că nu întotdeauna 
dorim să spunem ceea ce cuvintele noastre exprimă sau nu 
înțelegem ceea ce auzim sau citim, feed-back-ul este o componentă 
vitală a efortului nostru comunicațional. Feed-back-ul reprezintă 
informaţia care semnalizează dacă ne-am făcut înţeleşi. El ne 
informează ce a recepționat, interpretat şi înţeles cealaltă persoană 
din mesajul nostru şi cât de eficienți am fost în rolul de emiţători. 

Exemplu: La o  videoconferință, emițătorul (şeful, 
managerul, comandantul, ministrul) transmite ordine, dispoziții etc. 
sau face analiza unei stări de fapt (evoluția fenomenului 
infracțional, global ori pe segmente şi sectoare). Cu acest prilej, la 
final sau pe parcurs receptorii (şefii de inspectorate, prefecții, 
primarii, şefii de municipii etc.) confirmă dacă au înţeles şi ştiu ce 
au de făcut în viitor ori cer explicații suplimentare. 

Din nefericire, multor conducători le este frică de feed- 
back, iar alții cred că nu au nevoie de el. Or, atunci când nu se 
acordă nici o atenţie feed-back-ului, nu este generată nici o reacție 
ŞI, în consecință, nu se impune nici o îmbunătăţire în 
comportamentul emițătorului sau în calitatea relațiilor dintre el şi 
receptor. Pericolul îl constituie neintervenția pentru eliminarea 
neajunsurilor. Un subordonat supus unui climat de muncă generator 
de anxietate îşi va dezvolta un comportament defensiv, spre 
deosebire de o persoană care, având la îndemână resursele necesare 
şi sprijinul corespunzător din partea conducerii, va utiliza feed- 
back-ul pentru îmbunătățirea procesului de comunicare 
interpersonală, mai ales în raporturile dintre şef şi subordonați şi 
între lucrătorii cu experienţă şi cei tineri sau nou încadrați. 

8.2. Comunicarea de grup în structurile Ministerului 
Administraţiei şi Internelor 


Comunicarea de grup are rol determinant în elaborarea, 
transmiterea şi  operaționalizarea deciziilor manageriale din 
instituţie. Pentru a avea o comunicare de grup eficientă trebuie să 
ținem seama de natura grupului. 

În poliţie, jandarmerie etc., colectivitățile umane se împart 
în două categorii: 

1. agregatele; 

2. grupurile funcționale. 


Un agregat reprezintă un număr de indivizi care, din 
întâmplare se află în acelaşi loc, în acelaşi moment, probabil 
desfăşurând aceeaşi activitate, dar nu neapărat în acelaşi scop şi, 
sigur, nu în mod colectiv. Ex. grupele de menținere şi restabilire a 
ordinii în diferite zone, cartiere, comune. 


Un grup funcțional reprezintă doi sau mai mulți indivizi 
care se află în interacțiune în mod intenționat, în încercarea de a 
îndeplini un obiectiv comun. Ex. angajaţii de circulaţie pe traseu. 


În cadrul instituţiei, grupurile acţionează ca intermediari 
între individ şi societate şi influenţează individul prin valorile 
acceptate şi prin standardul comportamental al grupului căruia îi 
aparține. Ex. impactul pe care îl are comportamentul polițistului 
ori societate aparținând diferitelor grupuri: poliție economică, 
judiciară, circulaţie, crimă organizată etc. Comportamentul, 
atitudinea, modul calificat de acţiune îşi pune amprenta pe 
întregul colectiv de care aparține. 


În procesul comunicaţional, managerul (şeful) va trebui 
să ţină cont de caracteristicile grupului, respectiv: structura, 
coeziunea, compunerea, dimensiunea, rol. Şi în cazul comunicării 
interpersonale, şi în cel al comunicării de grup, şeful poate 
influenţa calitatea comunicării, atât ca inițiator şi coordonator al 
comunicării (emițător), cât şi ca receptor. 

Ca emițător - existența unor dificultăţi în capacitatea sa 
de transmitere a informaţiilor poate influenţa negativ procesul 
comunicaţional din pricina următoarelor cauze: 

e insuficienta documentare (nu poţi vorbi de fraude dacă nu 
cunoşti metodele, reglarea şi contracararea); 

„ tendinţa de a transforma dialogul în monolog; 

e stereotipiile în modalităţile de transmitere şi prezentare a 
informaţiilor (vorbeşte din amintiri); 

„ utilizarea unui limbaj neadecvat persoanei care negociază 
mesajul (atenție la auditoriu); 

„ utilizarea tonului ridicat (denotă lipsă de respect față de 
cei cărora se adresează); 

e iritabilitate (un şef iritat denotă incompetenţă şi teamă de 
funcția sa); 

e lipsa de atenţie sau de abilitate în dirijarea şi controlul 
dialogului. 

Ca receptor, şeful poate influența negativ procesul 
comunicaţional din pricina unor deficienţe în capacitatea sa de 
ascultare, cum ar fi: 

e lipsa de respect față de personalitatea interlocutorilor; 

e capacitatea redusă de concentrare asupra fondului 
problemei; 

e persistența ideii că cei din subordine nu pot avea sugestii 
bune pentru rezolvarea unei probleme (mare greşeală să nu asculți 
părerea subordonaţilor); 

e tendinţa de a interveni în timpul expunerii şi de a prezenta 
exact varianta contrară; 

„ rezistenţa faţă de introducerea unor idei noi (rezistenţa la 
schimbare sau la adaptare în raport de obiective). 

La rândul lor, executanții pot influența comunicarea atât în 
postura de emițători, cât şi în postura de receptori — fie din cauza 
unor deficiențe care au ca sursă dorința de securitate sau lipsa 
implicării în viaţa organizației, fie din cauza lipsei capacității de 
ascultare. Dificultăţile de studiere şi de stăpânire a proceselor de 
comunicare potrivit nevoilor concrete ale îndeplinirii funcției de 

coordonare sunt determinate în special de imperfecțiunile existente 
în ceea ce priveşte semantica mesajelor şi tendinţa oamenilor de a 
percepe şi interpreta comunicarea în mod subiectiv, prin prisma 
nevoilor şi motivaţiilor, sub influența stărilor emoţionale şi a 
sentimentelor proprii. Aici intervine rolul şefului (managerului) de 
a se înțelege corect mesajul şi de a verifica dacă este interpretat 
obiectiv în interesul instituției. 


8.3. Comunicare şi percepţie în instituţiile Ministerului 
Administraţiei şi Internelor 


Procesele de comunicare sunt indispensabile pentru 
influențarea educativă a poliţiştilor, jandarmilor, funcționarilor, 
pentru realizarea coeziunii subunităților, unităţilor şi marilor 
unități, instituțiilor centrale, precum şi a cooperării dintre ele. 
Acestea demonstrează că liderul trebuie să stăpânească informaţia 
la un nivel adecvat şi să o folosească ca orice altă resursă pe care o 
are la dispoziţie. 

El trebuie să fie un manager eficient al informaţiei, 
pentru a putea optimiza procesul comunicării în organizaţia pe 
care o comandă sau o conduce. 

Din practica cotidiană cunoaştem că, şefii (managerii) 
împreună cu organizațiile lor se angajează într-o varietate mare de 
activități de comunicare, prin vehicularea continuă a informaţiei 
atât pe verticală, cât şi pe orizontală. În acest fel, informaţia se 
instituie ca un liant între conducerea rațională eficientă şi atingerea 
scopului acțiunii, fie ca o misiune de luptă, fie ca finalizare a unui 
obiectiv educaţional. Numai un lider bine informat poate evalua 
realist evoluţia subunităţii sau unităţii pe care o comandă, în 
efortul ei pentru îndeplinirea misiunii primite. Calitatea 
comunicării la nivelul organizației îi permite liderului să reducă 
incertitudinea ce planează asupra deciziilor sale, să ia hotărâri 
adecvate situației concrete şi să optimizeze cooperarea interumană 
şi organizațională. Un şef, indiferent de nivel, nu are voie să se 
prezinte în fața subordonaţilor cu indicații ambigue, nesigure, 
nefondate şi să ia decizii dăunătoare bunului mers al instituției. 

Exemplu: şeful de  inspectorat care realizează 
managementul  tactic-operativ la nivelul județului, pentru 
realizarea comunicării operative pe profile, e bine să aibă cu el 
echipa de specialişti pe domenii, iar el să concluzioneze cu 
autoritatea funcţiei. 

De asemenea, şeful trebuie să ştie să folosească 
comunicarea, cu seva ei — informaţia — ca pe un puternic factor 
motivațional, pentru toți membrii instituţiei, pentru că lucrătorul 
bine informat, indiferent de locul şi rolul său în structura 
organizației, devine astfel extrem de eficient în îndeplinirea 
misiunii sale. Comunicarea îi permite liderului realizarea oportună 
a feed-back-ului prin care el evaluează înţelegerea corectă a 
mesajelor transmise sub formă de ordine, dispoziţii sau hotărâri. 

De aceea, el trebuie să înțeleagă şi să folosească bine 
limbajul, atât cel verbal, cât şi pe cel non-verbal, pentru 
conducerea eficientă a instituţiei. Fără a înţelege puterea şi 
efectele limbajului, şeful nu poate opera în mod optim pentru a 
regla şi sincroniza eforturile individuale ale subordonaţilor. În acest 
sens, el trebuie să fie un vorbitor convingător, un ascultător 
eficient şi un conducător capabil să rezolva un conflict prin 
dialog. Pentru aceasta, el trebuie să fie pregătit şi să-şi formeze 
deprinderile necesare comunicării eficiente. 

Procesual, activitatea de comunicare constă în transmisia şi 
schimbul de mesaje (informaţii) între lucrători, în circulația de 
ordine şi comenzi, în împărtăşirea de stări afective şi judecăţi de 
valoare, cu finalitate expresă de a obține efecte în procesul de 
instrucție, educație şi îndeplinirea misiunilor, obiectivelor 
strategice, în speță, combaterea criminalității, menținerea 
climatului de ordine etc. 

Pe circuitul informației în organizație sau pe traseul 
comunicării interpersonale, pot surveni o serie de perturbări. 
Comunicarea organizațională şi  interpersonală ascendentă, 
orizontală şi descendentă întâmpină dificultăți datorită anumitor 
bariere ce produc filtraje, blocaje, distorsiuni şi bruiaje, atât în 
transmiterea, cât şi în recepționarea informaţiei, cum ar fi: 

Gradul profesional. Pentru raportul  comunicaţional 
specific, gradul militar sau profesionale se află în fruntea listei 

obstacolelor. Pe de o parte ne simţim blocaţi, nu găsim argumentele 
necesare atunci când discutăm cu superiorii în grad, iar pe de altă 
parte suntem nerăbdători şi pripiţi în dialog cu cei mici în grad. De 
fapt, gradul militar sau profesional şi exercitarea unei funcții de 
comandă (şi nu trebuie să fie neapărat ierarhic superioară), se află 
mai mult sau mai puțin sub influenţa a ceea ce psihologii numesc 
„sindromul puterii”, care constituie un pericol în comunicarea 
managerială. 

Posibilitatea de a comanda un grup de oameni, indiferent de 
mărimea lui, poate naşte, uneori, tendințe autoritare, mentalități 
„superioare” şi comportamente cu accente de duritate. În ultimă 
instanță, controlul şi frânarea acestor atitudini sunt asigurate de 
standardul cultural al celui în cauză, care îi poate oferi premisele 
unui dialog neîngrădit de orgolii sau dorința de a părea superior. 

Logica incertă. Un document scris clar şi cu punctuație 
corectă sau un discurs realizat într-un limbaj elevat devin, atunci 
când rigoarea lor logică este incertă, un lucru neplăcut de receptat. 
Datorită acestui fapt, este necesar să structurăm logic informațiile 
pe care dorim să le transmitem şi să respectăm regulile comunicării 
scrise sau vorbite. Spre exemplu: cuvântări, informări sau 
rapoarte dezlânate, fără scopuri bine precizate, fac comunicarea 
lipsită de eficienţă şi receptorii (subordonații) resping ori rămân 
indiferenți şi scade autoritatea şefului. 

Greşelile gramaticale. Orice îndoială asupra corectitudinii 
gramaticale sau lexicale trebuie soluționată personal, prin apelul la 
manualul de gramatică sau la dicţionare. În acest mod se înlătură un 
posibil factor de neînțelegere, de fractură logică a ceea ce se 
comunică. Aceasta cu atât mai mult priveşte comunicarea 
managerială din M.A.I, ai cărei componenți (şefi, lucrători, 
funcționari) intră în relaţii de comunicare cu marele public, cu 
mass-media, cu instituții de stat centrale şi locale, organe de 
jurisdicție etc. 

Stilul defensiv versus stilul suportiv în comunicarea 
managerială. Sunt câteva atitudini din partea unor şefi care 
determină la subordonații cu care intră în comunicare un 

comportament defensiv. Principalele atitudini de acest gen sunt: 
evaluare, control, strategie, superioritate şi certitudine. În 
declanşarea unui comportament suportiv, principalele atitudini ale 
stilului de conducere sunt: descriere, orientare, spontaneitate, 
simpatie, înţelegere, egalitate, flexibilitate. Pentru discernerea 
diferenţei între cele două stiluri, vom analiza primele trei perechi 
de atitudini ce caracterizează fiecare stil în parte. 

Astfel, perechea evaluare-descriere are în vedere atitudinea 
sefului care transmite informaţia de a evalua a priori fie o anumită 
situație, un eveniment etc., fie capacitatea subordonatului care 
recepționează, fapt ce îl va determina pe acesta din urmă să adopte 
un comportament defensiv, în timp ce prezentarea obiectivă a 
situației, analiza cauzală a evenimentului va stimula procesul de 
comunicare şi vor incita receptorul să sprijine eforturile de 
rezolvare a problemei. În condiţiile Ministerului Administraţiei şi 
Internelor este de preferat a se prezenta prioritar situaţia obiectivă 
şi analiza cauzală a situației operative, a evenimentelor stării 
infracționale. 

Perechea control-orientare diferențiază între atitudinile 
unor şefi care, în procesul de comunicare, îşi manifestă tendinţa de 
a controla activitatea partenerilor de dialog subordonați, 
determinând astfel, din partea acestora din urmă o rezistență mai 
mult sau mai puțin manifestată, dar cu certe efecte negative asupra 
comunicării; atitudinea care sugerează necesitatea cooperării 
tuturor, atât şefi, cât şi subordonați implicați în stabilirea 
problemelor şi în rezolvarea acestora, va stimula eforturile şi va 
stimula comunicarea, în vederea realizării strategiilor specifice 
structurilor M.A.I. 

Perechea strategie-spontaneitate se referă la modalitatea în 
care se face prezentarea unei probleme, ca şi cum pentru şef este 
clară strategia rezolvării ei, fapt ce creează, de asemenea, rezistență 
din partea celor ce recepționează şi îi obligă să se comporte 
defensiv, în timp ce căutarea în comun, spontană a soluţiilor va 
câştiga sprijinul deplin al acestora. 

Circulaţia informației între transmițător şi receptor în 
instituţie, înţelegerea corectă a mesajelor nu sunt stânjenite numai 

de barierele comunicaţionale prezentate, ci şi de aşa numitele 
„distorsiuni perceptive", printre care: 

>» Efectul halo. Prima impresie asupra unei persoane duce 
la evaluări pozitive şi negative, ce influenţează percepţia şi spusele 
acesteia şi în situaţiile următoare, afectând, astfel, intercomunicarea 
prin prezența unor judecați de valoare care, de fapt, nu mai 
corespund cu atitudinea şi comportamentul actual al acelei 
persoane. Avem de-a face cu aşa-numitul „efect halo”, ce 
înconjoară ca un „nimb” o persoană, lucru ce ne face ca, uneori, să 
refuzăm să acceptam că ea poate greşi când primele impresii au 
fost pozitive sau stăruim a o menţine sub judecăți negative, chiar 
dacă aceasta a avut realizări remarcabile. Spre exemplu, la unele 
controale şi verificări ce se fac la orele de instrucţie sau asupra 
activității unui ofițer, de multe ori planează asupra aprecierii 
impresiile anterioare sau recepționăm mereu discursul unui şef sub 
semnul imaginii formate cu ocazia primului contact cu acesta, 
lucru ce poate altera înţelegerea corectă a mesajului transmis de 
şeful în cauză. Se cere multă obiectivitate în aprecieri. Unii şefi 
disting subordonații prin a nu-i mai scoate de sub prima impresie 
negativă sau pozitivă. 

» Percepția defensivă este o altă faţă a distorsiunii. Dacă 
unui şef i se raportează ceva despre o subunitate ce clatină 
percepția sa anterioară despre aceasta, este posibil ca dialogul să fie 
refuzat în virtutea impresiilor sale anterioare sau să încerce să 
raționalizeze fenomenul prin explicaţii cauzale, ce plasează cele 
întâmplate în altă parte şi nu în activitatea desfăşurată în 
subunitatea respectivă. Avem de-a face cu tendința de a auzi 
numai ce vrem Sau ne-am obişnuit să auzim, Să ignoram, pur şi 
simplu, informaţiile ce vin în dezacord cu ceea ce cunoaştem. 
Percepția defensivă se manifestă ca un factor de rezistență la 
schimbare, ea fiind prezentă în modul de a recepta ideile noi, 
modificările de orice natură în desfăşurarea activităţilor, fiind un 
semn ce pune în evidență existență la persoana în cauza a unor 
mecanisme conservatoare, inerțiale. Aici sunt şefi blazați, rutinați, 
nereceptivi la nou şi la sugestiile subordonaților. Cauza poate fi 
incapacitatea, incultura, lipsă de profesionalism managerial. 

> Polarizarea percepției reprezintă tendinţa obişnuită de a 
identifica calitățile persoanelor şi mesajelor acestora în cuvinte ce 
denotă extreme (bun-rău, interesant-plictisitor, instruit-neinstruit 
etc.). Cu alte cuvinte, avem de-a face cu înţelegeri luminoase sau 
întunecate, ce ignoră paleta largă a griului, care este atât de bogată 
în informaţii. Este un fel de a judeca comod, facil, care nu 
presupune efort intelectual şi care nu este productiv pentru 
comunicarea interumană, fiind restrictiv în realizarea consensului 
ideatic ce asigura un dialog eficient. 

Succesul comunicării manageriale depinde astfel, în mod 
decisiv, de şeful (comandantul) unității, instituţiei, care trebuie să 
fie un adevărat manager al sistemului comunicațional al 
organizației sale, iar acest lucru presupune un efort continuu din 
partea lui pentru acumularea de cunoştinţe şi formarea de 
deprinderi în comunicarea organizațională şi interpersonală, în 
procesul activităţii curente, pe termen mediu şi lung. 


zi if 


PARTEA a IV-a 


COMUNICAREA CU MASS-MEDIA 


1. ÎNCREDEREA ÎN COMUNICARE 


A comunica este esenţial pentru o organizaţie sau pentru o 
instituție ce se dezvoltă sau se străduieşte să impună în spațiul 
public un nou set de valori, o nouă filozofie de acțiune. lar când 
această „nouă filozofie” vizează o problematică de interes general, 
cum este cea a ordinii publice şi a siguranței cetățenilor „a 
comunica”, ştiinţific, devine absolut obligatoriu, pentru că, de 
calitatea şi acurateţea mesajelor emise, ca şi de exacta interpretare 
şi valorificarea a celor primite, depind foarte multe dintre 
cunoscutele sau necunoscutele ecuaţiei relaționale a respectivei 
instituții. Din acest motiv, „ocupaţia” de angajat în domeniul 
relațiilor publice a devenit cu timpul profesie de sine stătătoare, iar 
profesioniştilor în relaţii publice li s-au încredinţat responsabilități 
din ce în ce mai mari. Progresele înregistrate de procesul de 
reformă în Ministerul Administraţiei şi Internelor au determinat şi 
în această instituţie, reconsiderarea rolului comunicării şi al 
comunicatorilor, iar odată cu trecerea la organizarea activităţii 
anuale a tuturor structurilor pe Programe Prioritare de acțiune, 
domeniul comunicării a devenit unul de primă importanță. 
Concomitent cu responsabilizarea lucrătorilor din M.A.I din 
celelalte domenii, astfel încât faptele „să vorbească” în locul lor, a 
devenit în firea lucrurilor să se perfecționeze şi sistemele prin care 
se comunică aceste fapte. Aşa se explică de ce la convocările 
zonale prilejuite de lansarea la nivelul teritorial a Programelor 
prioritare de acţiune sunt prezenţi, alături de şefii sau comandanții 
lor, ofițeri de relații publice şi purtători de cuvânt din cadrul 
structurilor ministerului nostru. 

Scopul este ca „orice comunicare” cu subalternii, cu 
cetăţenii, cu societatea civilă, să se desfăşoare la parametri ceruți în 
sensul de a difuza încredere şi legalitate la nivelul întregului 
organism social. 


2. OBIECTIVUL COMUNICĂRII ŞI AXIOMELE 
ACESTEIA 


Una dintre definiţii, deşi formulată de un informatician, este 
cea a lui Warren Weaver. Potrivit lui Weaver, comunicarea 
înseamnă „totalitatea proceselor prin care o minte poate să o 
influențeze pe alta”; ea este cea mai importantă formă de 
manifestare a interacțiunilor dintre organizație şi mediu. 

Comunicarea umană este un proces tranzacțional, unul de 
predare primire, în care se schimbă semnificaţii, idei, dar şi energii, 
emoţii, sentimente, fie de la un individ la altul, fie către un grup 
restrâns sau către publicul larg. 

Obiectivul comunicării umane este acela de a-l face pe 
interlocutor să simtă, să gândească sau să se comporte într-un fel 
anume. 


Axiomele comunicării sunt: 

e comunicarea este inevitabilă; 

e comunicarea se dezvoltă atât în planul conţinutului, cât şi 
în planul relației; 

e comunicarea este un proces continuu, ce nu poate fi 
abordat în termeni de cauză - efect; 

e comunicarea se bazează atât pe informație în formă 
digitală, cât şi pe informaţie analogică; 

e comunicarea este ireversibilă; 

e comunicarea implică raporturi de putere între parteneri, 
iar schimburile care au loc între ei pot fi simetrice şi 
complementare; 

e comunicarea implică procese de acomodare şi ajustare a 


comportamentelor. 
= Mir 


3. COMUNICAREA PUBLICĂ ŞI TIPURILE DE 
PUBLIC 


În funcţie de numărul participanţilor şi de natura relaţiilor 
ce se stabilesc între ei, comunicarea umană se poate desfăşura pe 
cinci niveluri astfel: 

e comunicarea intrapersonală; 

e comunicarea interpersonală; 

e comunicarea de grup; 

e comunicarea publică; 

e comunicarea de masă; 

Câteva explicaţii despre comunicarea publică sunt neapărat 
necesare, deoarece toată activitate unui birou de presă din cadrul 
Ministerului Administrației şi Internelor are legătură cu mass- 
media: comunicatul de presă, difuzarea dosarului de presă, 
conferinţa de presă, revista presei, comunicarea cu presa în timpul 
situației de criză se referă la acest gen de comunicare. 

În principiu, orice gen de cuvântare, expunere sau 
prezentare susținută de către o persoană direct sau în prezenţa unui 
auditoriu, mai mult sau mai puţin numeros, dar nu mai mic de trei 
persoane, este o formă de discurs public sau comunicare publică. 

Obiectivul comunicării publice nu este numai transmiterea 
de informaţii corecte şi precise, ci şi de câştigare a publicului. Nu 
trebuie să uităm că publicul nu este pasiv, aşa cum s-ar putea crede 
la prima vedere, iar de multe ori nici nu este omogen. În funcţie de 
atitudinea față de orator şi față de discurs, publicul se poate împărți 
în cel puțin cinci categorii: 

e publicul ostil; 

e publicul neutru; 

e publicul indecis; 

e publicul neinformat; 

e publicul susținător; 

Ținând cont de comportamentul comunicațional, specialiştii 
au mai clasificat publicul în alte patru categorii: 

e publicul futuror problemelor; 

e publicul apatic; 

e publicul unei singure probleme; 

e publicul problemelor fierbinţi (acestea devin active 
numai după ce presa a transformat o problemă într-o chestiune de 
maximă actualitate). 

Specialiştii în relaţii publice mai fac distincţie între: 
publicul direct vizat de activitatea unei organizaţii şi cel implicat 
ori interesat doar indirect de aceasta; susținători şi public; publicul 
intern şi publicul extern. 

Specialiştii în relaţii publice trebuie să se ocupe cu 
prioritate de definirea şi cunoaşterea publicului organizaţiei pentru 
care lucrează, deoarece numai o asemenea cunoaştere le permite 
constituirea unor mesaje diferențiate, în concordanță cu valorile, 
reprezentările despre lume, aşteptările şi limbajul numeroaselor 
tipuri de public cu care ei şi organizaţia lor intră în contact. Orice 
departament de relații publice trebuie să inventarieze publicul legat 
de organizație şi să elaboreze o „hartă a susținătorilor”. 

Dacă vorbim de „publicul poliţiei”, vom vedea că, fiind un 
domeniu special, are şi un public special. Pentru început, vom porni 
de la cele două categorii, respectiv publicul intern şi publicul 
extern. 


Publicul intern: 

= lucrătorii care îşi desfăşoară activitatea în cadrul M.A.I., 
I.G.P.R, I.P.J] sau până la cea mai mică subunitate sau post de 
poliție sau jandarmerie; 

= toți împărtăşesc aceeaşi „identitate instituțională”; 

= pot fi lucrători, conducători, manageri, administratori, 
personal contractual, personal civil, Corpul Naţional al Poliţiştilor. 


Publicul extern, care poate fi împărțit în mai multe categorii: 
a) comunitatea — toţi cetăţenii care trăiesc într-o societate, 
într-o zonă şi sunt sau nu afectați de modul în care poliţiştii îşi 
desfăşoară activitatea; cetățeanul în general, contribuabilul 
obişnuit; orice organizație comunitară, şcoli, biserici, bănci, lideri 
locali bogaţi sau săraci, cinstiți sau necinstiţi; 

b) public special — cei certați cu legea, înconjurați de 
rudele, prietenii şi adepţii ai acestora, cât şi părțile vătămate. Cât 
am încerca să-i înglobăm în categoria numită „„comunitate”, aceştia 
au făcut şi fac o categorie specială, deosebită atât pentru instituția 
poliției, cât şi pentru cetăţeni; 

Cc) mass-media -— presa locală şi naţională, scrisă şi 
audiovizuală, specializată sau generalistă, internet etc. 

d) instituţiile şi organismele puterii de stat şi ale 
administraţiei de stat (preşedinţie, parlament, guvern, prefecturi, 
primărie, administrație financiară, gardă financiară şi alte 
organisme care administrează treburi publice şi impun respectarea 
de normative: igiena publică, metrologia, protecția mediului, 
regimul vamal, protecția muncii, protecția consumatorului etc.); 

e) partidele politice şi orice alte grupări de interese politice 
şi civice, care au un mod special de a se exprima în funcţie de 
interesele pe care le au. 

Inainte de a aborda un alt aspect al temei, vom enumera 
câteva probleme legate tot de public şi care ar trebui avute în 
atenţie. Astfel, putem vorbi de: 

= public naţional şi internațional; 

= public - țintă; 

= investitori sau acționari; 

= consumatori ai organizaţiei sau persoane care beneficiază 
de acele activități ale poliției. 

Dacă pornim de la categoriile de public putem realiza o 
primă clasificare a tipurilor de comunicare în: 

1) comunicare internă -— cu salariaţii, administratorii, 
diverse comitete interne etc. Comunicarea internă în cadrul 
Ministerului Administraţiei şi Internelor are caracteristici specifice 
şi este prevăzută în instrucțiuni interne astfel: 

„Comunicarea internă este un domeniu prioritar al 
activităţii de relaţii publice, contribuind la un proces relaţional 
eficient între comandanți şi subordonați în scopul menținerii şi 
întăriri coeziunii motivaţiei şi eficienţei îndeplinirii misiunilor 


” Instrucţiunea nr. 171 din 21.X1.2001 privind organizarea şi desfăşurarea 
activităţilor de relaţii publice tradiţii, educatie şi aport în M.A.I. pag. 18-19 

specifice, în condiţiile unei mai bune înţelegeri a obiectivelor şi 
finalității acestora. Organizarea şi desfăşurarea comunicării 
interne revine comandanților (şefilor) şi se realizează cu toate 
categoriile de personal, în conformitate cu obiectivele prioritare 
stabilite şi cu nevoile de informare a personalului.” 

Modalităţile prin care se realizează comunicarea internă, 
sunt: 

= mijloacele de informare în masă centrale şi locale ale 
M.A.I. 


ordine şi buletine informative; 
sistemul de radioficare al unităţii; 

= afişe, postere, panouri, aviziere, tabele electronice; 

= casete video, dischete, compact discuri etc.; 

Mesajele de comunicare internă vor fi transmise periodic, 
iar trimestrial se va asigura actualizarea panourilor şi avizierele din 
unități cu informaţii noi şi date pentru personalul unităţii. 
Comandanții (şefii) vor stabili responsabilități în comunicarea 
internă, iar la bilanţurile muncii profesionale vor evalua şi acest 
domeniu de activitate. 

2) comunicare externă — cu toate categoriile de public şi 
care o cuprinde şi pe cea internațională; este la fel prevăzută în 
Instrucţiunea nr. 171/2001. 

În comunicarea umană este util să facem distincţie între: 

a) comunicarea directă sau interactivă, care presupune 
contacte personale nemijlocite şi interactive între ființele umane şi 
care se bazează pe tehnici naturale: cuvântul, vocea, trupul, 
proxemica; 

b) comunicarea indirectă sau interpusă este cea intermediată 
de mijloace şi tehnici secundare şi poate fi: 

„scrisă şi imprimată (presa scrisă, rapoartele, afişul, 
materiale publicitare); 

= înregistrată (bandă magnetică, discul, filmul, discheta, 
CD-ul); 

„ prin fir (telefonul, telegraful, telexul, faxul, e-mail-ul, 
cablul); 


= 


= prin unde hertziene (radioul şi televiziunea). 

Comunicarea interpersonală are loc în interiorul unui 
context concret şi specific, altul de fiecare dată. Contextul 
influenţează atât ceea ce se comunică, cât şi maniera în care se 
COMUNICĂ. 


4. RELAŢIILE PUBLICE ȘI RELAȚIILE CU MASS- 
MEDIA 


Relaţiile publice ale unei organizații privesc organizarea şi 
administrarea sistemului complex de relaţii sociale, culturale, 
psihologice, administrative, politice, mediatice etc. în care instituția 
este prinsă ca într-un păienjeniş, pentru a-l face să lucreze pentru 
sine sau pentru a-l împiedica să lucreze împotriva sa. 

Relaţiile publice sunt responsabile de organizarea 
comunicării globale şi instituționale a unei organizații. Ele concep 
strategia şi politicile de comunicare, creează mesajele şi 
evenimentele, aleg canalele de comunicare şi selectează purtătorii 
de cuvânt. 

Echilibrul şi buna funcţionare a unei instituţii moderne 
depind de calitatea comunicării. Acest adevăr implică însă, 
asumarea tuturor responsabilităţilor legate de procesele complexe 
de comunicare, atât de către conducătorii diferitelor instituţii, cât şi 
de cei care au misiunea să medieze între aceste instituţii şi marele 
public: jurnaliştii. 

În limbajul cotidian, la nivelul organizaţiilor M.A.I. se face 
uneori confuzie între „relaţii publice” şi „relații cu publicul”. 
Termenul al doilea se referă în mod precis la comunicarea directă a 
instituției cu publicul său imediat (cetăţeni, clienţi, debitori, invitaţi 
etc.) cu care vine în contact direct. De fapt, relaţiile cu publicul 
reprezintă doar o componentă a relaţiilor publice. Relaţiile publice 
reprezintă o funcție managerială, care stabileşte şi menține legături 
reciproc benefice între o instituţie, organizație şi publicul de care 
depinde succesul sau insuccesul ei. Specialiştii în relaţii publice 
planifică şi execută comunicarea pentru o organizație atât în 
interiorul ei, cât şi în relațiile sale cu mediul înconjurător. 

Pentru a realiza o comunicare bună cu mass-media, 
specialiştii în relații publice din Ministerul Administraţiei şi 
Internelor trebuie să cunoască specificul sistemului mass-media şi 
să se adapteze acestuia. Astfel, mesajul trebuie să fie adecvat 
suportului mediatic, iar stilul în care este elaborat trebuie să 
corespundă principiilor generale ale scriiturii jurnalistice. 

Practicienii din acest domeniu trebuie să stabilească relații 
personale bune, bazate pe respect reciproc cu oamenii din mass- 
media. Ei trebuie să fie capabili să le furnizeze informaţii, idei, 
perspective inedite asupra unui subiect de actualitate. Totodată, ei 
trebuie să fie capabili să reziste presiunilor presei şi să nu furnizeze 
informaţii neverificate, materiale care nu au fost discutate şi 
aprobate de conducerea organizației sau opinii neacoperite de 
fapte. 


5. ORGANIZAREA BIROULUI DE PRESĂ 


Biroul de presă este un departament din cadrul unei 
organizații, care are ca sarcină principală stabilirea şi menținerea 
relaţiilor de comunicare dintre instituție şi mass-media. 

În marile instituţii, biroul de presă este o secţie din cadrul 
departamentului de relaţii publice şi este subordonat direct şefului 
acestui departament, care, la rândul său, se subordonează direct 
conducătorului instituție. În instituţiile mai mici în care nu există 
departament de relaţii publice, şeful biroului de presă va fi 
subordonat direct conducerii instituției. 

Un accent deosebit trebuie pus pe selectarea membrilor 
birourilor de presă (din interior sau din exterior), pe aptitudinile 
indispensabile ale unui bun comunicator (sociabilitate, tact, 
memorie bună, prezență de spirit, intuiţie, rapiditate în gândire şi în 
luarea deciziilor, capacitate de analiză şi sinteză, onestitate, 
corectitudine, abilități de comunicare scrisă şi orală, putere de 
muncă şi capacitate de a fi disponibil la orice oră), cât şi pe 
cunoaşterea şi executarea sarcinilor de către membrii biroului de 
presă. 

6. PURTĂTORUL DE CUVÂNT AL ORGANIZAȚIEI 


În cadrul unui birou de presă, unul dintre membrii acestuia 
are, pe lângă sarcinile obişnuite, şi un ansamblu de atribuții 
specifice şi, implicit, o poziţie aparte (cu o seama de calități 
deosebite). Din diferite motive (lipsa de timp a conducătorului 
absenţa unor abilități de comunicare orală sau chiar frica faţă de 
presă), instituțiile au desemnat una sau mai multe persoane care să 
îl reprezinte pe liderul instituţiei în relaţia cu presa. Această funcție 
este cunoscută sub numele de purtător de cuvânt. 

Purtătorul de cuvânt se subordonează direct conducătorului 
organizaţiei şi şefului biroului de presă (în realitate nu se respectă 
întotdeauna). EI este o persoană publică, ce va fi urmărit în tot ceea 
ce spune şi face, cu interes sporit de către ziarişti şi de audienţe. EI 
reprezintă în orice moment instituția, fiind adeseori identificat cu 
aceasta. Trebuie să fie conştient de faptul că indiferent unde se află 
în unitate sau în loc public, tot ceea ce declară va fi considerat un 
punct de vedere oficial al organizaţiei. Când lucrezi cu mass-media, 
orice greşeală pe care o comiţi poate deveni oricând publică. 


7. MIJLOACE DE COMUNICARE CU PRESA 


Având în vedere Legea nr. 218/2002 privind organizarea şi 
funcţionarea poliției, dar mai ales Legea nr. 360/2002 privind statutul 
polițistului respectiv art. 42 al. 1 lit. c, conform ultimului act normativ 
citat, printre altele, polițistul este obligat să asigure informarea corectă a 
cetăţenilor asupra treburilor publice şi asupra problemelor de interes 
personal, potrivit competențelor legale stabilite. 

Şi în Normele Metodologice de aplicare a Legii nr. 
544/2001 privind accesul la informaţiile de interes public se 
prevede că structurile sau persoanele responsabile de relaţiile cu 
presa au, printre altele, şi următoarele atribuţiuni: 

e să furnizeze ziariştilor prompt şi complet orice informaţie 
de interes public care priveşte activitatea instituţiei sau autorității 
publice pe care le reprezintă; 

e să informeze în timp util şi să asigure accesul ziariştilor la 
activitățile şi acțiunile de interes public organizate de instituție; 

e să asigure periodic sau de fiecare dată când activitatea 
instituției prezintă un interes public imediat, difuzarea de 
comunicate, informări de presă, organizarea de conferinţe de presă, 
interviuri sau briefingu-uri; 

e să difuzeze ziariştilor dosare de presă legate de 
evenimente sau activităţi ale instituției sau autorităţii publice. 

Pentru a se achita de obligațiile şi atribuţiile mai sus arătate, 
cât şi pentru a realiza comunicarea, în general, şi comunicarea cu 
presa, în special, organizaţiile Ministerului Administraţiei şi 
Internelor utilizează următoarele tehnici şi instrumente de 
comunicare: 

e Comunicatul de presă; 

Dosarul de presă; 

Conferinţa de presă; 

Revista presei; 

Călătorii de presă; 

Alte modalități (interviul); 
Comunicarea cu presa pe timpul crizei; 


8. RELAȚIILE UNITĂŢILOR MINISTERULUI 
ADMINISTRAȚIEI ŞI INTERNELOR CU PRESA ŞI 
FORMAREA OPINIEI PUBLICE 


a) Relaţiile unităţilor Ministerului Administraţiei şi 
Internelor cu presa şi formarea opiniei publice. 

Libera circulație a ideilor este un drept fundamental al 
omului, înscris în Declaraţia universală a drepturilor omului. 
Fiecare dintre noi are deci, posibilitatea să comunice oricui ceea ce 
doreşte şi gândeşte, fără ca un organ al statului, organizaţie sau 
persoană privată să-l poată împiedica. 

Modalitatea prin care un cetățean poate să îşi realizeze acest 
drept, îl priveşte (fie prin expunere orală, fie prin scrisori, fie prin 
folosirea mijloacelor de informare în masă — presă scrisă, radio sau 
televiziune). 

Se poate spune că presa reprezintă o mediere între sursă, 
respectiv cetățean şi marea masă a receptorilor. 

În epoca modernă, impactul pe care îl are presa asupra 
opiniei publice este formidabil. Mass-media poate influența nu 
numai 0 decizie politică, dar, în anumite condiţii, poate manipula 
mase mari de oameni, cu repercusiuni serioase asupra stabilității şi 
toleranţei sociale, dar şi asupra conştiinţei individuale. 

Datorită presei am învăţat astăzi să privim lumea, global, 
plecând de la buletinele meteo transmise prin satelit şi terminând cu 
războaie în direct. 

Informaţia transmisă spre difuzare presei, indiferent sub ce 
formă se prezintă, are valoare de document. Orice neadevăr, insultă 
ori calomnie pot avea efecte imediate, a doua zi sau chiar peste un 
secol. 

Toate documentele remise spre publicare presei trebuie 
întocmite în termeni clari şi bine folosiţi; orice dezminţire 
ulterioară, chiar dacă este reparatorie, are o valoare diminuantă, 
deoarece nu există certitudinea ca toate persoanele care au citit 
mesajul inițial, au citit şi erata. 

Scopul declarat al presei este acela de a informa opinia 
publică. „Puterea” se teme de presă fiindcă ea modelează opinia 
publică. Presa s-a bazat şi se bazează în continuare pe informaţie şi 
pe traseul pe care aceasta îl are, precum şi pe puterea adevărului. 

Nu există ceva mai înalt în ordinea morală şi nimic care să 
se poată opune acestei forțe eterne. 

Cu toate acestea şi presa la rândul ei este o putere, respectiv 
a patra din stat, o contraputere a puterii politice, dar este şi singura 
putere fără contraputere. 

Informarea operativă a publicului şi formarea opiniei 
publice, favorabilă activităţii unităților Ministerului Administrației 
şi Internelor, este o sursă majoră a muncii de prevenire, o formă 
dintre cele mai căutate de a genera relații cu publicul la inițiativa 
managerului. 

Pentru a fi eficient în acţiunea de informare a opiniei 
publice, managerul trebuie să-şi elaboreze propria strategie, având 
în vedere câteva principii: 

- scopul informării este de a aduce în fața opiniei publice 
acele aspecte relevante privind dinamica stării infracționale, 
urmărindu-se sensibilizarea factorilor de decizie ori a publicului 
larg, cu privire la necesitatea luării unor măsuri de ordin legislativ 
ori administrativ pentru stoparea ori reducerea săvârşirii unor astfel 
de fapte; 

- finalitatea informării trebuie să fie crearea unui curent de 
opinie favorabil unităților M.A.I., astfel ca publicul larg să 
identifice munca de management cu o muncă profilactică în 
domeniul social; 

- informațiile pe care le remitem pentru a fi publicate 
trebuie să fie accesibile publicului, să nu constituie secrete de 
serviciu şi să nu urmărească şicanarea ori compromiterea unor 
persoane nevinovate; 

Pe primul plan de importanţă se află nu atât cantitatea de 
informație, cât calitatea ei, posibilitatea ca acesta să fie înțeleasă de 
oameni, să fie în legătură cu problemele concrete, particulare în 
care oamenii sunt interesaţi ori este nevoie să se intervină pentru 
corectarea sau canalizarea conduitei lor. Folosirea pentru 
exemplificare a unor cazuri concrete, cunoscute de omeni, va da un 
pronunţat caracter afectiv, eficientă pentru acţiunea poliției de 
formare a opiniei publice. În acţiunile de informare a opiniei 
publice şi de formare a acesteia nu vor fi neglijaţi nici factorii 
psihologici ca: emoțiile, sentimentele, dorinţele, deoarece aceştia 
contribuie la mobilizarea oamenilor, la formarea opiniilor sănătoase 
ale acestora şi la transformarea lor în norme de viață civilizată. 

Influența unităților acestui minister poate fi mare, pe 
măsură ce respectiva informaţie este însuşită de oameni. Informaţia 
devine ea însăşi o mentalitate, iar dintr-o acțiune exterioară se 
transforma într-o acțiune interioară. Reuşita va depinde foarte mult 
de apropierea față de oameni, de încrederea acestora în unitățile 
ministrului. Neglijenţa formării opiniei publice favorizează apariția 

unor fenomene negative, care pot merge până la pierderea 
încrederii publicului în unitățile Ministerului Administrației şi 
Internelor. 

Mijloacele la care pot apela unitățile ministerului pentru 
informarea opinie publice sunt numeroase şi variate. Ele pot fi 
următoarele: 

e |a sediul poliției se pot amenaja panouri, fotomontaje, 
pliante; 

e în exteriorul unităților se pot organiza adunări publice, 
dezbateri etc. 

Dar modalitatea cea mai eficientă de informare a opiniei 
publice rămâne, totuşi, presa, care poate fi scrisă sau audiovizuală. 

Aşa cum se prevede la art. 31 din Constituţia României, din 
1991”, dreptul persoanei de a avea acces la orice informaţie de 
interes public nu poate fi îngrădit. Autorităţile publice, potrivit 
competenţelor ce le revin, sunt obligate să asigure informarea 
corectă a cetățenilor asupra treburilor publice şi asupra problemelor 
de interes personal. 

Dar dreptul la informaţie nu trebuie să prejudicieze măsurile 
de protecţie a tinerilor sau siguranța națională. 

Orice manager poate fi pus în situația să dea informații 
presei. Există, totuşi, o serie de reglementări interne care stabilesc 
cu precizie care sunt unităţile ministerului sau persoanele abilitate 
care să ţină legătura cu aceste mijloace de informare în masă. 

Astfel, persoanele autorizate să țină legătura cu organele de 
presă şi să le furnizeze date sunt şefii (comandanții) eşaloanelor 
respective, cadrelor din compartimentele de presă sau alte cadre 
anume desemnate în acest scop.” 

Reprezentanții acreditați ai publicaţiilor civile se pot 
documenta despre activităţile desfăşurate de poliţie sub directa 
îndrumare a cadrelor din compartimentele de presă sau a altor cadre 
anume desemnate în acest scop. 


* Constitutia Romaniei - 1991 pag. 14 
** Managementul Organizational — Domeniul Ordinii Publice 

Tot în ideea informării opiniei publice, ziariştii de la 
organele de presă centrale ale Ministerului Administrației şi 
Internelor, precum şi cei care realizează articole, emisiuni sau 
materiale pentru presa civilă ori pentru posturile de radio şi 
televiziune, au acces la datele din buletinele de evenimente şi se pot 
documenta fără restricții. Aceştia au însă obligaţia de a informa 
şefii unde realizează documentarea, despre conţinutul materialelor 
ce urmează a fi realizate. 

Concluzionând, putem afirma că, în cadrul activităţilor de 
formarea a opiniei publice şi de informare a publicului, unitățile 
M.A.I. trebuie să stabilească relații de colaborare cu toate 
instituțiile specializate în difuzarea informației. Aceste relații 
trebuie să aibă la bază respectul reciproc, dorința sinceră de a aduce 
la cunoştinţa opiniei publice fapte relevante din activitatea 
unităților Ministerului Administraţiei şi Internelor, dar şi neajunsuri 
ori neîmpliniri, toate în ideea a de a cultiva la cetățeni respectul față 
de lege, faţă de adevăratele valori morale. 

În anul 2001 a fost promulgată Legea nr. 544/2001 privind 
liberul acces la informaţiile de interes public, iar pentru o aplicare 
unitară s-au emis Normele Metodologice. Astfel, s-a stabilit că 
aplicarea Legii nr. 544/2001 se face respectând principiile: 

Am făcut această precizare din cauză că principiul 
„autonomiei” are legătură cu tema noastră şi conform căreia fiecare 
autoritate sau instituție publică va elabora propriul regulament de 
organizare şi funcționare a compartimentelor de informare şi relaţii 
publice, în conformitate cu prevederile legii şi ale prezentelor 
norme metodologice (art.2, lit. c). 

Autoritățile şi instituţiile publice au obligația de a organiza 
compartimente specializate de informare şi relaţii publice sau de a 
desemna persoane cu atribuţii în acest domeniu. Atribuţiile, 
organizarea şi funcționarea compartimentelor de relaţii publice se 
stabilesc în baza legii şi a dispoziţiilor normelor metodologice, prin 
regulamentul de organizare şi funcționare autorității sau instituției 
publice respective. 

PARTEA a V-a 


MANAGEMENTUL SITUAŢIILOR DE CRIZĂ 


Căderea unor fonduri sau jocuri piramidale, falimente sau 
lipsa de lichiditate a unor bănci, prăbuşiri de avioane, inundații 
catastrofale, incendii, poluări ale unor ape, manifestații cu forme 
violente, atacuri şi asasinate asupra unor personalități, epidemii 
succesive, scandalul diplomelor false sau al înscrierii la licee etc. 

lată numai câteva exemple, dintre sute de cazuri trăite de 
societatea românească, care arată că această perioadă este una 
zguduită de numeroase crize. În zilele noastre, criza (economiei, 
culturii, valorilor, învățământului, societății etc.) a devenit o stare 
cotidiană, iar cuvântul a intrat în vocabularul curent al 
conducătorilor de instituții, al jurnaliştilor şi al publicului larg. 

Prezența aproape continuă a crizelor, plasate în cele mai 
diferite instituții, precum şi nevoia de a le înţelege, a le anticipa sau 
de a le controla au făcut ca tot mai mulți lideri, conducători de 
întreprinderi, specialişti în management şi practicieni ai relațiilor 
publice, să se preocupe de „gestiunea crizelor”, „managementul 
crizelor”, „comunicarea de criză” etc. Totuşi, experienţa de zi cu zi 
din România ne arată că foarte puţini sunt aceia care dețin 
competențele, experienţa şi logistica necesare preîntâmpinării şi 
controlării eficiente a unei crize. 

Orice organizaţie se poate confrunta cu o situație de criză, 
în măsură să pună în pericol funcționarea ei normală şi reputația de 
care se bucură într-o anumită comunitate. Unele crize sunt 
previzibile şi pot fi prevenite, altele nu pot fi bănuite şi nu pot fi 
anticipate în mod corect. Experienţa a arătat că, în ciuda tuturor 
precauțiilor (de ordin tehnic, economic, financiar, educativ etc.) 
luate pentru stoparea sau controlarea unei crize, ea poate scăpa de 
sub control şi poate lua amploare. În aceste condiţii, criza poate 

aduce prejudicii grave organizației dacă nu este gestionată corect 
din toate punctele de vedere, inclusiv din punct de vedere al 
comunicării. Altfel spus, o bună comunicare în timpul crizei poate 
să atenueze şi chiar să împiedice reacțiile negative ale publicului. 

În general, se consideră că o criză afectează profund 
imaginea unei organizaţii. De obicei, imaginea de marcă se 
construieşte în perioadele de normalitate, când se conturează 
ansamblul de valori şi reprezentări prin care publicul percepe 
organizaţia respectivă. În timpul crizei se impun alte reprezentări şi 
„simboluri” şi se fixează „clişee”, care vor rămâne mult timp 
asociate cu imaginea acelei organizaţii. De aceea, conducerea 
organizației, împreună cu departamentul de relaţii publice trebuie să se 
pregătească din timp pentru a face față unor situaţii neaşteptate sau 
anormale. Gestiunea crizei nu se poate improviza: dimpotrivă, ea se 
întemeiază pe evaluarea corectă a circumstanțelor şi pe stăpânirea 
unor strategii adecvate de răspuns, strategii pregătite şi chiar 
experimentate cu mult timp înainte de declanşarea crizei. 


1. DEFINIȚII ŞI TIPOLOGII ALE CRIZEI 
1.1. Definiţii 


Crizele sunt fenomene complexe care pot afecta fie întregul 
ansamblu social, fie anumite sectoare ale acestuia (viața 
economică, sistemul politic, relaţiile internaţionale, sistemele 
financiar-bancare, structura socială, instituţiile de învățământ şi 
cultura etc.). 

Cercetările consacrate crizei se pot grupa în trei categorii: 

1. perspectiva psihologică (interesată de studierea 
cazurilor clinice), 

2. perspectiva  economico-politică (preocupată de 
identificarea  caracteristicilor structurale ale crizelor şi de 
definirea unor tehnici de gestiune a acestora) şi 

3. perspectiva sociologică (dominată de cercetările 
consacrate reacțiilor colective în situaţii de dezastru). 

= În Dicţionarul de sociologie coordonat de C. ZAMFIR şi 
L. VLĂSCEANU, criza este definită ca: „o perioadă în dinamica 

unui sistem, caracterizată prin acumularea accentuată a 
dificultăţilor, izbucnirea conflictuală a tensiunilor, fapt care 
face dificilă funcţionarea sa normală, declanşându-se puternice 
presiuni spre schimbare. 

= Un alt dicționar, coordonat de Raymond Moudon, 
prezintă criza ca fiind: acel moment în care mecanismele de 
control şi identitatea unui grup [...] sunt supuse unei încercări, 
în general neprevăzute, considerată tranzitorie, periculoasă şi 
cu rezolvare nesigură (R. Boudon şi colab., 1996). 

= Din perspectivă psihologică, crizele pot fi momente ale 
vieţii care: se înscriu în evoluția normală a ființei umane, 
corespunzând unor stadii sau faze ale dezvoltării sale genetice; 

= În lucrările consacrate managementului crizei se 
consideră că aceasta apare atunci când: „intregul sistemul este 
afectat, în aşa fel încât existența sa fizică şi valorile de bază ale 
membrilor sistemului sunt amenințate într-o asemenea măsură, 
încât indivizii sunt obligaţi fie să realizeze caracterul eronat al 
acestor valori, fie să dezvolte mecanisme de apărare împotriva 
acestor valori” (T.C. Pauchant, I. Mitrofi, 1992). 

= Din această perspectivă managerială, criza este 
rezultatul amenințărilor din mediu corelate cu slăbiciunile 
organizației; ea apare atunci când amenințările din mediu 
interacționează cu slăbiciunile din interiorul organizației 
(W.G.Engelhofj, F. Sen, 1992). 

= În cercetările, dezbaterile şi practicile recente din 
domeniul relaţiilor publice — situațiile de criză sau de pre-criză — 
sunt definite ca: fenomene de întrerupere a funcționării normale a 
unei organizații şi ca momente de blocare sau de proastă 
organizare a schimbului de informaţii dintre organizație şi publicul 
ei intern Sau extern. 

În consecinţă, crizele apar ca fenomene ce pot aduce daune 
unei organizaţii, atât în planul pierderilor materiale, cât şi în cel al 
prestigiului social, prin deteriorarea imaginii (reputației) publice. În 
acest context, programele de răspuns la criză, gândite şi aplicate, 
trebuie să se bazeze pe diferite strategii de comunicare, în măsură 

să influențeze publicul şi să schimbe modul în care acesta 
interpretează acea criză. 

= Într-o lucrare de referință în bibliografia de relaţii publice, 
criza este definită ca fiind: „un eveniment major, impredictibil, 
care poate conduce la efecte negative; acestea pot afecta 
organizația în ansamblul ei sau sectorial, angajații, produsele, 
serviciile, starea financiară şi reputaţia acesteia”. 

= Din perspectiva acestor autori, criza apare, deci, ca o 
ruptură, ca o situaţie nedorită, care întrerupe funcționarea obişnuită 
a unei organizații şi care afectează imaginea ei la nivelul 
publicului. De aceea, este necesar să existe o strategie globală de 
întâmpinare a crizei (managementul crizei), un grup de specialişti 
bine antrenați (celula de criză) şi o politică de comunicare adecvată 
(comunicarea de criză). 


1.2. Tipologia crizelor 


În lucrările consacrate managementului crizei, o atenţie 
deosebită este acordată tipologiei crizelor, descompunerii lor în 
etape specifice şi pe această bază, identificării unor strategii 
adecvate de gestionare a lor. 

Crizele sunt clasificate după: 

a) cauze (ele sunt datorate unor factori interni sau externi; 

conjuncturali, imediați ori structurali); 

b) derularea în timp (bruşte sau lente); 

c) amploare (superficiale sau profunde); 

d) nivelul la care acţionează (operaționale — afectează 
activitatea curentă; strategice — afectează elaborarea 
strategiilor;  identitare  -— afectează identitatea 
organizației); 

e) consecinţe (afectează personalul, clienţii, partenerii, 
opinia publică etc.). 


D. Newsom, A. Scott, J.V. Turk consideră că, din punct de 
vedere fizic, crizele pot fi violente sau non-violente. Ambele 
familii de crize pot fi împărțite în trei subgrupe: 

- create de natură; 

- rezultate în urma unei acțiuni intenționate; 

- rezultate în urma unor acte neintenţionate. 

Exemplu: cutremurele, incendiile declanşate de fulgere, 
furtunile etc. sunt crize violente, produse de natură, pe când 
epidemiile, invaziile de insecte, seceta etc. sunt crize non-violente, 
ce au ca factor declanşator tot natura. 

Actele teroriste ori intoxicaţiile generate de falsificarea unor 
produse reprezintă crize violente, create prin acţiuni intenționate. 
Tot acțiuni intenționate sunt şi amenințările cu atentate ori 
răspândirea de zvonuri creatoare de panică, însă ele reprezintă crize 
non-violente. 

Exploziile, accidentele, incendiile reprezintă crize violente, 
apărute în urma unor acțiuni neintenționate, în schimb eşecurile în 
afaceri, blocarea producţiei, preluările forțate de companii 
constituie crize non-violente neintenţionate (D. Newsom şi colab., 
1993). 

J.P. Rossart propune o altă tipologie a crizelor: 

* interne 

e externe 

» Crizele interne au fie un caracter revendicativ 
(exprimă solicitări referitoare la condiţiile de lucru, salarii, 
securitatea locului de muncă, ameliorarea pregătirii profesionale, 
restructurarea etc.), fie un caracter distructiv (erori umane care 
duc la risipă, pagube, tensiuni, accidente etc.); 

> Crizele externe se pot datora unor factori naturali 
(catastrofe) sau unor factori umani (vandalism, agresiuni, 
terorism). 

În acelaşi timp, crizele cauzate de factori externi pot afecta 
mediul (prin intervenția omului: poluări industriale, infectarea 
apei potabile, ploile acide; prin fenomene naturale: incendii, 
uragane, cutremure, inundaţii), bunăstarea publicului (siguranța 
alimentară, sănătatea, siguranța locului de muncă), situaţia 
economiei (greve, falimente, preluări), viaţa socială (terorism, 
accidente aviatice, feroviare sau rutiere, revolte etc.), viaţa publică 
(prăbuşiri de guverne, conflicte internaţionale, schimbări 
legislative). 

Timothy Coombs foloseşte o grilă de clasificare bazată pe două 
axe: 

- intern - extern; 

- intenționat — neintenţionat. 

El determină astfel patru tipuri de crize, care se exclud 
reciproc: 

a) accidentele, care sunt neintenționate şi apar în cadrul 
activităților organizației (defecţiuni ale instalațiilor, accidentări ale 
lucrătorilor, dezastre naturale); spre exemplu, accidentul aviatic de 
la Baloteşti, inundațiile, incendiile din pădurile montane etc.; 

b) greşelile, care sunt acțiuni neintenţionate ale organizației 
pe care un agent extern încearcă să le transforme într-o criză 
(ambiguități, manipulări, ezitări), spre exemplu, declaraţiile 
neatente ale liderilor politici sau neglijențele din instituțiile 
spitaliceşti, militare, universitare etc.; 

c) transgresiunile, care sunt acțiuni intenționate, comise de 
organizaţii, care în mod conştient încalcă reguli de comportament 
anterior asumate (ascunderea unor informaţii de interes public, 
distribuirea de produse periculoase, eludarea legilor), spre 
exemplu, scandalurile SAFI şi FNI sau cel al diplomelor false; 

d) terorismul, care se referă la acţiuni intenționate, 
realizate de actori externi, cu scopul de a afecta în mod direct o 
anumită organizaţie (prin afectarea angajaţilor sau a clienților) sau 
în mod indirect (prin reducerea vânzărilor, tulburarea procesului de 
producţie), spre exemplu, asasinarea liderului sindical de la TEPRO 
IAŞI). 


1.3. Etapele evoluţiei unei crize 


Crizele care afectează organizațiile implică mai multe etape: 

a) Pregătirea crizei (prodromal period): etapă de 
avertizare, în care identificarea potențialului de criză al unor 
evenimente poate conduce la luarea unor măsuri de preîntâmpinare 
sau chiar anulare a crizei. După ce avertismentele au trecut şi nu au 
existat acțiuni de oprire a crizei sau aceste acţiuni s-au dovedit 
ineficiente, începe perioada de criză acută. 

b) Criza acută (acute crisis): acesta este momentul care 
identifică o criză. Dacă etapa de pregătire a condus la elaborarea 
unor planuri de criză, atunci organizaţia poate avea un anume 
control asupra momentului şi modului în care criza va izbucni, în 
cazul în care nu poate avea control asupra crizei, ea poate încerca 
să controleze când şi cum vor fi distribuite informaţiile referitoare 
la acest eveniment. Acest lucru este deosebit de important, 
deoarece, începând din acest moment, publicul şi presa devin 
conştiente de existența crizei şi țin organizația sub o strictă 
supraveghere; 

c) Faza cronică a crizei (chronic crisis): poate lua mai 
mult sau mai puțin timp; ea poate conţine anchete ale diferitelor 
instanțe de control, dezbateri publice, acțiuni de disculpare şi 
încercări de recâştigare a încrederii opiniei publice. Este o etapă de 
reacţie, în care au loc autoanalize şi eforturi de refacere a 
organizației şi a imaginii ei publice. 

d) Terminarea crizei (crisis resolution): scopul acţiunilor 
de gestiune a crizei trebuie să fie atingerea cât mai rapidă a acestei 
faze; dacă etapa de pregătire a crizei este bine exploatată, atunci 
criza se află sub control şi organizația ajunge repede în faza de 
terminare a crizei. În alte situaţii acest lucru ia mai mult timp, iar 
întoarcerea la normalitate este mai dureroasă şi costisitoare. S.Fink 
avertizează că, datorită caracterului ciclic al crizelor, etapa de 
terminare poate să devină etapa de pregătire a unei noi crize. De aceea, 
în aceste momente este important ca liderii organizației să evalueze 
comportamentul din timpul crizei, să tragă toate învățămintele necesare 
şi să pregătească planuri de management al crizei. 

Într-o lucrare de sinteză, Timothy W. Coombs (1999) 
propune următorul sistem de periodizare: 

Prima etapă cuprinde: 

a) detectarea semnalelor crizei (signal  detection): 
majoritatea crizelor îşi semnalează în diverse feluri apropierea: de 
aceea, specialiştii în managementul crizelor trebuie să dezvolte un 
sistem de detectare şi identificarea a acestor semnale, apoi să 
colecteze informaţii în legătură cu semnalele respective şi să 
analizeze aceste informaţii; 

b) prevenirea crizei (prevention): după autorul amintit, 
măsurile de prevenire a unei crize se împart în trei categorii: 

1. managementul problemelor (issue management): 
acest tip de acțiune are ca scop controlarea unei 
probleme şi evitarea transformării ei într-o criză; 

2. evitarea riscurilor (risk aversion): aceste acțiuni se 
referă la măsurile care trebuie luate pentru a se 
elimina sau reduce nivelurile de risc; 

3. construirea relaţiilor (relationship building), 
aceste activități vizează implicarea mai multor unități 
ale organizației, în special a departamentului de relaţii 
publice, în crearea de relaţii pozitive cu publicul 
implicate. Cheia succesului în această operaţie este 
comunicarea deschisă, sinceră, prin schimburile de 
informații şi opinii, prin efortul comun de a căuta 
soluții pentru rezolvarea crizei. 

c) pregătirea crizei (crisis preparation): în această fază 
este necesar să fie identificate elementele vulnerabile ale crizei 
respective, să fie creată celula de criză, să fie ales un purtător de 
cuvânt, să se elaboreze un Plan de Management al Crizei, să fie 
structurat un Plan de Comunicare de Criză etc. 


2. Etapa de criză (crisis event): etapa începe atunci când 
un eveniment-declanşator marchează începutul crizei; în această 
etapă specialiştii în managementul crizei trebuie să aplice 
programele de gestiune a crizei şi în special cele de comunicare de 
criză cu publicul implicat; 

Această etapă implică trei faze: 

1. recunoaşterea crizei (crisis recognition): în aceste 
momente, membrii organizației trebuie să accepte faptul că se 
confruntă cu o criză şi să adopte un comportament adecvat; 
recunoaşterea crizei implică analiza modului în care opinia publică, 
presa, membrii organizaţiei au etichetat criza (cum a fost ea 
prezentată publicului intern şi publicului extern) şi colectarea 
informațiilor legate de criză; 

2. stăpânirea crizei (crisis containment): această perioadă 
este dominată de măsurile luate pentru a se răspunde crizei; în 
planul comunicării este deosebit de important ca aceste răspunsuri 
(în special cele inițiale) să fie explicate diverselor categorii de 
public; 

3. reluarea afacerilor (busines resumption): această 
perioadă implică acțiunile prin care organizația arată că a depăşit 
criza şi îşi reîncepe viaţa în ritmul normal de activitate; 

4. Etapa de post-criză (post-crisis): acţiunile din această 
etapă permit verificarea faptului că, în mod real, criza a luat sfârşit, 
verificarea modului în care publicul implicat a perceput criza şi 
comportamentul organizației în timpul crizei, pregătirea 
organizației pentru a face faţă cu succes unei alte crize; în aceste 
momente se evaluează managementul crizei, se trag concluziile, se 
continuă comunicarea cu publicul implicat şi se efectuează 
monitorizarea acțiunilor de post-criză. 


2. MANAGEMENTUL SITUAŢIILOR DE CRIZĂ 


Nu există rețete-miracol pentru stăpânirea unei situaţii de 
Criză. 

Managementul corect al crizei reprezintă „o colecţie de 
măsuri, pregătite din timp, care permit organizaţiei să coordoneze 
şi să controleze orice urgenţe”, astfel: 

= managementul eficient al crizei permite unei organizații 
să-şi maximalizeze şansele şi să reducă pericolele cu care se 
confruntă; 

= managementul crizelor reprezintă un set de factori 
concepuţi pentru a combate crizele şi a reduce daunele produse de 
crize. Altfel spus, managementul crizelor încearcă să prevină sau să 
reducă efectele negative ale crizelor şi să protejeze organizaţia, 
publicul implicat şi domeniul respectiv de pagubele posibile; 

= managementul crizei este un proces de planificare 
strategică, având scopul de a elimina o parte din riscul şi 
nesiguranța datorate evenimentelor negative şi care permite astfel 
organizației să aibă sub control evoluţia sa. 

Managementul situațiilor de criză este un domeniu care a 
cunoscut, în ultimii ani, o dezvoltare rapidă, atât în sfera aplicaţiilor 
practice, cât şi în aceea a cercetării. 

Există numeroase texte cu caracter aplicativ, cuprinzând un 
repertoriu amplu de indicaţii referitoare la tehnicile de pregătire 
pentru situaţiile de criză, la persoanele care trebuie implicate în 
aceste activităţi, la strategiile necesare, la etapele şi formele de 
aplicare, şi, în mod firesc, la tacticile de comunicare ce pot fi 
folosite atât în interiorul, cât şi în afara organizației. 

Controlarea unor asemenea evenimente se bazează pe 
elaborarea unui Plan de Management al Crizei (PMC). Acesta 
cuprinde o listă completă de proceduri care trebuie aplicate în toate 
sectoarele asupra cărora ar putea acţiona efectele diferitelor crize. 
Un asemenea plan reprezintă un instrument de lucru esenţial 
deoarece: 

a) crizele sunt evenimente care se desfăşoară sub presiunea 
timpului şi în care răspunsurile rapide sunt vitale. Un PMC 
contribuie la reducerea timpului de răspuns prin oferirea 
informațiilor de context necesare, prin identificarea responsa- 
bilităților şi prin atribuirea de sarcini specifice unor persoane bine 
identificate. 

b) pe lângă factorul viteză, PMC creează un sistem de 
răspunsuri organizate şi eficiente. PMC oferă un sistem care poate 
salva vieţi, poate reduce expunerea unei organizații la factorii de 
risc şi poate permite ca acțiunile de remediere să fie luate fără alte 
analize în amănunțime. 

Managementul eficient al crizei include, ca o componentă 
esenţială, comunicarea de criză. Aceasta nu numai că poate să 
uşureze situația de criză, dar poate să aducă organizaţiei o reputație 
mai bună decât aceea de care beneficia înainte de criză. 
Comunicarea de criză reprezintă comunicarea dintre organizație şi 
publicul său înainte, în timpul şi după evenimentele negative. 
Această comunicare este astfel proiectată încât să reducă 
elementele periculoase care ar putea afecta imaginea 
organizației. 

2.1. Comunicarea de criză 


Domeniul comunicării de criză implică numeroase activități 
cu conținut strategic şi tactic. Comunicarea de criză implică patru 
mari tipuri de activităţi: 

1. evaluarea riscurilor; 

2. planificarea comunicării de criză; 

3. răspunsul; 

4. refacerea organizaţiei. 


2.2. Evaluarea riscurilor 


Această activitate se bazează pe identificarea diferitelor 
ameninţări existente în mediul în care operează organizaţia. În acest 
scop, se poate face apel la consultanţi din cadrul unor firme 
specializate sau la specialiştii organizaţiei, care se constituie într-o 
echipă de planificare a crizei. 

Planul include o listă foarte bogată, de la impactul 
condiţiilor climaterice la cel al frământărilor politice, de la 
accidentele de muncă posibile, la reacțiile diverselor organizații 
religioase sau civice, de la acțiunile unor grupuri răuvoitoare, la 
erorile proprii de concepere sau producție etc. 

În acest scop, va fi formată o echipă de planificare, 
alcătuită din conducerea organizației, şeful departamentului de 
relaţii publice şi conducătorii altor departamente (care ar putea fi 
implicate în criză) din cadrul organizaţiei, cum ar fi: directorul 
tehnic, responsabilul de resurse umane, juristul, responsabilul cu 
securitatea organizației etc. Aceştia vor identifica posibilele 
dezastre sau conflicte cu care s-ar putea confrunta organizaţia. De 
asemenea, ei vor analiza crizele prin care a mai trecut organizația şi 
vor încerca să-şi imagineze lucrurile cele mai rele pe care le-ar 
putea suferi aceasta. 

S. Fink a elaborat o diagramă a crizelor bazată pe două axe: 

e valoarea impactului crizei (crisis impact value) şi 

e factorul de probabilitate a crizei (crisis probability 


factor). 
E |: A 


Pe prima axă, amploarea crizei este determinată cu ajutorul 
a cinci întrebări: 

1. Dacă o criză riscă să crească în intensitate, cât de mare 
este această intensitate şi cât de repede se poate produce creşterea? 

2. În ce măsură va intra criza în sfera de interes a 
publicului implicat? 

3. În ce măsură va modifica criza activităţile normale ale 
organizației? 

4. În ce măsură este organizaţia vinovată de declanşarea 
crizei? 

5. În ce măsură este afectată organizaţia de respectiva 
criză? 

Pe a doua axă, probabilitatea crizei este determinată pe o 
scară de la 0 la 10, în care 0 reprezintă probabilitatea zero de ivire a 
unei crize, iar 10 certitudinea apariţiei unei crize. Cele două axe, 
împărțite fiecare în zece unităţi, formează prin intersectarea lor un 
„barometru al crizelor”. 


2.3. Planificarea comunicării de criză 


A doua etapă, poate cea mai importantă este dominată de 
activitățile privind elaborarea unui Plan de Comunicare de Criză 
(PCC). 

Pentru un management eficient al crizei este nevoie să se 
întocmească, încă din perioadele de calm, un plan de comunicare 
de criză. Acesta este realizat de specialiştii în relații publice — care, 
conform tuturor autorilor din domeniul managementului crizei, 
trebuie să fie implicaţi în toate etapele şi în toate evenimentele 
asociate unei crize. 

PCC are, de obicei, forma unui dosar cu instrucțiuni. El 
trebuie să fie astfel organizat încât relaționiştii să poată găsi cu 
uşurinţă secțiunile specifice. De asemenea, el trebuie să reziste la 
situațiile neprevăzute ale unor crize — de aceea nu se recomandă 
păstrarea lui exclusiv pe calculator, în condiţiile în care acesta ar 
putea fi afectat de incendii, cutremure sau chiar simple întreruperi 
de curent. 

ze ja 


Planul de Comunicare de Criză vizează aceleaşi publicuri 
ale unei organizaţii care sunt vizate şi de campaniile de comunicare 
obişnuite. O organizație trebuie să aibă mai multe PCC, adaptate 
diferitelor tipuri de crize inventariate. Un PCC pentru un incendiu 
este diferit de cel pentru un produs de proastă calitate: tipurile de 
public sunt/pot fi diferite, mass-media vizate sunt/pot fi diferite, 
mesajele transmise sunt/pot fi diferite. Aceste planuri facilitează 
comunicarea cu diversele tipuri de public. Totuşi, ele nu sunt încă 
formule magice care asigură un succes sigur, ci doar un ghid de 
acțiune, flexibil, care organizează acţiunile şi formele de 
comunicare. 


După K. Fearn-Banks un asemenea plan trebuie să 
cuprindă: 


Coperta 

Aceasta conţine titlul planului şi data la care a fost elaborat 
sau revăzut. Pe copertă se precizează faptul că documentul este de 
uz intern (confidențial) şi că nu este permisă multiplicarea sau 
difuzarea lui neautorizată. 


Introducerea 

Acest document trebuie scris de unul dintre liderii 
organizației. El subliniază importanța PCC, relevă rezultatele 
estimate şi atrage atenția asupra obligativităţii respectării 
prevederilor planului. 


Scopuri şi obiective 

Ele exprimă principiile de acțiune ale organizației în situații de 
criză şi politicile prin care aceste principii urmează să fie atinse. De 
asemenea, pot fi precizate acele informaţii sau politici care, din motive 
ce variază de la o organizație la alta, nu pot fi făcute publice. 


Componenţa celulei de criză 

Acest document cuprinde numele membrilor celulei, aria lor 

de competenţă, misiunea lor în cadrul celulei, adresele şi numerele 

de telefoane. La această listă se mai poate adăuga o alta, 
cuprinzând consultanţii sau specialiştii externi la care se poate face 
apel. Celula de criză este un grup transversal şi funcțional, care 
cuprinde acele persoane desemnate să aibă de a face cu orice fel 
de criză. 

Ea are trei mari sarcini: 

a) să conceapă un Plan de Management al Crizelor. Acest 
lucru se realizează după ce au fost stabilite, prin diferite metode de 
cercetare, aspectele vulnerabile ale organizaţiei. PMC trebuie să 
anticipeze şi răspundă la majoritatea tipurilor de crize cu care s-ar 
putea confrunta organizaţia respectivă; 

b) să aplice acest plan. Aplicarea PMC, se face întâi în 
simulările de crize şi apoi în confruntarea cu crizele reale; 

c) să reacționeze eficient la problemele neanticipate şi 
neincluse în PMC. Nici un plan nu poate anticipa toate detaliile 
unei crize, de aceea, celula de criză trebuie să fie capabilă să ofere 
soluţii pentru acele probleme care nu au fost prevăzute în PMC, dar 
care pot interveni oricând într-o criză reală. 

Celula de criză este condusă de un manager al crizei (de 
obicei directorul departamentului de relaţii publice), care 
colaborează cu conducerea organizaţiei, coordonează munca 
celorlalți membri ai echipei şi ia deciziile, concepe, schițează şi 
verifică textele ce trebuie transmise. Celula de criză mai cuprinde un 
adjunct al managerului, un coordonator al centrului de control al crizei, 
alți specialişti în relații publice cu diverse responsabilități. Evident, 
componenţa acestei echipe va fi diferită de la eveniment la eveniment. 
Pe lângă persoanele menționate mai sus, în funcție de natura crizei, vor 
putea fi incluşi directorul tehnic, şeful departamentului financiar, 
responsabilul cu resursele umane, şeful departamentului marketing, 
juristul şi alți specialişti cu competenţe în sfera de acțiune a crizei. Lista 
respectivă cuprinde şi sarcinile fiecărui membru al echipei pe timpul 
crizei (pe perioada de criză, membrii acestei echipe vor fi degrevaţi de 
responsabilitățile curente). 

Managementul crizelor este o activitate de grup, în care se 
iau în colectiv decizii cruciale. De aceea, cunoştinţele, abilitățile şi 
trăsăturile de caracter ale membrilor celulei de criză trebuie să 

corespundă acestor responsabilităţi. Alegerea membrilor celulei de 
criză se va face în funcție de sarcinile pe care aceştia trebuie să le 
îndeplinească: 

a) să acționeze ca o echipă pentru a facilita atingerea 
obiectivelor celulei de criză; 

b) să conceapă şi aplice PMC, pentru a facilita adoptarea 
unor răspunsuri organizaționale eficiente; 

c) să adopte în colectiv deciziile necesare rezolvării 
eficiente a problemelor cu care se confruntă celula de criză; 

d) să asculte părerile celorlalți pentru a colecta cât mai 
multe informaţii despre criză. 


Declaraţiile 

Membrii celulei de criză şi conducerea organizaţiei 
semnează de luare de cunoştinţă şi se angajează că vor respecta 
prevederile planurilor de management al crizei şi de comunicare de 
criză. Acest fapt sporeşte responsabilitatea echipei şi a conducerii 
organizației față de prevederile acestor planuri. 


Calendarul simulării crizelor 

Acțiunile şi tehnicile prevăzute pentru crizele cele mai 
probabile trebuie să fie simulate cel puțin o dată pe an, dacă nu şi mai 
des. Chiar dacă în timpul unei crize reale pot apărea unele căi de acțiune 
diferite, aceste simulări permit verificarea pregătirii celulei de criză şi 
capacitatea de reacţie a celorlalți membri ai organizaţiei. 


Lista publicului implicat 

Acest document cuprinde publicul intern şi extern cu care 
trebuie să se comunice în timpul crizei (membrii Consiliului de 
Administraţie, acţionarii, partenerii financiari, investitorii, clienţii, 
furnizorii, salariaţii, liderii comunităţii în care activează 
organizația, organizaţii de acelaşi profil, mass-media, sindicatele, 
oficialitățile guvernamentale etc.). 


Mijloacele de informare a publicului implicat 
Pentru a se asigura transmiterea eficientă a informațiilor 
este necesară pregătirea din timp a unui sistem specific de 
soda 


informare, cu suporturile tehnice adecvate de transmitere, care 
trebuie puse la punct pentru fiecare tip de public (telefonul pentru 
membrii conducerii: şedinţele sau afişajul pentru salariați: faxul, 
e-mail-ul sau telefonul pentru mass-media). 


Purtătorul de cuvânt pe perioada crizei 

Persoana desemnată să aibă acest rol are misiunea de a 
gestiona consistenţa şi acurateţea mesajelor pe care organizația le 
transmite către publicul ei. El trebuie să fie un bun comunicator, 
atât în interiorul organizaţiei şi al echipei cu care lucrează, cât şi în 
relaţiile cu jurnaliştii (ceea ce înseamnă capacitatea de a asculta şi 
de a răspunde în mod adecvat). Purtătorul de cuvânt trebuie să fie 
ales cu mare grijă, deoarece pentru public el reprezintă organizația 
sau compania. El va face parte din echipa de criză şi este bine să fie 
unul dintre membrii conducerii organizaţiei, deoarece astfel va fi 
perceput ca o persoană care exprimă un punct de vedere oficial. De 
asemenea, trebuie să cunoască toate aspectele crizei, să înțeleagă 
toate implicaţiile ei, să aibă responsabilitatea şi autoritatea de a 
vorbi în numele organizaţiei. El trebuie să apară ca o persoană 
rațională, preocupată de problemele organizaţiei, sensibilă la grijile 
persoanelor afectate de criză, decisă să contribuie la rezolvarea 
situației create. 

Este extrem de important ca pe timpul crizei să existe un 
singur purtător de cuvânt, care să exprime un punct de vedere unic. 
Acest lucru trebuie să fie cunoscut de ceilalți membri ai echipei de 
criză şi ai organizaţiei. În felul acesta se vor evita declaraţiile 
contradictorii sau confuze venite din partea acestora, declaraţii care 
dau impresia că în interiorul organizației este haos şi că 
evenimentele nu sunt stăpânite şi monitorizate în mod coerent. 
Desigur, va fi ajutat de alți specialişti, care, în anumite situații, pot 
să-l înlocuiască pentru acțiuni de comunicare cu presa de mai mică 
importanţă. Deoarece este „omul-cheie” în relaţiile cu întreaga 
presă, este necesar ca el să posede cunoştinţele şi abilităţile 
necesare unei comunicări eficiente cu jurnaliştii. Purtătorul de 
cuvânt trebuie să aibă mai multe calități specifice, calități care 
corespund sarcinilor principale care îi revin în asemenea momente: 

e trebuie să prezinte în mod accesibil informaţiile despre 
criză. De aceea, el trebuie să aibă abilitatea de a vorbi pe înțelesul 
tuturor (de a evita jargonul) şi de a înţelege aşteptările jurnaliştilor 
sau ale publicului, astfel încât să îşi structureze răspunsurile 
conform acestora; 

e trebuie să răspundă în mod convingător întrebărilor. De 
aceea, el trebuie să stăpânească toate datele crizei şi să găsească 
repede informaţiile cerute (o informaţie greşită sau incompletă 
poate agrava criza cu care se confruntă organizația prin crearea 
unei opinii publice negative); purtătorul de cuvânt trebuie să nu 
lase pauze mari între întrebare şi răspuns, să evite reacțiile de tipul 
no comment, să nu intre în polemici cu jurnaliştii; 

e trebuie să ofere o imagine convingătoare despre 
organizaţie, transmițând ideea că aceasta controlează situația şi 
adoptă o atitudine plină de înţelegere pentru persoanele sau 
instituţiile afectate de criză; deci, el trebuie să cultive un stil care 
îmbină controlul şi compasiunea, prin limbajul şi atitudinea sa; el 
trebuie să arate bine la televizor, să aibă o voce plăcută şi o dicție 
clară, să aibă o mimică şi gesturi măsurate, care subliniază ideile, 
să fie comunicativ şi să stârnească simpatia celorlalți; 

e trebuie să controleze întrebările dificile: de aceea, el 
trebuie să fie capabil să identifice întrebările periculoase, să aibă 
tact şi să ştie cum să explice de ce anumite informaţii nu pot fi 
oferite spre publicare, să ştie cum să ceară jurnaliştilor o clarificare 
asupra întrebării, să poată decide rapid care dintre elementele unei 
întrebări compuse din mai multe întrebări este mai important şi în 
ce ordine trebuie abordate şi dezvoltate celelalte elemente în 
răspuns, să ştie cum să corecteze greşelile sau dezinformările care 
apar în presă etc. 


Centrul de control al crizei 
Acesta este locul unde se va desfăşura activitatea echipei de 
management al crizei. Acest centru este format din cel puţin două 
încăperi, una suficient de mare pentru a putea fi oricând 
transformată în sală pentru conferințele de presă şi una destinată 

muncii celulei de criză şi, dacă este cazul, interviurilor individuale 
solicitate de ziarişti. Aceste încăperi trebuie să fie bine dotate şi 
operaționale. Ele trebuie să conțină suficiente mese şi scaune, 
copiator, telefoane directe, faxuri, aparatură video şi audio, 
calculatoare cuplate la rețea, hărţi, cărți de telefoane, bloc-notes- 
uri, papetărie (pixuri, creioane, hârtie etc.). În plus, aici trebuie să 
se afle dosarele de presă actualizate, conținând materiale 
documentare despre organizație, fotografii din diversele ei sectoare 
sau ale oamenilor din organizaţie, statistici etc. De asemenea, 
existența Intranetului şi a Internetului poate simplifica munca de 
căutare a informațiilor şi poate mări viteza de acces la băncile de 
date (în special la cele interne, prin Internet). În plus, crearea unui 
site referitor la criza respectivă, unde sunt plasate informaţiile 
relevate şi actuale, permite publicului implicat şi altor categorii de 
public accesul rapid la datele respective şi conferă mai multă 
credibilitate organizației (transparenţa este un factor care măreşte 
încredere publicului într-o instituție). 


Lista cu personalul de intervenţie 

Într-o criză apar diferite situaţii de urgenţă, care solicită 
implicarea unor specialişti din cele mai diverse domenii de 
activitate. O asemenea listă va cuprinde numerele de telefon, adrese 
şi numele unor oficialități din sistemele de pompieri, salvare şi 
spitale, poliție, procuratură, regia apelor, electricitate etc.. De 
asemenea, este util să existe datele reprezentanţilor guvernamentali 
şi ai administrației locale. 


Fişierele de criză 

După oficialități, jurnaliştii constituie următorul public care 
trebuie informat despre situația de criză. Orice departament de 
relații publice sau orice birou de presă ale unei organizații trebuie 
să aibă fişiere de presă actualizate. În situaţiile de criză, aceste 
documente sunt cu atât mai importante cu cât evenimentul 
respectiv este mai grav. Astfel, uneori este nevoie ca într-o oră sau 
două să fie trimise urgent comunicate de presă sau să fie convocată 
o conferință de presă neprevăzută. Fără fişiere de presă aduse la zi, 

bine structurate şi complete, nici una dintre aceste forme 
importante de comunicare cu mass-media nu va putea fi realizată. 
De asemenea, trebuie să se adune din timp şi să se reactualizeze 
documentaţia referitoare la organizaţie, documentaţie care va putea 
fi pusă la dispoziția jurnaliştilor pentru a servi ca sursă de 
informare, imediat după declanşarea crizei. 


Bănci de date 

Sub presiunea crizei este greu să se obțină date statistice sau 
de arhivă, de aceea, este bine ca acestea să fie deja grupate în 
dosare documentare. În această categorie intră materiale precum 
rapoartele anuale, manualele de proceduri şi de asigurare a calității 
sau a securităţii, istoricul organizației, scurte fişiere biografice ale 
liderilor, fotografii, adresele imobilelor organizaţiei şi harta lor, 
date privind numărul de angajați şi structura organizatorică etc. 
Totodată, pot fi pregătite scheme de comunicate de presă, adecvate 
fiecăruia din tipurile de criză determinate în procesul de evaluare a 
riscurilor. 


Mesaje 

Pentru fiecare categorie de public trebuie construit un mesaj 
specific, în funcție de interesele şi gradul de implicare ale fiecărui 
public în viaţa organizaţiei. În plus, trebuie prevăzută o declaraţie 
comună pentru toate tipurile de public, în care să se precizeze natura 
crizei, datele de bază despre aceasta, măsurile luate de organizație 
pentru stoparea sau limitarea crizei, pierderile, victimele sau persoanele 
afectate, impactul asupra mediului sau a altor organizaţii. În această 
declaraţie, organizația trebuie să îşi asume responsabilitatea (dacă 
situația de criză s-a declanşat din cauza ei) şi nu trebuie să-i acuze pe 
alţii dacă vinovăția acestora nu este evidentă. 

Planul de Comunicare de Criză trebuie să fie văzut şi 
aprobat de conducere şi de diverşi specialişti din diferite sectoare 
de activitate ale organizației. După ce se fac corecturile necesare, se 
finalizează PCC şi se distribuie spre informare tuturor membrilor 
organizației care ar putea fi implicați în situaţiile de criză. PCC 
trebuie revăzut şi îmbunătățit periodic. 

— 145 — 


Răspunsul 

A treia o etapă reprezintă aplicarea Planului de 
Comunicare de Criză 

Dacă acesta a fost bine alcătuit, dacă s-au luat deciziile 
corecte, în consens cu strategiile fixate de PCC, organizaţia va fi 
recompensată prin limitarea efectelor negative ale crizei şi 
păstrarea încrederii tipurilor de public-cheie. 

În aceste momente, este esenţial ca organizaţia să 
reacționeze rapid şi să transmită tuturor tipurilor de public afectate 
sau interesate de criză un răspuns inițial: acesta este constituit, de 
obicei, de prima declaraţie a purtătorului de cuvânt. Orice criză 
declanşează o foame de informaţii, exprimată în primul rând de 
cererile formulate de mass-media. Dacă organizaţia nu răspunde 
repede acestor nevoi, atunci alt grup va distribui informația, iar 
aceasta poate fi incompletă sau eronată. 

Răspunsul nu trebuie să fie numai rapid, ci şi consistent: 
trebuie să conţină informaţii exacte, necontradictorii (de aceea este 
necesar ca organizația să se exprime numai prin vocea purtătorului 
de cuvânt), cu caracter practic (în care să se arate consecințele 
concrete ale crizei şi măsurile imediate luate de organizaţie). În 
plus, el trebuie să arate responsabilitatea organizației, simpatia ei 
pentru persoanele implicate în criză, eforturile depuse pentru 
rezolvarea crizei şi limitarea efectelor ei. În acest scop, se folosesc 
o seamă de Strategii ale Comunicării de Criză. 

Totuşi, nu trebuie uitat faptul că, un Plan de Comunicare de 
Criză este un ghid care indică acţiunile majore. El nu este o reţetă 
unică, rigidă şi restrictivă. În orice criză apar factori imprevizibili: 
unele elemente ale crizei nu au putut fi anticipate, unele tipuri de 
public puțin importante ale organizaţiei pot fi aduse în prim-plan 
de situaţia de criză, unele mecanisme de răspuns pot fi grav afectate 
de acele crize declanşate de dezastre naturale sau accidente (în 
1989, după cutremurul care a afectat oraşul San Francisco, atât 
purtătorul de cuvânt principal, cât şi secundul său de la compania 
Pacific Gas and Electric nu au mai putut ajunge la centrul de 
control al crizei şi a trebuit să fie folosit un alt membru al 
departamentului de relaţii publice). 

Refacerea organizaţiei 


Constituie ultima etapă şi este marcată, în primul rând, de 
evaluarea calității răspunsului aplicat. 

În acest caz, organizaţia trebuie să-şi pună câteva întrebări 
majore: 

> Au fost acțiunile din timpul crizei în acord cu valorile şi 
principiile organizaţiei? 

» Ce aspecte ale crizei au fost anticipate de PCC? 

> Ce concluzii se pot desprinde din aceste succese? 

> Ce aspecte nu au fost anticipate şi ce schimbări trebuie 
aduse, în consecinţă, planului de comunicare? 
Cum s-au comportat membrii organizaţiei? 
Au fost ei pregătiți adecvat pentru a face faţă crizei? 
Care sunt efectele de durată ale crizei ? 
Ce măsuri trebuie luate? 
Cum privesc tipurile de public schimbările aduse 
organizaţiei de situația de criză? 

> Ce acţiuni pot fi declanşate pentru a se profita de 
oportunităţile aduse de rezolvarea crizei? 

2.4. Rolul specialiştilor în relaţii publice în situații de criză 


Specialiştii în relaţii publice au misiunea de a menţine 
contactul permanent cu jurnaliştii, astfel încât datele solicitate de 
aceştia să fie transmise cu maximă operativitate. Referitor la 
comportamentul indicat în asemenea situaţii, specialiştilor în relaţii 
publice li se recomandă: 

A. să se informeze în detaliu asupra evenimentelor, 
cauzelor acestora şi mai ales, consecinţelor în plan uman şi 
material, imediate (pagube, răniți, decese) şi viitoare (poluare, 
pierderea de locuri de muncă, scăderea vânzărilor unui produs etc.); 
ei trebuie să facă această evaluare atât asupra organizației, cât şi 
asupra partenerilor acesteia şi asupra societăţii în ansamblu; 

B. să cunoască toate măsurile luate (înaintea, în timpul şi 
după eveniment) de către organizaţie; 

C. să convoace presa înainte chiar ca aceasta să ceară un 
asemenea lucru şi (eventual) să stabilească un „cartier general”, 
dotat cu toate facilitățile necesare, unde jurnaliştii să ştie că vor 
găsi în permanenţă informaţii verificate; 

D. să aducă la cunoştinţa jurnaliştilor faptul că ei reprezintă 
sursa cea mai importantă de informaţii corecte şi de actualitate; să 
păstreze o evidență exactă a tuturor faptelor şi informațiilor 
comunicate presei, pentru a evita repetarea acestora; 

E. să răspundă la întrebările jurnaliştilor în mod clar şi 
detaliat; să faciliteze accesul jurnaliştilor la locul evenimentelor, să 
îi familiarizeze cu zona respectivă şi să vegheze la securitatea lor; 

F. să identifice  interlocutorii din organizație care 
corespund, prin cunoştinţele lor, aşteptărilor jurnaliştilor şi să îi 
pregătească pentru întâlnirea cu presa; 

G. să conducă negocierile care au loc între presă şi 
reprezentanţii organizaţiei în ceea ce priveşte informaţiile care pot 
fi publicate şi cele care sunt sub embargo; 

H. să nu dezvăluie numele victimelor înainte de a fi 
anunţate familiile acestora; să comunice acest lucru jurnaliştilor 
pentru a nu stârni bănuieli inutile; 

I. atunci când este obligat să recunoască un fapt deja 
cunoscut de către jurnalişti, să se limiteze la confirmarea acestuia şi 
la definitivarea informaţiei, fără a încerca să schimbe informația; 

J. să nu le fie teamă să-şi contrazică anumite afirmaţii, 
dacă evoluția situației infirmă primele analize: contrazicerea este 
întotdeauna preferabilă unei minciuni. 


3. STRATEGII ALE COMUNICĂRII DE CRIZĂ 


Literatura de specialitate consacrată comunicării de criză s- 
a concentrat îndeosebi asupra tehnicilor de comunicare prin 
intermediul cărora o organizație poate: 

a) să pregătească publicul intern şi extern pentru o situaţie 
de criză; 

b) să reducă daunele pe care criza le poate aduce imaginii 
unei organizaţii în timpul desfăşurării ei; 

c) să contribuie la refacerea încrederii publicului în 
organizație, după ce criza a fost oprită. 

Autorii care au analizat managementul comunicării de criză 
consideră că acesta trebuie să ţină seama de trei variabile: 

> Dimensiunea Situaţiei de Criză (DSO); 

» Strategiile de Comunicare de Criză (SCC) şi 

> Implementarea Comunicării de Criză (ICC). 

Aceste studii se bazează pe o abordare a crizelor ca 
fenomene simbolice, abordare în care imaginea despre un anume 
fenomen este considerată mai importantă decât realitatea acelui 
fenomen. În consecință, perspectiva se cantonează în studierea 
modurilor în care comunicarea este sau poate fi folosită pentru a 
evita erodarea imaginii unei organizații confruntată cu situațiile de 
criză. Abordarea simbolică atrage atenţia asupra următorului fapt: 

e crizele afectează în primul rând imaginea unei organizații, 
în consecință, SCC reprezintă resursele simbolice, prin care cei 
care gestionează criza pot preveni deteriorarea imaginii sau pot 
contribui la refacerea unei imagini deteriorate; 

e caracteristicile fiecărei crize determină tipul de SCC ce 
urmează să fie folosit; drept urmare, trebuie studiate cu atenţie 
diversele categorii de tipologie criză, pentru a se fixa strategia cea 
mai adecvată. 

Strategiile de Comunicare de Criză au ca scop refacerea 
imaginii organizaţiei care a fost afectată de o criză. Autorii care au 
studiat acest câmp al „strategiilor restaurative” au subliniat, în mod 
repetat, faptul că experienţa retoricii nu acoperă toate tipurile de 
tehnici de răspuns şi că relațiile publice au dezvoltat şi forme 
specifice de comunicare. 

Cei mai mulți dintre autorii care au efectuat cercetări asupra 
tehnicilor de tip retoric utilizate de organizaţii consideră că există 
câteva tipuri majore de Strategii de Refacere a Imaginii, aceste 
tipuri diferă însă, cercetătorii propunând diverse modele sau 
completând cu noi categorii unul dintre modelele teoretice 


existente. 
— 149 — 


Din rațiuni didactice ne vom limita la prezentarea a două 
modele, care beneficiază de mai mult prestigiu şi care oferă cele 
mai eficiente instrumente de acțiune în situaţiile de criză. 


Modelul lui W.L. Benoit 

EI susține că o teorie a Strategiilor de Refacere a Imaginii 
trebuie să se bazeze pe două premise: 

a) comunicarea urmăreşte întotdeauna atingerea unui scop 
anume; 

b) menţinerea unei reputaţii pozitive este scopul principal al 
comunicării. 

Printre scopurile majore ale comunicării se află şi refacerea 
imaginii, în mod special atunci când o persoană sau o instituţie este 
preocupată de protejarea propriei reputaţii. În aceste situaţii, 
persoana sau instituția supusă atacurilor sau reproşurilor poate face 
apel la următoarele Strategii de Refacere a Imaginii: 

1. strategiile negării — se bazează pe negarea oricărei 
implicări în faptele reproşate. Prin această strategie se intenționează 
respingerea acuzațiilor, afirmându-se că faptele pentru care 
persoana sau instituția sunt acuzate nu au existat sau o altă 
persoană sau instituție pot fi acuzate de producerea faptele 
respective. 

2. strategiile eludării responsabilităţii — constau în 
reducerea responsabilităţii persoanei sau instituției pentru faptele 
reproşate. Această strategie poate lua mai multe forme: 

* provocarea — se susține că acțiunea respectivă a fost, 
de fapt, un răspuns la o altă acțiune, greşită sau rău 
intenționată, a unei alte persoane sau instituții; 

e justificarea — se afirmă că persoana sau firma nu au 
deținut suficiente informaţii despre eveniment sau nu 
au avut evenimentul sub control şi că, în consecinţă, 
nu pot fi responsabile, în întregime, pentru acele 
întâmplări; 

caracterul accidental — se afirmă că faptele reproşate 
s-au produs în mod accidental şi nu din vina 
persoanei ori instituției respective; 

bunele intenții — se susține că faptele au fost făcute 
cu cele mai bune intenţii, fără a se putea bănui că ele 
vor avea efecte neplăcute sau dăunătoare; 


3. strategiile reducerii caracterului periculos al actului 
prin care, fără a eluda problema responsabilităţii, se atrage 
atenția că faptele reproşate nu sunt chiar atât de dăunătoare pe cât 
par; această strategie implică 6 direcţii de acţiune: 


obținerea sprijinului -— se încearcă stimularea 
sentimentelor pozitive ale publicului față de persoana 
sau instituția acuzată, prin evidențierea calităților 
acesteia sau a acțiunilor ei pozitive din trecut; 
reducerea sentimentelor negative -— se susține că 
faptele reproşate nu sunt atât de dăunătoare pe cât par 
şi că persoana sau instituția nu sunt atât de vinovate 
precum se crede, pentru a se obține o scădere a 
nemulțumirii publicului; 
diferenţierea — se afirmă că faptele respective sunt 
mult mai puţin dăunătoare decât alte fapte de acelaşi 
fel, care au avut efecte mult mai grave; 
transcenderea -— faptele respective sunt scoase din 
contextul în care s-au petrecut şi puse într-un cadru de 
referință mai favorabil, unde capătă o semnificație 
mai puţin negativă; 
atacul — sunt atacați acuzatori, pentru a se arăta 
slăbiciunea poziţiei acestora şi a se crea impresia că 
persoana sau instituţia căreia i s-au reproşat anumite 
acțiuni este, de fapt, o victimă a unei campanii de 
denigrare; 
compensarea — persoana sau firma pot propune 
anumite modalităţi (materiale sau simbolice) de 
acoperire a daunelor produse; 

4. strategiile de corectare — prin care persoana sau 
instituția acuzată trece la măsuri de îndreptare a daunelor produse. 
În acest caz există două tipuri de acțiune: 

e restaurarea — se încearcă refacerea situației de 
dinainte de evenimentele reproşate; 

* promisiunea — se iau angajamente că persoana sau 
instituția va lua măsuri astfel încât faptele reproşate 
nu se vor mai repeta; 

5. umilirea — prin care persoana sau firma acuzată îşi 
recunoaşte vinovăția şi cere, în mod public, iertare pentru faptele 
imputate. Uneori ea îşi poate ameliora imaginea prin prezentarea 
unor planuri de modificare a comportamentului său. 


Modelul lui W.T. Coombs 


W.T. Coombs a propus un alt mod de abordare teoretică a 
acestei probleme, pornind de la conceptul Strategiilor de Răspuns 
la Criză. Acestea se referă la acele acţiuni pe care organizațiile le 
adresează publicului, după ce criza s-a declanşat. 

Strategiile de răspuns constituie importante resurse 
simbolice pentru managerii crizelor, deoarece prin comunicare se 
formează percepția publicului în legătură cu criza şi cu organizația 
implicată în criză. 

Reputația unei organizaţii se întemeiază pe capacitatea sa de 
a se conforma aşteptărilor publicului, deoarece, în situaţii de criză, 
publicul îşi pierde încrederea în organizaţie. De aceea, strategiile de 
răspuns au ca scop modificarea modului în care publicului 
interpretează criza şi poziția organizației în această criză, în mod 
esențial, acestea vizează refacerea imaginii (image repair) 
respectivei organizații. 

O criză este un eveniment care afectează (direct sau 
indirect, mai grav sau mai puţin grav) anumite categorii de public. 
Acestea încearcă să găsească diverse cauze în măsură să explice 
acea criză, deci atribuie anumite cauze crizei în chestiune. 

Diferitele situații de criză generează anumite atribuiri ale 
responsabilității (oamenii evaluează răspunderile unei organizații 

faţă de o anumită criză), iar aceste atribuiri pot da naştere unor 
sentimente şi comportamente specifice. Dacă unei organizaţii i se 
atribuie (de către autorități, presă, discuţiile dintre oameni) mai 
multă responsabilitate (decât are) în ceea ce priveşte declanşarea unei 
anumite crize, atunci publicul dezvoltă sentimente de nemulțumire şi îşi 
construieşte o imagine negativă despre acea organizaţie. În consecinţă, 
comunicarea poate fi folosită cu scopul de a influența atribuirile de 
cauze sau sentimentele asociate acestor atribuiri. 

În studiul său din 1995, W.T. Coombs a stabilit că situaţiile 
de criză diferă în funcție de modul în care publicul percepe cele trei 
dimensiuni ale atribuirii. 

În general, o organizaţie este considerată responsabilă 
pentru criză atunci când cauza este internă, controlabilă şi stabilă 
(repetabilă în timp). Reversul este valabil atunci când cauza este 
percepută ca externă, incontrolabilă şi instabilă. 

Pornind de la aceste consideraţii, W.T. Coombs, propune 
următoarele categorii de strategii de răspuns la criză: 

a) strategiile negării, care au ca scop să arate că nu există 
nici un fel de criză sau că între organizaţie şi criză nu există o 
legătură de tip cauză-efect; 

b) strategiile distanţării, care acceptă existenţa crizei, dar 
încearcă să slăbească legăturile dintre criză şi organizaţie, în scopul 
protejării imaginii acesteia; 

c) strategiile intrării în graţii, care vizează câştigarea 
simpatiei sau a aprobării publicului pentru organizație prin 
conectarea acesteia la acele activităţi care sunt valorizate pozitiv de 
către public; 

d) strategiile umilirii, prin care se încearcă obţinerea 
iertării publicului şi convingerea lui să accepte criza; 

e) strategiile suferinței, prin care se doreşte câştigarea 
simpatiei publicului prin asumarea suferințelor produse de criză şi 
prin prezentarea organizației ca o victimă a unei conjuncturi 
externe nefavorabile. 

Pe lângă utilitatea sa practică, acest model ne apare ca unul 
dintre cele mai elaborate constructe teoretice din sfera relaţiilor 
publice. 

4. RELAŢIA CU PRESA ÎN SITUAȚII DE CRIZĂ 


Orice criză proiectează brusc, în actualitatea presei, o 
organizaţie. Aceasta se vede aruncată în partea din față a scenei şi 
descoperă că presa, prin tehnicile ei specifice de a defini realitatea 
Crizei, proiectează o imagine care duce la pierderea încrederii 
publicului în fiabilitatea organizației. 

Problemele comunicaţionale ale unei organizaţii confruntate 
cu o criză se desfăşoară pe patru niveluri: 

a) Comunicarea în interiorul fiecărei organizații; 

b) Comunicarea cu publicul organizației; 

c) Comunicarea cu actorii crizei; 

d) Comunicarea cu presa. 

În relaţiile lor cu presa, majoritatea organizaţiilor îşi 
construiesc strategii de comunicare bazate pe un model asimetric, 
ele transmit informaţii presei şi urmăresc felul în care aceste mesaje 
sunt preluate şi prelucrate de instituțiile mass-media. Uneori, 
nemulțumite de comportamentul presei, ele transmit noi mesaje, de 
tip drept la replică, fără să efectueze însă o evaluare internă a 
propriului sistem de comunicare cu presa şi, în general, cu mediul 
extern. 

Experiența arată că organizațiile au tendinţa de a învinui 
factorii externi pentru imaginea lor negativă şi că ele nu caută, în 
urma evaluărilor, să îşi modifice politica de comunicare internă şi 
externă, să îşi schimbe structura organizatorică ori strategiile 
manageriale. În perioadele normale, o prezentare imperfectă a unei 
organizaţii în presă nu afectează în mod imediat buna funcţionare a 
acelei organizaţii. Într-o perioadă de criză, însă, orice distorsionare 
a datelor legate de organizaţie va accentua acea stare, va duce la 
pierderea încrederii publicului şi, la limită, la prăbuşirea 
organizației. 

În timpul unei crize, presa înfometată preia şi distribuie 
orice fel de informaţii, aşa încât organizațiile nu mai pot controla 
mesajele care ajung în mass-media. Rezultatul: apar o serie de 
mesaje contradictorii (provenite din surse oficiale sau/şi neoficiale, 
bazate frecvent pe zvonuri), care conduc la situaţia în care fiecare 

jurnalist şi chiar fiecare membru al publicului îşi construieşte 
propria versiune despre criza respectivă. Totodată, în asemenea 
situații, conducerile organizațiilor sunt preocupate de măsurile de 
urgență şi, de aceea, sunt mai puțin dispuse să sprijine munca 
jurnaliştilor de căutare a informațiilor. Lipsa de interes sau 
eforturile depuse pentru a întârzia publicarea unor ştiri îi vor 
determina pe jurnalişti să facă apel la alte surse (de obicei mai puțin 
informate) sau să se pronunțe deschis împotriva organizației. 
Sprijinirea jurnaliştilor în activitatea de documentare aduce 
încrederea şi înțelegerea presei, devenind un factor de limitare a 
efectelor negative ale crizei. 


5. MODALITĂȚI PRACTICE PENTRU GESTIONAREA 
SITUAŢIILOR DE CRIZĂ MEDIATICĂ 


Crizele  mediatice sunt acele Situaţii generate de 
evenimente deosebite care, prin consecinţe, suscită interesul 
presei sau al opiniei publice şi sunt de natură a afecta imaginea 
organizației. 

Gestionarea crizelor mediatice 

În gestionarea crizelor mediatice trebuie să se evite 
următoarele greşeli: 

a) Ezitarea — care duce, inevitabil, la inducerea şi percepția 
incompetenței, a lipsei de pregătire şi de profesionalism; 

b) Confuzia — care creează senzația lipsei de onestitate şi 
sensibilitate; 

c) Răzbunarea — care amplifică tensiunile psihologice şi 
accentuează criza; 

d) Atotcunoaşterea — care sporeşte vulnerabilitatea şi gradul 
de suspiciune faţă de cunoaşterea temeinică a vreuneia dintre 
probleme; 

e) Confruntarea — care întreține polemica şi dă posibi- 
litatea altora de a menţine în actualitate o problemă controversată; 

f) Irascibilitatea — care este de natură a deteriora relaţiile — 
Şi aşa încordate în momentul crizei — dintre instituţie şi presă. 

Modalităţi de soluţionare a crizelor 


1. Desemnarea — de către conducerea instituţiei (unităţii) |, 
a unui colectiv de criză” (ofiţer) care va coordona, pe cât posibil, de 
la început până la sfârşit operaţiunile de ieşire din impas. 

2. Verificarea — de către colectivul (ofiţerul) de criză 
desemnat, a autenticităţii crizei mediatice, folosind mijloacele de 
informare ale instituției sau alte surse credibile. 

3. Stabilirea — cu exactitate, a ceea ce s-a întâmplat, 
evaluându-se forța impactului, evoluţiile ulterioare ale crizei şi 
consecinţele ei. 

4. Identificarea — împreună cu şeful (comandantul) 
unității, a publicului țintă şi stabilirea vectorilor de comunicare. 

5. Nominalizarea persoanelor abilitate să facă declarații 
de presă, care sunt, de regulă, şeful (comandantul) unității, 
purtătorul de cuvânt şi/sau ofiţerul de relaţii publice. 

6. Îndrumarea tuturor solicitărilor presei către colectivul de 
criză (ofițerul), în legătură cu conţinutul cărora va fi informată atât 
comanda unității, cât şi personalul de specialitate din domeniul vizat. 

7. Stabilirea — de către colectivul (ofiţerul) de criză, de 
comun acord cu comanda unităţii, a aspectelor care vor fi 
comunicate presei, manifestându-se o atenție deosebită asupra 
conținutului şi caracterului informaţiei. 

8. Furnizarea, cu sinceritate, a informaţiilor, exactitatea 
acestora eliminând posibilitatea denaturării adevărului. 

9. Adoptarea unui comportament calm şi prudent în 
relațiile cu presa, declaraţiile pripite putând genera efecte 
regretabile. În context, trebuie avută în vedere şi posibilitatea unei 
alarme false, graba având urmări dintre cele mai neplăcute. 

10. Acordarea unei atenţii sporite primei apariţii 
publice, care trebuie să arate preocuparea de a cerceta, de a linişti 
spiritele, demonstrând că instituția (unitatea) este stăpână pe 





i Instituţie (unitate) — se înțelege inspectorat general, comandament de armă, direcții 
generale şi direcții din Aparatul Central al M.A..., inspectorate județene de poliţie, poliție 
de frontieră şi unităţi ale Jandarmeriei şi pompierilor militari de la nivelul județelor. 

? Colectiv sau celulă de criză. 

situație şi depune eforturi susținute pentru a traversa criza în cel 
mai scurt timp şi cu pierderi minime. Trebuie oferită garanția că 
opinia publică va fi informată, prin intermediul presei, permanent şi 
sincer despre evoluţia şi efectele evenimentelor. 

11. Punerea la dispoziţia presei a materialelor de 
informare, precum şi furnizarea, pertinentă şi promptă a detaliilor 
solicitate de aceasta. 

12. Utilizarea, când situația impune, pentru sprijinirea 
argumentelor proprii, a datelor şi informaţiilor în legătură cu 
situaţii similare petrecute anterior, precum şi a rezultatelor 
experienţei internaționale în domeniu. 

13. Înregistrarea audio, video și foto a evenimentelor, 
pentru a putea fi prezentată, concomitent sau ulterior, propria 
versiune asupra crizei. 

14. Stabilirea momentelor şi a frecvenţei transmiterii 
informaţiilor, avându-se în vedere respectarea întocmai a termenelor 
prevăzute. Se va solicita presei ajutorul în depăşirea crizei. 

15. Evitarea formulei „nu comentez”, care poate genera 
speculaţii. Este preferabil utilizarea formulei nu cunosc (nu ştiu) cu 
asigurarea informării operative şi comunicării către presă, în timp 
util, a răspunsului aşteptat. Se impune evitarea polemicii referitoare 
la situaţia de criză, devierii de la politica instituţiei, precum şi a 
oferirii unor răspunsuri în necunoştință de cauză. 

16. Prezentarea tuturor informaţiilor de interes public. 
Ascunderea sau minimalizarea unor probleme sunt de natură a duce 
la pierderea credibilității, ziariştii apelând la alte surse de informare 
care pot distorsiona adevărul. 

17. Transmiterea informaţiilor trebuie să se realizeze 
coerent asigurându-se o legătură logică între momentele 
prezentate, oferirea în mai multe variante a unor date stârnind 
suspiciuni şi confuzie. 

18. Comunicarea şi a aspectelor neplăcute din activitatea 
unității sau a unui angajat al acesteia — care a generat criza 
mediatică — situație ce va mări credibilitatea demersurilor de 
susţinere a conducerii unităţii, atunci când aceasta se face vinovată 
de declanşarea crizei, este un gest necesar şi chiar obligatoriu. 

19. Preliminarea  alternativei  sacrificării propriei 
imagini a comenzii unităţii în interesul instituţiei, atunci când 
situația impune o asemenea măsură. 

20. Evitarea creării de animozităţi prin acordarea 
priorității unor ziare, posturi de radio şi televiziune sau jurnalişti. 

21. Neacceptarea difuzării unor date şi informaţii intime, 
strict personale. 

22. Organizarea întâlnirilor cu presa (briefing-uri sau 
conferinţe de presă) chiar şi de două ori pe zi — dacă situația 
impune acest lucru — asigurând, pe cât posibil, o atmosferă 
deschisă, propice dialogului. 

23. Activarea grupurilor de lobby — publicaţii, instituții, 
personalităţi publice sau grupuri sociale simpatizante ale instituţiei 
— în scopul exprimării unor poziții favorabile. 

24. Evaluarea, periodică, a situaţiei, luarea măsurilor de 
corectare a eventualelor disfuncționalități manifestate pe timpul 
crizei şi informarea personalului propriu asupra aspectelor care îl 
privesc. 

25. Aducerea de mulțumiri colaboratorilor şi tuturor 


persoanelor sau instituțiilor pentru sprijinul acordat. 

Alte precizări: 

La nivelul fiecărei unităţi este necesar să existe un plan 
de comunicare pentru situaţii de criză, la elaborarea căruia se vor 
avea în vedere următorii factori: 

» anticiparea solicitărilor presei şi ale publicului; 

> nominalizarea persoanelor care trebuie informate şi a 

celor ce pot fi implicate; 

» stabilirea sistemelor utilizate pentru a reacționa 

(răspunde). 

e Şeful (comandantul) unităţii va organiza, împreună 
cu principalii factori responsabili, un set de scenarii alternative, ca 
răspuns la întrebarea: „Ce facem dacă....?”. Pot fi consultate şi 
persoane din afara instituţiei, specializate în domeniul relațiilor 
publice. 

e  Scenariile alternative trebuie actualizate permanent 
Şi redactate cât mai clar şi concis (tipuri de informaţii, persoane 
responsabile, materiale aflate la dispoziție, ostilități previzibile). 

Relaţiile cu mass-media, pe timpul crizei mediatice, 


sunt întotdeauna oficiale. Este imperios necesar să se respecte 
următoarele reguli: 


> 


> 


fac declaraţii de presă numai şeful (comandantul), 
purtătorul de cuvânt/ofiţerul de relații publice; 
solicitările de interviuri, acces, filmări, fotografieri sau 
de alt gen sunt aprobate numai de şefi (comandanți) şi 
sunt difuzate către purtătorul de cuvânt, ofiţerii de relaţii 
publice, derulându-se numai în prezenţa acestora; 

sunt interzise aprecierile personale cu privire la 
cauzele, împrejurările, responsabilitățile sau urmările 
crizei; 

în timpul relaţiilor ocazionale cu mass-media, când 
nu există timpul necesar pentru obţinerea aprobării sau 
contactarea purtătorului de cuvânt/ofiţerului de relații 
publice, personalul instituţiei (unităţii) poate 
colabora cu presa, cu condiţia ca declarațiile să nu 
aducă prejudicii prestigiului acesteia, raportând apoi 
şefului (comandantului) şi purtătorului de 
cuvânt/ofițerului de relaţii publice despre modul în care 
s-a desfăşurat dialogul. 

Se repetă mesajul pentru ca populaţia să cunoască 
poziţia şi activitatea desfăşurată de instituţie (unitate) pe 
timpul soluționării crizei. Nici un contact nu trebuie 
avut fără stabilirea unui mesaj comun, care trebuie 
repetat de mai multe ori. 

Este necesar să se organizeze un centru de informații 
(de presă) dotat cu spațiu pentru realizarea unor 
interviuri, a briefing-urilor sau conferințelor de presă şi 
cu tehnica de care au nevoie ziariştii (telefon, fax, 
Xerox). 


Să se asigure 24 de ore din 24 prezența purtătorului de 
cuvânt/ofițerului de relații publice sau a altor ofiţeri desemnaţi la 
centrul de informații (de presă). 


— 159 — 


PARTEA a V-a 


TEHNICI DE SUGESTIE ÎN COMUNICARE 


1. TEHNICI DE SUGESTIE ÎN COMUNICARE 


1.1. Scurt istoric 


Încercarea creionării lungului drum al tehnicii de sugestie în 
timp se loveşte de regretul de a-i aminti doar pe câţiva din cei care 
au studiat această problemă în diverse contexte. Astfel, primul 
document care atestă utilizarea sugestiei în scopuri curative este 
Papirus Evers (1552 î. e. n.), care a fost găsit sub ruinele Thebei şi 
care cuprindea următoarele indicaţii: „Pune mâna pe el pentru a-i 
alina durerea braţelor şi spune că durerea va dispărea”. 

Această formă de sugestie prin relaxare, probabil, nu diferă 
prea mult de cea folosită în diversele contexte actuale. Diferenţa 
este că, acum, aceste tipuri de sugestie “medic — pacient” sunt mult 
mai sofisticate, dar mesajul este acelaşi. Astfel de sugestii se 
folosesc în prezent nu numai pentru vindecarea unor boli, dar şi 
pentru optimizarea diferitelor caracteristici de personalitate, cum ar 
fi memoria, atenţia, motivaţia, încrederea în sine. De fapt, sugestia, 
din perspectiva psihologiei a fost studiată într-un cadru ştiinţific 
abia la sfârşitul secolului al XIX-lea, situaţiile sugestive existând 
însă din cele mai vechi timpuri, de când există ființa umană şi 
comunicarea interpersonală. 

Din secolul al XIX-lea, sugestia a fost studiată temeinic, 
privită ca un fenomen important în cadrul ştiinţelor sociale şi, după 
cum a afirmat profesorul V. Gheorghiu „Nu există sferă de activitate 
în care sugestiile să nu-şi fi găsit utilitatea practică“. 

Thomas Brown, în 1820, a propus „legile sugestiei“, ca o 
alternativă la „legile asociaţiei“, care demonstrează că „în asociere, 

un item mental sugerează un altul, iar Freud spunea că «asociația 
stă la baza fenomenelor sugestive»“(I. Dafinoiu, Sugestie şi 
hipnoză, Editura Ştiinţă şi Tehnică, Bucureşti, p. 21). 

Cercetarea sugestiei - fenomen multidimensional - a fost 
studiată prin prisma a două mari direcții: sugestia în conexiune cu 
hipnoza şi sugestia - trăsătură de personalitate. 

Fenomenul a căpătat un rol important în momentul în care 
cercetătorii au început să vadă hipnoza dintr-un unghi mai mult 
psihologic. Astfel, Bernheim (1888-1964), întemeietorul Nancy 
School, în dispută cu Şcoala Salpâtriere (Charcot), vedea hipnoza 
dintr-un unghi psihopatologic. Autorul este de părere că „trăsătura 
Gheorghiu, Sugestion and sugestibility. Theory and Research, 
Editura Springer-Verlag, Berlin Heidelberg, 1989, p. 3). Deci, el 
consideră sugestia drept un principiu de bază în inducția hipnotică 
şi nu doar un mecanism adiacent. 

În 1900, Binet defineşte sugestia ca pe o „idee directoare” 
(la suggestibilite), ca pe o situaţie-stimul, ce influențează senzațiile, 
gândirea, comportamentul sau memoria individului. 

În 1979, Shor reia ideea lui Bernheim, susținând că 
influența mecanismului sugestiv în gândirea modernă despre 
hipnoză încă nu a fost total descoperită. 

Un alt curent important este cel al cărui susținători sunt 
Shull - 1933, Wertzenhoffen - 1963. Ei pornesc de la ideea că 
Gheorghiu spunea că „toate fenomenele psihice şi psihosomatice 
sunt susceptibile să fie influențate prin sugestie“(1981). 

Printre procesele psihice susceptibile a fi influențate de 
sugestie, pot fi exemplificate: 

e senzațiile şi percepțiile - Experimentul lui Scripture 
(1893) şi Seashore (1895) constând în demonstrarea reactivității 
individului la excitanți senzoriali care nu există în realitate; 

e funcțiile cutanate - Folosirea unor frunze care în realitate 
nu irită pielea, dar care sunt prezentate astfel, dând rezultate 
pozitive; 

e procesele fiziologice şi biochimice; 

e memoria - rezultate în provocarea unei amnezii sau 
hiperamnezii, reactualizarea unor informaţii etc. (Brenen, Freud, 
Fromm, 1970, Gheorghiu - 1973). 


1.2. Abordări contemporane 

Studiul sugestiei în cadrul limitat al hipnozei a continuat. 
Reprezentantul acestei fracțiuni este Theodore X. Barber, care, 
împreună cu colaboratorii săi, Nicholas P. Spanos şi John F. 
Charves au cercetat atitudinile, motivaţia şi aşteptările indivizilor 
faţă de hipnoză şi manipularea experimentală a lor cu ajutorul 
sugestiilor. 

„Din punctul nostru de vedere cognitiv-comportamental, 
gradul în care subiecţii răspund la sugestiile-test depinde de 
pregătirea lor de a gândi şi a-şi imagina tema că sunt sugestionați. 
Pregătirea, pe rând, depinde de atitudini, motivații şi 
aşteptări“(Hypnosys. Imagination ans human Potentialities, Th. X. 
Barber, 1974, Pergamon Press Inc.). 

Ei propun o soluţie pentru ca aceste aşteptări, motivații, 
atitudini să fie pozitive, şi anume: schimbarea patternului 
motivaţional prin manipularea variabilelor experimentale folosind 
scala de sugestibilitate Barber (p. 51). 

O altă temă importantă abordată de Barber este rolul 
imaginaţiei în cadrul hipnozei. El spunea că imaginaţia reprezintă 
„senzaţii condiţionate“, „imagini din minte“, iar Sarbin se referă la 
imaginaţie, definind-o ca un comportament „cum ar fi“(„as 1f*). 

Un alt reprezentant al cercetării hipnozei este Ernest R. 
Hilgard. Ideea de bază a cercetărilor sale este că hipnoza se 
realizează cu ajutorul sugestiilor pe care le dă hipnotizatorul 
subiectului. După numeroase studii, Hilgard concluzionează că 
inducția hipnotică duce la creşterea sugestibilității într-o manieră 
statistică semnificantă, trecând peste alte condiţii. 

O altă concluzie importantă este că atunci când hipnoza 
urmează imaginaţia, scorurile tind să crească, iar când imaginaţia 
urmează hipnoza, scorurile tind să scadă“ (p. 43, The Experience of 

Hypnosis. by E. R. Hilgard). De asemenea, Hilgard caracterizează o 
persoană hipnotizabilă şi se referă la trei tipuri de stări hipnotice: 
catalepsie, letargie şi somnambulism. 

H. J. Eysenck studiază personalitatea în relație cu sugestia. 
Pe baza acestei relaționări, el defineşte trei tipuri de sugestibilitate: 

1) tipul ideo-motor; 

2) tipul ce implică indirectul şi 

3) „sugestibilitatea interogativă“, care e legată de atitudinea 
şi aptitudinea oamenilor față de diverse persoane, stări, fenomene 
(cauze genetice, antecedente de viață). 

Dar cele mai importante şi mai noi cercetări în domeniul 
sugestiei au fost în planul psiho-social. Reprezentanții pe care îi 
vom aminti mai Jos şi care ni s-au părut edificatori, sunt: McGuire, 
Ash, Gheorghiu, Holdevici. Ei au încercat să găsească o relaţie 
între sugestie, influență socială şi persuasiune, să demonstreze 
faptul că sugestia reprezintă cea mai subtilă modalitate de 
comunicare interumană. 

McGuire, primul care a încercat să găsească o relaţie între 
sugestie şi influenţa socială, este de părere că variabilele personale 
îndrumă  sugestibilitatea individuală spre diverse forme ale 
influenţei sociale (modelare, sugestie, persuasiune): demografie, 
abilități, caracteristici de personalitate. El demonstrează faptul că 
gândirea influenţează atenția şi comprehensiunea mesajului, iar 
motivaţia, acordul cu mesajul sugestiv. Cercetătorul trage concluzia 
că „oamenii“ mari, inteligenți sunt mai rezistenți la 
influenţă“(coord. V. Gheorghiu, Sugestie şi sugestibilitate, p. 316). 

O idee nouă, preluată şi de alți psihologi, se referă la 
anxietate, teamă. McGuire este de părere că este bine să creşti pe 
moment nivelul de anxietate, pentru a creşte influențabilitatea 
persoanei. 

După părerea lui Allport (1959), sugestia este prezentă în 
cazul în care „un individ acceptă un mod de comportament sau o 
opinie fără ca procesele gândirii şi judecării, care de fapt ar fi 
trebuit să fie implicate, să joace vreun rol“(V. Gheorghiu, 1. Ciofu, 
Sugestie şi sugestibilitate, Editura Academiei R. S. R., 1982, p. 26). 

La rândul său, Ash (1956), referindu-se la influenţa prin 
sugestii a formării şi modificării atitudinilor, opiniilor şi deciziilor 
prin manipularea variabilelor (prestigiul persuasiunii, ambiguitate, 
norme de grup), spune că individul supus normelor de grup poate fi 
împins până la contestarea realității evidente. 

În cercetarea ştiinţifică românească, un loc aparte îl deţine 
prof. V. Gheorghiu, care a reuşit să descopere facilitățile 
extraordinare ale sugestiei şi sugestibilităţii în plan psiho-social. El 
a postulat o serie de delimitări conceptuale, care au desprins total 
sugestia interpersonală de planul hipnotic legat strict de relația 
pacient-terapeut. Astfel, el pune accent pe rolul anxietăţii şi al unor 
situații ambigue în cadrul sugestiei. Cercetările sale, alături de cele 
ale lui I. Ciofu, s-au referit la influențarea prin sugestie legată de 
„situaţia provocativă“. V. Gheorghiu este de părere că „motivaţia“ - 
domeniul central al întregii psihologii - este strâns legată de aceste 
„situaţii provocative“ influențate de sugestii. Totodată, el sugerează 
trei criterii pentru reducerea ambiguității situaționale: criteriul 
plauzibilității, criteriul confirmării interumane şi criteriul 
corespondenţei cu o anticipare certă. 

Legat de motivaţie şi sugestie, Irina Holdevici preia aceste 
idei, prelucrându-le în cadrul psihologiei succesului la sportivi. 
Eliminarea anxietății, sporirea încrederii în sine, precum şi dezvoltarea 
spiritului competitiv prin intermediul tehnicilor sugestive, i-au 
fortificat psihic pe sportivi în cadrul competițiilor (Irina Holdevici, 
Psihologia succesului, Editura Ceres, Bucureşti, 1993). 


2. DELIMITĂRI CONCEPTUALE 
2.1. Definiţii ale sugestiei 


Fiind un fenomen cotidian şi un concept des uzitat în 
limbajul curent, atât sugestia, cât şi sfera sa de cuprindere au fost 
foarte greu de definit. În trecut, sugestia era confundată cu un 
fenomen ocult, incontrolabil, care poate face bine sau rău, 
caracterul său machiavelic împiedicând studierea sa de către 
oameni o perioadă lungă de timp. 

Abordările conceptuale ale termenului de sugestie au 
îmbrăcat sensuri diferite în limbajul uzual, medical, psihologic, 
psiho-social şi chiar filosofic, în conformitate cu opiniile fiecărui 
autor în parte. 

În „The New Encyclopedia Britannica“, vol. II (Chicago, 
1993), sugestia este definită a fi „procesul de a conduce o persoană 
spre un răspuns necritic într-o credință sau comportament“. 
Sugestia este simbolică (verbală, vizuală). Autorii aleg un exemplu 
concludent pentru acest fenomen: o persoană alergică la trandafiri 
poate să facă un atac astmic doar privind o ilustrată. Cât priveşte 
sfera de cuprindere a fenomenului sugestiv, aceasta joacă un rol 
semnificativ în comportamentul colectiv (în agitația socială) şi 
constituie fenomenul central al hipnozei. 

În „Webster's Encyclopedic Unabridged Dictionary of the 
English Language“(1994, Gramercy Books, New York), sugestia 
este definită ca „procesul de acceptare a unor propoziţii, de a le 
accepta sau a acționa (a pune în aplicaţie), în absenţa intervenţiei 
unei gândiri critice care, în mod normal, este necesară“. 

Cele două definiții abordează fenomenul sugestiv într-un 
sens larg, enciclopedic, atingând însă caracteristica sa principală: 
ideea de stimul acceptată fără o critică rațională din partea 
persoanei sugestionate. 

Sugestia, întotdeauna, oferă răspunsuri sau soluţii (subgeno, 
subgenere (lat.) = a aluneca pe dedesubt). După cum spune profesorul 
V. Gheorghiu, sugestia nu obligă, ea poate fi determinată ca stimul 
declanşator. Astfel, P. P. Neveanu - coord., în „Dicţionarul de 
Psihologie“(Editura Albatros, Bucureşti, 1978, p. 694-695) defineşte 
sugestia ca o „reacție particulară la anumite percepții, care se manifestă 
prin activarea unei tendințe la care se răspunde, fără colaborarea 
persoanei în ansamblu“. Autorii moderni sunt de părere că ea este 
„obținută printr-un stimul aplicat în absenţa unei informații specifice 
asupra naturii răspunsului acceptat“. 

De-a lungul timpului, în încercarea definirii sugestiei, 
autorii au identificat-o fie cu empatia, imitația (Allport, 1968), fie 
cu complezenţa, ascultarea, credibilitatea, impulsivitatea (Guilford, 

1970). Dar cel mai des, sugestia a fost definită drept persuasiune 
sau influență (Stokvis, Pflanz), fiind considerată, în cadrul 
psihologiei sociale, un proces de comunicare. În „Dicţionarul de 
Psihologie Socială (Editura Ştiinţifică şi Enciclopedică, 1981, 
Bucureşti), Ana Bogdan-Tucicov defineşte sugestia drept „o 
provocare a unor acțiuni sau comportamente ale subiectului în afara 
voinţei sale, ca urmare a unor modificări exclusive ale atenţiei ce se 
desfăşoară fără vreun efort absolut“(p. 236). 

Ca o sinteză a tuturor definiţiilor prezentate mai sus, am 
ales-o pe cea a profesorului Irina Holdevici, care pare a fi cea mai 
completă, clară şi sintetică: „Sugestia reprezintă o modalitate de a 
influența direct sau indirect gândurile sau acţiunile altei persoane, 
influenţă ce acţionează la nivel de subconştient, nefiind influențată 
de instanţele critice ale rațiunii celui influențat (Irina Holdevici, 
Psihologia succesului, Editura Ceres, Bucureşti, 1993). 

După trecerea în revistă a opiniilor diverşilor specialişti în 
domeniu, am ajuns la concluzia că sugestia are următoarele 
caracteristici: 

e cste un stimul care poate determina sau nu anumite 
schimbări în gândirea, comportamentul individului sugestionat; 

e sugestia nu este influenţată de rațiunea celui sugestionat; 

e acționează preponderent la nivel subconștient. 

Sugestia reprezintă o ramură nouă a psihologiei, extrem de 
importantă, dar încă nestăpânită de oamenii de ştiinţă, cu excepția 
cadrului hipnozei, în pofida descoperirii caracteristicilor sale 
comune în abordările medicale, psiho-sociale şi psihologice. Cât 
priveşte relațiile interpersonale, sugestia funcționează indirect, de 
obicei, subtil, iar experimentarea sa este greu de realizat, datorită 
multitudinii factorilor care trebuie luaţi în seamă. 


2.2. Relaţia sugestiei cu persuasiunea şi influenţa socială 
în cadrul relaţiilor interpersonale 


„Ne cunoaştem pe noi înşine comparându-ne cu alții. 
Imaginea de sine pe care ne-o constituim este cu atât mai aproape 
de adevăr, cu cât avem mai multe repere“ (Septimiu Chelcea, 

Personalitate şi societate în tranziţie, Societatea Ştiinţă şi Tehnică 
S.A., Bucureşti, 1994, p. 57.). Citatul de mai sus permite o 
abordare generală a relaţiilor interpersonale, precum şi a 
mecanismelor de comparare, apropiere, intercorelare care le 
generează şi în cadrul cărora un rol important îl ocupă influența 
socială, sugestia şi persuasiunea. 

Autorul, ca şi alţi cercetători în domeniu, este de părere că 
stabilirea relaţiilor interpersonale este favorizată atât de apropierea 
spațială, cât şi de similaritatea caracteristicilor psihice şi sociale 
(atitudini, profesie, vârstă, sex, interese, trăsături de personalitate, 
poziție socială). 

Relaţii interpersonale se referă la modul în care gândeşte şi 
simte o persoană despre alta, cum o percepe, ce se aşteaptă să 
gândească aceasta, cum reacționează la acţiunile celorlalte 
persoane. De fapt, o persoană acţionează, de cele mai multe ori, 
după cum crede că gândeşte cealaltă, cum simte, cum percepe 
anumite lucruri. În opinia lui Heider, o persoană nu numai că 
reacționează la comportamentele altei persoane, ci, de asemenea, 
reacționează la o posibilă manifestare latentă, formată din 
sentimente şi credinţe. 

Elena Zamfir defineşte relațiile interpersonale drept „tipuri 
de relaţii sociale caracterizate prin faptul că sunt stabilite între 
persoane (nu grupuri, instituţii, colectivităţi) şi sunt regizate într-o 
măsură semnificativă de logica necesităților umane individuale 
(suport psihic, dragoste, securitate, prestigiu)“ (Dicţionarul de 
Sociologie, coordonatori C. Zamfir şi L. Vlăsceanu, Editura Babel, 
Bucureşti, 1993). 

În planul psihologic al individului, normalitatea sa nu 
reprezintă o stare strict individuală, ci se realizează în contextul 
relațiilor interpersonale. Această normalitate a individului se 
constituie pe baza folosirii unor tehnici de influență, persuasiune, 
sugestie care, de fapt, în sens larg, nu reprezintă decât modalități 
eficiente de comunicare pe care se sprijină relaţiile 
interpersonale. 

2.2.1. Relaţia sugestiei cu persuasiunea 


În „Retorica“, Aristotel spună că „ne plac cei care ne 
seamănă şi care au aceleaşi scopuri“. Dacă un individ este 
atractiv, ne satisface gustul estetic, am vrea să fim la fel 
ca el şi prin apropiere poată să reuşim să „furăm“ ceva din şarmul 
său. 

Persuasiunea este „o activitate de convingere bazată pe o 
astfel de organizare a influențelor încât să ducă la adoptarea 
personală a schimbării aşteptate, fiind opusul impunerii sau forțării 
unei opţiuni“ (Dicţionar de sociologie, Editura Babel, Coordonatori 
C. Zamfir şi L. Vlăsceanu, Bucureşti, 1993). 

Situaţia persuasivă se realizează prin convingere în timp, cu 
argumente logice, legături între evenimente cognitive, iar în 
opoziție, sugestia este un stimul (poate fi şi complex) lipsit de 
analiza atentă, rațională a individului sugestionat, care o priveşte ca 
atare. Mesajul sugestiv face apel în mare parte la simţuri, trăiri, 
contagiune emoțională. 

O altă diferenţă între mesajul persuasiv şi cel sugestiv este 
că primul are finalitate în comportamentul subiectului, pe când al 
doilea poate să rămână în stare latentă, în subconştientul său. Legat 
de activitatea clinică, McGuire spune că sugestiile sunt simple, pe 
când cele persuasive sunt bine argumentate. 

Delimitarea sferelor de acţiune ale sugestiei şi persuasiunii 
ne duc la concluzia că sugestia, mai mult decât persuasiunea este 
ceva dincolo de comun şi, în acord cu teoria informaţională, 
necesită mai multă atenție. 


2.2.2. Relaţia sugestiei cu influenţa socială 


McGuire spunea că „cel mai inteligent mod de exercitare a 
influenţei sociale e aplicarea sugestiei!“ EI dă şi un exemplu legat 
de nazişti, care au realizat sugestie prin propagandă: sentimentul 
personal de grandoare derivat din grandoarea colectivă. În cadrul 
influenţei sociale, sugestia este machiavelică, adică cel interesat să 
îi influenţeze pe alţii se foloseşte de orice tip de mesaj doar ca să-şi 
atingă scopul propus. 

Ținta influenţei sociale o reprezintă schimbarea atitudinală 
prin conformism, nonconformism şi inovație. Influenţa socială e o 
„acțiune conştientă sau inconştientă exercitată de un subiect asupra 
altora, determinând modificări în orientarea şi comportamentul 
acestora (P. P Neveanu, Dicţionarul de Psihologie, Editura 
Albatros, Bucureşti, 1978, p. 348). Ea se realizează doar dacă se 
îndeplinesc condiţiile următoare: 

e context social (facilitarea socială de formare a 
atitudinilor); 

e tendinţa cognitivistă a indivizilor; 

e deindividuare (prezenţa altora e hotărâtoare). 

I. Dafinoiu, în cartea „Sugestie şi hipnoză“(Editura Ştiinţă 
şi Tehnică S. A., Bucureşti, 1996, p. 45) oferă patru tipuri de 
folosire a sugestiei în influența socială: 

e distorsiunea memoriei sub impactul unor informaţii false 
(„intoxicare“); 

e cexpectanță şi sugestibilitate (caracteristici necesare 
subiectului-țintă); 

e fenomenul autoatribuirii; 

e rolul factorilor  socio-culturali (care determină 
receptivitate la sugestie). 

Cadrul larg de cuprindere al sugestiei a fost, pe cât se poate, 
determinat aici, iar legăturile sale cu persuasiunea şi influenţa în 
cadrul relaţiilor interpersonale vor fi dezbătute în amănunt în 
capitolele ce vor urma. 


2.3. Clasificare a sugestiilor, tipuri de sugestii 

După cum am spus în capitolele precedente, fenomenul 
sugestiv este amplu şi cuprinde întreaga viaţă a individului. Tocmai 
din acest motiv, există o multitudine de clasificări făcute după 
diverse criterii. Astfel, este foarte greu de realizat o clasificare 
unică a sugestiilor, fapt pentru care menţionăm doar câteva din cele 
mai cunoscute în literatura de specialitate. 

e Un astfel de criteriu de clasificare îl reprezintă procesul 
fundamental care încorporează sugestiile, rezultând patru tipuri: 

1. Sugestii ideatice (mesajul este structurat într-o formă 
verbală care poate fi explicită sau implicită); 

2. Sugestii afective (mesajul sugestiv este trimis prin 
intermediul unei stări dominante, cum ar fi: tristețea, 
exuberanța, disperarea); 

3. Sugestii comportamentale (formate din atitudini, 
habitudini, comportamente); 

4. Sugestii soluționale (mesajul provocator este încorporat 
în diferite evenimente apărute în urma confruntării 
individului cu societatea sau cu el însuşi). 

e Un alt criteriu important se referă la gradul de elaborare 

a sugestiilor, rezultând două tipuri distincte: 

1. Sugestii spontane (de exemplu, un lider carismatic poate 
sugestiona fără să-şi propună în mod special acest 
lucru); 

2. Sugestii elaborate (în cadrul cărora se simte intenția de 

a persuada, cum ar fi cazul reclamelor). 
Un al treilea criteriu îl reprezintă vectorii mobilului: 
. Sugestii intrinseci-extrinseci (cerinţele individului); 
. Sugestii extrinseci (cerinţele exterioare ale societăţii); 
. Sugestii întâmplătoare (factori situaţionali). 

e Un ultim criteriu abordat pentru determinarea unor tipuri 

de sugestii este cel al efectelor incitaţiei sugestive: 

1. Sugestii protectoare, pozitive (care contribuie la 
optimizarea şi vindecarea unor procese şi funcţii psihice 
şi psihofiziologice, cum ar fi, de exemplu, speranțe 
înalte, care-i cresc interesul individului față de o 
problemă); 

2. Sugestii traumatizante, negative (care împing individul 
să gândească într-un mod pesimist, care ridică 
suspiciuni, îndoieli); 

3. Sugestii indiferente, neutre (care nu au nici un fel de 
repercusiuni asupra individului. 

Există o serie de clasificări ale sugestiilor, la fel de eficiente 

în cunoaşterea fenomenului sugestiv, pe care am să le reamintim 

doar, fiind foarte multe şi diverse. Acestea sunt: după tonalitatea 
vocii (blânde, dure); din punct de vedere al receptorului (directe, 
indirecte); după mijloacele de întărire a mesajului sugestiv 
(persuasiune-nepersuasiune;  ostentative-discrete,  conflictuale- 
neconflictuale). 

Sugestiile pot reprezenta o parte importantă în cadrul unui 
fenomen  persuasiv sau de influență din cadrul relaţiilor 
interpersonale, de grup sau în comunicarea de masă (reclame, 
propaganda). 


2.3. 1]. Autosugestia — ca formă specială a sugestiei 

Din punctul de vedere al criteriului sursei, sugestiile se 
împart în heterosugestii, care sunt administrate de o altă persoană, 
deci sunt exterioare, şi autosugestii, care vin din interiorul 
individului şi le administrează singur. O persoană bine antrenată, 
cu dorință de autodepăşire, reuşeşte foarte uşor să se 
autosugestioneze prin şedinţe de autorelaxare sau, pur şi simplu, în 
timpul zilei sau într-o perioadă în care este nevoie să fie foarte 
participativă la o anumită activitate. 

„Întrucât autosugestia intervine în toate aspectele vieţii şi 
activității cotidiene, fenomenul şi metoda au fost, în ultimele 
decenii, luate în studiu şi aplicate în scopul echilibrării vieţii 
personale şi a sporirii eficienţei activităţii, mai ales celor de 
performanță (P. P. Neveanu, Dicționar de Psihologie, Editura 
Albatros, Bucureşti). 

Autosugestia este definită ca fiind o sugestie pe care şi-o dă 
individul sieşi, conştient sau nu, astfel încât conduita sugerată (şi 
imaginată) se realizează la un moment dat într-o manieră aproape 
automată, voința nefiind implicată. Trebuie precizat faptul că 
autosugestia este diferită de educația voinţei, fiind mai degrabă o 
educaţie a imaginației. 


3. SUGESTIA - CA FORMĂ DE COMUNICARE 


Comportamentul nostru social nu este influențat doar de 
situațiile imediate, ci şi de atitudinile proprii. Astfel, cei care doresc 

să ne influențeze comportamentul trebuie să ne schimbe 
atitudinile. 

O modalitate foarte importantă este sugestia, care, la nivel 
interpersonal, poate reprezenta, în opinia noastră, o formă de 
comunicare cu rezultate optime în schimbarea atitudinală, deoarece 
modifică în primul rând latura afectivă a acesteia. 

S-a vorbit până acum foarte mult despre persuasiune, 
influență socială - ca modalități de comunicare la diverse nivele 
(mass-media, relații interpersonale, inter şi intra grup), iar sugestia 
a fost identificată cu un fenomen independent, cercetat ca atare în 
cadrul hipnozei în special, iar mai nou, legată de psihologia socială 
şi cea a reclamei. La nivel interpersonal, sugestia reprezintă cea 
mai subtilă formă de comunicare, într-o oarecare măsură, cu 
nelimitate şi aleatoare posibilităţi de schimbare atitudinală. 

După cum se ştie, ca şi fenomenul persuasiv, sugestia poate 
avea rezultate negative sau pozitive, însă, spre deosebire de 
fenomenul persuasiv, poate să nu declanşeze nici o modificare în 
gândirea şi comportamentul individului. 

Fenomenul sugestiv este foarte vast şi mai puţin abordat de 
către specialişti, tocmai datorită acestei variaţii a rezultatelor. 
Totuşi, ce ne costă ca atunci când o persoană apropiată se află într- 
un impas să încercăm să-i dăm câteva sugestii (încercări de 
soluționare a problemei sau dacă cineva este bolnav, să încercăm 
să-1 întărim încrederea în sine şi recâştigarea speranței). Toată forța 
sugestiei vine din individ şi felul său de a fi. 

Grecii antici considerau retorica drept metoda vitală a 
democrației. Aristotel, în analiza sa filosofică asupra comunicării a 
distins trei factori importanţi care fac o comunicare convingătoare: 

e cthosul (caracteristicile emițătorului); 

e logosul (caracteristicile mesajului şi ale canalului); 

e pathosul (natura emoțională a receptorului). 

În prezent, psihosociologii au adăugat acestor trei factori şi 
contextul în care se desfăşoară comunicarea, precum şi răspunsul 
receptorului (feed-back). 

În interiorul unui grup social, al unei culturi, 
comportamentul este într-un sens „normat“, este definit gradul de 
apropiere fizică admis în diferite tipuri de relaţii interpersonale 
(prietenie, dragoste, simple cunoştinţe). Gestul de strângere a 
mâinii, luarea de braţ, tandreţea formează o scală de proximitate 
fizică, având semnificaţii bine stabilite într-un grup. În mod 
obişnuit, sensul comunicării interpersonale nu se reduce doar la 
aspectul ei funcţional, adică la schimbul de mesaje datorat unei 
sarcini comune de rezolvat. Dialogul sistematic între două persoane 
A şi B se poate iniția şi susține pe baza unei motivații mai 
profunde, pentru a înlesni sau păstra apropierea sau convergenţa lor 
reciprocă (I. Radu - coordonator, Psihologie socială, Ed. EXE S. R. 
L., Cluj-Napoca, 1994, p. 194.). 

Vom considera, în continuare, fenomenul sugestiv ca un 
proces de comunicare şi vom încerca să-l studiem pe baza schemei 
emițător-receptor (mesaj, canal, context), prezentată mai Jos: 










Feed-Back CONTEXT psiho-social 


Distingem astfel emițătorul şi receptorul, particulare în 
spaţiu sau timp, care creează în cadrul fenomenului sugestiv o relaţie 
interpersonală, emițătorul  transmițându-i un mesaj sugestiv 
receptorului pentru a-şi modifica atitudinea față de un lucru, o 
persoană. Această schimbare afectivă, cognitivă sau comportamentală 
reprezintă feed-back-ul care, în cazul sugestiei, poate să lipsească, 
existența sa latentă în subconştient putând rămâne neactivată. 
Structura mesajului comunicat este foarte importantă. Accesibilitatea 
conținutului mesajului depinde de congruența codurilor emisiei şi 
recepției (a canalelor folosite). Această compatibilitate nu ia decât 
rareori forma identității perfecte. În concluzie, ne interesează „Cine 
ce spune, sub ce formă şi cui?”. 


i ata 


3.1. Emiţătorul şi receptorul 


Este poate greu de creionat portretul comunicatorului ideal 
pentru fenomenul sugestiv, datorită multiplelor variabile care 
influențează direct sau indirect comunicarea. Totuşi, există câteva 
caracteristici care sunt de nelipsit, în special în cazul sugestiilor. Se 
ştie că nu acceptăm sugestii foarte uşor de la persoane care ne sunt 
simple cunoştinţe, decât în probleme mai puţin importante, ci doar 
de la acelea care ne sunt apropiate (familie, prieteni) sau în cazul 
acelor persoane carismatice ori cu experiență/ autoritate în diverse 
domenii (medicul, psihologul, avocatul). 

În situaţiile sugestive, variabilele de personalitate atârnă cel 
mai greu în stabilirea relaţiei de schimbare atitudinală (McGuire, 
1968). Schimbarea atitudinală, în accepțiunea sa largă, se referă la 
aria generală a proceselor de influență socială, care se manifestă 
prin felul în care trăirile, credințele şi comportamentul unei 
persoane sunt influențate prin stimuli primiţi de la alte persoane. 

În concepţia lui Heider, relaţiile interpersonale se rezumă la 
modul în care o persoană gândeşte şi simte despre o alta, cum o 
percepe (ce se aşteaptă să facă şi să gândească aceasta, cum 
reacționează la atitudinile celorlalți). De fapt, o persoană 
reacționează după cum crede că gândeşte cealaltă, cum percepe 
anumite lucruri. În concluzie, autorul consideră că un individ nu 
numai că reacționează la operaţiile comportamentale manifeste ale 
altei persoane, şi de asemenea la o probabilitate latentă formată din 
sentimente şi credinţe. 


3.1.1. Caracteristicile emițătorului 


Credibilitatea comunicatorului se confruntă cu competența 
şi încrederea acordată de către receptor. Deci, emițătorul e perceput 
ca având date adevărate, pertinente şi ca fiind doritor să le 
transmită fără a le denatura. Impactul sugestiei din acest punct de 
vedere este cu atât mai mare, mai eficace, cu cât nivelul de 
educaţie, de inteligenţă, de status social şi competenţă profesională 
care îi este atribuit, creşte. Pentru ca impactul sugestiei să fie mai 
puternic, comunicatorul, perceput ca fiind competent, mai trebuie 

să fie judecat şi prin prisma sincerității sale. Sinceritatea constă în a 
comunica ceea ce ştie, în dezinteresul real sau aparent real față de 
rezultatele demersului său. E perceput cu atât mai sincer, cu cât 
susţine o idee opusă propriului său interes. 

„Efectul de transă“ („The Sleeper Effect“), numit astfel de 
Cook şi Flay, 1978, folosit astfel în psihologia socială, are un rol 
foarte important în cadrul procesului sugestiv, datorită faptului că 
mesajul transmis de comunicator este reamintit (reactualizat din 
subconştient), pe când motivul negării sale este uitat în cazul în 
care aceasta reprezintă credibilitatea sursei. Se poate ca în timp, 
datorită unui context propice, o astfel de sugestie să devină 
plauzibilă şi să producă schimbări la nivel comportamental. 

O altă caracteristică a comunicatorului este atractivitatea, 
definită ca o calitate care place publicului. Un comunicator plăcut 
(adesea un individ similar auditoriului) este mult mai persuasiv din 
punct de vedere al preferinței subiective. Receptorul adoptă 
sugestia sursei pe baza sentimentelor pe care le încearcă pentru ea. 
Se realizează astfel un proces de identificare, dar depinde de 
durabilitatea legăturii afective care se stabileşte între comunicator 
şi receptor. Stereotipul atractivităţii fizice este foarte puternic, deci 
cine e frumos, puternic este şi inteligent. 

Poate să existe şi situaţia în care suntem atraşi de o 
persoană care nu seamănă cu noi, dar ale cărei calități ni le dorim, 
aspirăm la ele. Considerăm astfel că, ascultându-i sugestiile, putem 
să fim ca aceasta sau măcar să ne apropiem de ea. Nevoia de 
complementaritate poate produce în ultimă instanță atractivitatea. 


3.1.2. Caracteristicile receptorului 


În psihologia socială, caracteristicile auditoriului se referă la 
receptivitatea acestuia faţă de mesajul persuasiv al emițătorului. În 
cadrul psihologiei, dar mai ales în strânsă legătură cu relaţiile 
interpersonale, aceste caracteristici sunt studiate şi integrate într-o 
temă largă numită sugestibilitate, definită ca „proprietate de a fi 
uşor influenţat de altcineva“ (P. P. Neveanu, Dicţionar de 
Psihologie, Ed. Albatros, Bucureşti, 1978, p. 694). 

Uneori, sugestibilitatea este percepută ca “slăbiciune a 
individului”, după cum apare definită şi în Larousse, “ca dispoziție 
a individului de a se lăsa sugestionat fie datorită unei «slăbiciuni a 
spiritului», fie din naivitate sau hiperemotivitate”. 

V. Gheorghiu şi 1. Ciofu definesc sugestibilitatea drept 
„acea manifestare particulare a influențabilităţii sau provocabilității 
care asigură transformarea situației - sugestie într-un comportament 
sugerat“ (Sugestie şi sugestibilitate, Aspecte psihologice şi 
psihofiziologice, Ed. Academiei R. S. R., Bucureşti, 1982, p. 68- 
69). Ei adaugă faptul că acest „sindrom de proprietăți” se referă la 
o complexitate de dispoziţii psihice (închipuire, subordonare, 
conformitate, transpunere, captare). Mai pe scurt, sugestibilitatea 
este o facilitate prin care sugestiile sunt transformate în 
comportamente sugerate. 

McGuire compara o persoană influenţabilă cu o particulă 
aflată în mişcare browniană şi incapabilă de o opinie proprie şi o 
acțiune eficientă. Evident că afirmația este exagerată, dar un 
sâmbure de adevăr există. Oamenii sunt foarte diferiți între ei şi, 
astfel, o serie de factori externi (sociali) şi interni (psihici) le 
influențează personalitatea, determinându-le sau nu acțiunea 
sugestiilor asupra psihicului lor. 

Factorii sociali care influențează  sugestibilitatea 
subiectului sunt: demografici şi culturali. Variabilele personale şi 
sociale relaționează sugestibilitatea individuală spre diverse forme 
ale influenţei sociale. 

Factorii psihologici care influenţează sugestibilitatea sunt: 

a) constructele personale, cum ar fi dispoziţia spre 
deziluzie; 

b) stări obişnuite şi/sau curente cum ar fi motivaţia, 
atenţia, dispoziţia sau aşteptările; 

c) influența comportamentelor situaţionale, cum ar fi 
factorii de prestigiu, situațiile stimulilor nestructurați, presiunea de 
grup, influența sau diferite tehnici verbale (non-verbale) ale 
sugestiei sau efectele modelelor sau efectul placebo. 

W. J. McGuire a emis patru postulate pentru a cerceta 
modul în care anumite caracteristici personale influențează 

sugestibilitatea receptorului. Aceste postulate le vom prezenta pe 
scurt în următoarele rânduri: 

a) Postulatul mediatorului multiplu care se bazează pe 
schema mesajului care mai întâi trebuie să capteze atenția 
subiectului, apoi acesta trebuie să-l înțeleagă şi apoi să fie de acord 
cu el ca să-l poată interioriza. De exemplu, pentru ca inteligența să 
fie în legătură cu sugestibilitatea, ea trebuie să afecteze atenţia, apoi 
înțelegerea şi acordul subiectului, la diferite nivele, pentru ca 
sugestia să fie adoptată în întregime. 

b) Postulatul combinaţie-compensaţie tratează modul în 
care efectele variabilelor personale ale fiecăruia produc relația 
directă cu complianţa. De exemplu, să fii excesiv de deschis spre o 
influență e dezavantajos, pentru că lăsând persoana să fie surprinsă 
în acest mod, ea va nega orice curs efectiv al acţiunii, iar dacă eşti 
pripit influenței, ar putea avea dezavantajul de a lăsa persoana 
incapabilă să profite de sfatul şi experiența altora şi să înveţe din 
propriile-i greşeli. 

c) Postulatul  situațional-convingător. Relaţia dintre 
variabila personală şi complianța totală variază corespunzător în 
moduri predictibile (McGuire, 1968). Inteligența, sexul sau 
anxietatea cronică a unor persoane se relaționează cu 
susceptibilitatea lor la sugestie şi va diferi în mare măsură între o 
situație de hipnoză şi o situație argumentată complex deoarece 
aceste două situaţii diferă. 

d) Postulatul variabilei răsturnate care teoretizează rolul 
este o variabilă diferită care depinde de modul în care a fost 
reprodusă teama subiectului. 

Oricare din procesele psihice şi psihofizice este influenţabil 
prin sugestie, arată V. Gheorghiu. El postula ca fundament al 
teoriei sale cu privire la sugestie, ca formă de influență, ideea că 
omul trebuie să fie tot timpul capabil de decizie. Multitudinea 
alternativelor rezolvării unor probleme trebuie redusă la un singur 
răspuns. Apare un conflict care trebuie rezolvat. Dar acest aspect va 
fi abordat mai amplu în contextul comunicării (cap. 3.4.). 

Un rol deosebit de important în cadrul sugestibilității 
individului îl are expectanţa („conduita aşteptării“). Oamenii se 
ghidează după prejudecăţi, aşteptări, motivații, pentru a se 
conforma, pentru a comunica în exterior. Expectanţa a fost definită 
în mai multe feluri: „stare internă, atitudine sau set al organismului 
care-l conduce să anticipeze un anume eveniment“ (Dictionary of 
Psychology, 1985); P. Golu - „stare de atitudine, anticipare sau de 
aşteptare a persoanei în raport cu performanţa pe care o va obţine“. 

I. Dafinoiu defineşte expectanța drept „posibilitatea 
subiectivă sau ipoteza implicită, explicită privind apariţia unui 
rezultat, voluntar sau nu, ca urmare a unui anume comportament“. 

Ca o concluzie la implicația fenomenului expectanței, se 
poate spune că aceasta „ca expresia a nivelului de informație“ al 
subiectului poate să conducă sugestia apărută spre răspunsul 
sugerat, dacă expectanţa concordă cu soluţia sugerată. 

Am încercat, în acest subcapitol dedicat receptorului, să 
evidențiem forța pe care ar putea-o avea sugestibilitatea, ca 
trăsătură de personalitate a unui individ. Sugestibilitatea sa 
reprezintă de fapt gradul de aderenţă al acestuia la anumite idei 
privite din exterior sub formă de sugestii în cadrul relațiilor 
interpersonale. 


3.1.3. Empatia 


Empatia capătă un rol aparte în comunicarea interpersonală, 
permițând înţelegerea şi anticiparea comportamentului celuilalt. O 
comunicare empatică reprezintă adesea o relație neverbalizată, 
implicită, cu un conţinut ideativ şi afectiv de tip interactiv ce are ca 
efect adaptarea eficientă la ceea ce este celălalt. Prin intermediul 
empatiei, putem să înțelegem mai bine partenerul, să-i intuim 
gândurile şi stările afective, să-i anticipăm comportamentul şi să 
acționăm prin intermediul sugestiilor asupra acestuia. 

Am considerat de bun augur acest capitol despre empatie, 
deoarece ni se pare absolut necesară o cunoaştere profundă între 
emiţător şi receptor în cadrul unei activități sugestive. lar empatia 
reprezintă, după S. Marcus, „acel fenomen psihic de retrăire a 

stărilor, gândurilor şi acţiunilor celuilalt, dobândit prin 
transpunerea psihologică a eului într-un model obiectiv de 
comportament uman, permiţând înţelegerea modului în care celălalt 
interpretează lumea“(S. Marcus, Empatie şi Personalitate, Ed. 
Albatros, Bucureşti, 1997). 

În relaţie cu sugestibilitatea, pentru a nu o confunda cu 
empatia, V. Gheorghiu şi I. Ciofu consideră necesar să sublinieze 
următoarele: „cu excepția situației în care lipseşte alternativa 
nonreacţiei şi a aceleia în care e vorba de o manifestare controlată, 
voită, deci conştientă, empatia poate fi privită, de asemenea, ca una 
din dispoziţiile care mijlocesc sau facilitează apariția răspunsului 
sugerat““(p. 69, V. Gheorghiu, |. Ciofu, Sugestie şi sugestibilitate. 
Aspecte psihologice şi psihofiziologice, Ed. Academiei R. S. R., 
Bucureşti, 1982). 

Reacţiile subiecților devin dependente de experiența lor 
relațională şi implicit de reacțiile celorlalți, fiind o cale concretă de 
automodelare şi adaptare socială. Capacitatea de empatie depinde 
foarte mult şi de particularitățile privind firea emițătorului şi a 
receptorului. Astfel, S. Marcus cercetează şi demonstrează că 
empatia reprezintă o constantă a personalității individului (subiecţii 
cu empatia scăzută au tendința spre introversie şi cei cu empatia 
ridicată au tendinţa spre extroversie). 

În cadrul psihologiei sociale, empatia ocupă un rol 
important datorită implicării acestui fenomen în comportamentul 
interpersonal precum şi în abilitatea de prezicere a 
comportamentului social. O analiză a abilităților predictiv- 
empatice, proprie unei persoane aflate în relație cu alta, atrage după 
sine întregul sistem comportamental al individului, cu atât mai mult 
cu cât predicția vizează comportamentul afectiv al receptorului. 

Rezultatele cercetărilor lui S. Marcus au condus la 
concluzia că o capacitate proiectivă a unei persoane, 
permeabilitatea sa la psihologia partenerului este o  însuşire 
experențial dobândită în procesul de cunoaştere interumană, 
găsindu-şi comunicarea cu persoane la fel de empatice. Cercetarea 
dovedeşte că pentru o comunicare eficientă între emițător şi 

— 179 — 


receptor este absolut necesară o relaţie cât mai empatică din ambele 
părți, iar în cazul sugestiei având un loc bine stabilit de 
mijlocitor. 


3.2. Mesajul 


Structura mesajului sugestiv este foarte importantă şi 
trebuie să urmărească foarte clar ținta răspunsului sugerat, urmând 
apoi schimbarea atitudinală. 

Foarte mulţi autori s-au referit la mesajul sugestiv în 

comparație cu cel persuasiv, primul putând fi conţinut în cel de al 
doilea. Diferenţele există, mai ales în plan cognitiv, datorită 
faptului că mesajul sugestiv nu foloseşte decât foarte puţine 
argumente logice, pe când cel persuasiv e bazat în mare parte pe 
acestea. 
Simplitatea informaţională, folosirea unui mesaj repetat sunt 
elemente tipice mesajului sugestiv. De exemplu, în cazul unui 
strigăt „Foc!“, mesajul este mai rapid, mai simplu şi mai uşor de 
înțeles. Impactul asupra receptorilor neîncrezători este enorm şi 
instantaneu, chiar dacă există o atitudine de detaşare față de 
mulțime. Sugestia operează apelând la inducerea diverselor 
sentimente (dragoste, ură), trăiri (anxietate),  contagiunii 
emoționale. În aceste cazuri, impactul empatiei asupra mesajului 
comunicării este cu adevărat relevant. 

Sugestia foloseşte modalități non-verbale pentru a-şi atinge 
scopul propus, cum ar fi: inflexiunea vocii, invocarea sentimentului 
de teamă, anxietatea. 

Anderson (1983) arată că informaţia abstractă, care 
reprezintă un rezumat statistic a 20 de cazuri, necesită mai puţină 
perseverență decât 2 studii de caz concrete. Astfel, concluzia este 
justificată prin faptul că informaţia concretă solicită expectanțe mai 
puternice decât cea abstractă. În general, perseverenţa în gândire se 
referă la tendinţa de a susține o ipoteză inițială despre un eveniment 
social, deşi informaţia contradictorie a schimbat aşteptarea inițială, 
a schimbat impresia despre o persoană. Acest fenomen al 
perseverenței în credință este o parte a fenomenului sugestiv. 

Sugestibilitatea este legată de influenţabilitatea credințelor, 
simţurilor, percepţiilor şi acțiunilor personale, comunicaţii directe 
sau indirecte. Sugestiile sunt transcrise prin aluzii, care alunecă în 
subconştient şi inconştient. 

În multe cazuri, indicaţiile distorsionate necesită expectanţe 
care duc la influenţabilitatea senzorială. Postman (1953) vorbeşte 
despre teoria cognitivă a informaţiei şi porneşte de la ipoteza că 
indivizii aşteaptă anumite tipuri de evenimente (puterea ipotezelor). 
Experiențele care influenţează procesele cognitive sunt derivate din 
informațiile care dau un înţeles specific situaţiei. Aceste expectanţe 
pot fi înțelese ca scheme cognitive. Apare aici o diferenţă: sugestia 
senzorială se referă la distorsiunea senzorială, pe când 
perseverența în gândire se referă la credințe şi atitudini 
distorsionate. 

În opinia unui alt autor, Telly, schimbarea atitudinală este 
un proces de informare şi de influenţă prin sugestie, în cazul 
nostru. În cazul unei persoane, reprezentăm importanța într-o 
anumită formă, în anumite condiții de mediu şi notăm orice 
schimbare survenită la acea persoană ca rezultat al informării. În 
varianta autorului, schimbarea la o persoană este o schimbare la 
nivelul constructelor: un nou construct poate fi adăugat, unul din 
construcție care e bipolar poate fi reversibil; chiar şi sistemul însuşi 
poate fi schimbat. De exemplu, o persoană cu un „construct social 
inferior - construct social superior” este mai puţin sugestibilă decât 
una „social superior-social egal” în convingerea ei în problema 
„minorităţilor naționale”. 

Modul sugestiv este diferit după felul în care componentele 
sugestive sunt implicate în forme ale sugestiei. Sugestia este în 
mod general considerată ca un mod de manipulare sau, cu alte 
cuvinte, un mod special de inducere a influenţei. 

Mulţi autori menţionează reducerea sau dispariția 
componentelor raționale ale personalității, ale judecății. Ei indică 
un comportament  necritic, nonvolitiv şi inconsistent (Allport, 
1959; Joung, 1931; McDougall, 1908). Mecanismele raţionale nu 
reprezintă baza proceselor sugestive, dar în mod sigur pot fi un 

motiv al influențării lor. De exemplu, McDougall este de părere că 
argumentul plauzibil şi motivarea manifestă pot potenţa forțele 
sugestiei. Dacă procesele raționale sunt prezente, subiectul nu va 
reacționa la stimuli sugestivi. 

Ion Dafinoiu (p. 215, Logică şi Educaţie, Petru lona — 
coordonator, Ed. Junimea, laşi, 1994) este de părere că 
mecanismele raționale, deşi nu reprezintă baza fenomenului 
sugestiv, îl pot influența. 

V. Gheorghiu insistă asupra naturii provocative a oricărei 
sugestii şi spune că sugestia nu trebuie să fie considerată pur şi 
simplu ca absenţă a instanţelor raționale. În concluzie, el spune că 
„valoarea provocativă a acestui fenomen reprezintă motivația 
sugestiei“. 


3.3. Canalul comunicării sugestive 


Mesajul sugestiv este o secvență de elemente, ordonată, 
proiectată pe un model de semne de către emițător în acord cu 
legile de formare proprii. 

„O comunicare poate fi codată sau analogică ori cele două 
forme deodată” (I. Radu, P. Iluţ, L. Matei, Psihologie socială, Ed. 
EXE SRL, Cluj-Napoca, 1994, p. 188). Prima foloseşte limbajul 
(mesajele verbale cu toate sursele limbii), iar a doua foloseşte 
mijloacele non-verbale (gesturi, mimica, privirea, intonaţia, ritmul 
vorbirii). E. Mekrabian este de părere, după îndelungi cercetări, că 
doar 7% din comunicarea unei emoţii se realizează prin canal 
verbal, 55% prin canal vizual şi 33% paralingvistic (ton, accent, 
ritm, pauze). 

Cuvintele pot fi considerate drept simboluri care reprezintă 
o situație sau o activitate la care ele se referă. Un simplu cuvânt 
„aruncat” este de ajuns pentru a sugestiona o persoană. 

Vocea are un impact extraordinar asupra comunicării; se 
spune că „tonul face muzica“. Dacă ne amintim povestea vulpii şi a 
corbului, putem spune că inflexiunea vocii mieroase a vulpii l-a 
înduioşat de fapt pe corb, alături, desigur, de vorbele linguşitoare, 
chiar dacă neadevărate, despre calitățile reale ale păsării. Mulţi 

cercetători au încercat să clasifice impactul caracteristicilor vocii: 
Cicero (1976) şi Quintilian (1972, 1975) au descris detaliat 
impactul diferitelor moduri de vorbire, care la nivel interpersonal 
sunt cel mai vizibile. Trayer (1958) a încercat să sistematizeze 
diferitele tipuri de calităţi ale vocii. Barber, Spanos şi Charles 
(1974) au subliniat şi importanța caracteristicilor vocale în 
comunicarea sugestivă: 

e intonaţia (se poate modula în timpul dialogului); 

e inflexiunea (schimbarea sa poate determina anumite 
informații despre starea interlocutorului); 

e volumul (alternanţa). 

Comportamentul non-verbal poate fi o sursă de informaţie 
foarte importantă deoarece evidenţa indică faptul că adesea atenția 
pe care o acordăm comportamentului  non-verbal este 
preponderentă față de cel verbal. 

Erickson şi Friesen (Erickson şi Frieser, 1969, 1972) au 
conturat cinci tipuri diferite de comportament non-verbal: 

1. Țlustrator: comportamente  non-verbale accentuând, 
ilustrând sau alteori acompaniind discursul sau conținutul 
limbajului. Exemplu: gesturile - cel mai des însoțesc discursul; 
mişcarea ochilor (strălucirea lor) are legătură cu ritmul discursului. 

2. Adaptatori sau manipulatori. Aceste comportamente sunt 
considerate a indica funcțiile proprii de funcționare care într-un 
grad mare sunt independente de discurs şi conținutul limbajului. 
Exemplu: vorbitorul se scarpină, îşi umezeşte buzele, se joacă cu 
stiloul. 

3. Emblemele includ comportamente non-verbale cu înţeles 
circumscris şi specific care ar putea fi tradus într-o pronunție 
verbală. Exemplu: clipirea ochilor, mişcarea capului, ridicatul din 
umeri. 

4. Adaptabili. Comportamentul non-verbal ajută adaptarea 
dialogului şi a comunicării cum ar fi „schimbarea rolurilor de 
ascultător şi receptor“ („turn taking signals“ - Duncan & Foke, 1977). 

5. „Affect displays“. Toate comportamentele non-verbale 
servesc unor funcţii de expresie pentru stări emoţionale specifice. 

Cele mai importante, în acest sens, sunt expresiile faciale şi 
schimbarea vocii. 

Comportamentul non-verbal poate fi o sursă sugestivă de 
informații foarte bună despre alții. Expresiile faciale specifice sunt 
stabile în cadrul diverselor culturi şi probabil că indică „programe“ 
primare reprezentând emoții prin expresii. 

Viteza discursului poate reprezenta dominare şi extroversie 
din partea emițătorului sau relație pozitivă cu atitudinea 
dominatoare, până la comportament distant (nevrotic şi extrovert). 

Mekabian (1972) studiază simpatia şi relaţiile de status 
între persoane interactive într-o diadă, precizând că ele sunt 
reflectate în comportamentul non-verbal al acestor persoane. 

simpatie ctul cu ochii 
distanța mai mică în i 
îşi zâmbesc adesea 

Efectele sugestive ale comportamentului non-verbal sunt 
multiple. De exemplu, se crede că cei care poartă ochelari sunt mai 
inteligenți decât ceilalți. Nimic mai fals. 

Comportamentele non-verbale folosesc în detectarea stărilor 
emoționale, trăsături de personalitate sau atitudini interpersonale. 


3.4. Contextul psihosocial 
Eficienţa activităţii negative şi contextul psihosocial 


În concepţia lui MeDougall, sugestia reprezintă un proces de 
comunicare realizat prin afirmarea mesajului în absenţa unei baze logice 
corespunzătoare, dar credibil. În urma unor îndelungi cercetări, autorul 
a afirmat faptul că elementele logice pot avea totuşi un loc în cadrul 
activității sugestive, dar nu pot avea un rol principal. 

Sugestiile reprezintă prin natura lor stimuli importanți. V. 
Gheorghiu a denumit contextele în care acționează sugestiile 
„situaţii provocative“. Ele leagă factorii comunicării şi influenţării 
de dinamica generală a proceselor psihice, în special de motivaţie, 
care este domeniul central al întregii psihologii. 

Situaţiile provocative decurg din raporturile dintre individ şi 
ambianța sa în procesul satisfacerii trebuinţelor sale, din cerinţele şi 

dorinţele pe care individul şi le adresează sieşi în scopul realizării 
de sine, precum şi din cerinţele pe care natura şi societatea le 
adresează omului ca parte componentă a unui macrosistem. 
Individul este chemat să-şi protejeze, să-şi apere şi promoveze 
interesele sale biologice, psihologice şi sociale. 

Contextul social constituie „anturajul“ în care individul îşi 
trăieşte viaţa. EI este format din: 

e prezența altor indivizi (reali, imaginari sau simbolici); 

e interacțiunea dintre indivizi; 
locul în care acţiunea are loc; 
activitățile colaterale din acel loc; 
setul regulilor nescrise şi expectanţelor. 

În concepția lui G. Zimbardo, există şase factori care 
influențează comunicarea interpersonală: 

0 gradul de apropiere sau proximitate spațială; 
limitele contactelor fizice în aceste relaţii; 
stilul cald sau autoritar; 
schimbul de priviri ca formă de comunicare; 
volumul şi ritmul interacțiunilor; 
dinamica autodezvăluirilor reciproce. 

Toţi aceşti factori sunt determinaţi de către contextul social 
şi în special de cel psihologic care, în activitatea sugestivă, este 
foarte important. Pentru a explica efectele sugestiei asupra 
percepţiei, Sherif a folosit un model al „cadrului de referință“; 
pornind de la ideea unei „situații ambigue“, nestructurate, el 
demonstrează că nu există o simplă „percepţie a haosului“. Ceea ce 
este perceput în astfel de situaţii este efectul unor funcţii interne, 
atitudini, impulsuri, funcții emoţionale. Impactul distragerii atenţiei 
asupra sugestiei dovedeşte valoarea euristică a acestui model. 
Festinger (1964) a demonstrat că indivizii distraşi sunt mai uşor 
sugestionaţi. Pe măsură ce nivelul de distragere creşte, subiecții 
prezintă dificultăți tot mai mari de a reacționa la argumentele 
mesajului. În cazul mesajelor de calitate superioară, care provoacă 

în general gânduri favorabile, distragerea le-ar anihila, inhibând 
astfel sugestia. 


Posibilităţi de eliminare a situaţiilor ambigue prin 
sugestie 


Altfel spus, un sfat este binevenit atunci când ne aflăm în 
impas şi nu ştim cum să rezolvăm o problemă. Este vorba de „locul 
sugestiei“ în psihologie. Sugestia este văzută ca o strategie 
cognitivă de luare a deciziilor. Este vorba de un tip special de 
influenţă exercitată de un comunicator prin conţinuturi sugestive. 
Binet (1900) şi Seastore (1895), pionieri în studierea sugestiei, au 
subliniat influența majoră a „micilor” replici sugestive verbale şi 
non-verbale. Pentru a trăi şi supraviețui, omul trebuie întotdeauna 
să fie în stare să acționeze. Există soluţii alternative pentru 
evaluarea şi rezolvarea problemelor personale. Există o serie de 
nerelaționări care creează situațiile ambigue: adică individul nu a 
înțeles informaţia primită exact în sensul în care i-a expediat-o 
emițătorul şi nu o poate reproduce în mod adecvat: 

e cât de bine se pricepe să folosească informaţiile pe care 
le-a primit; 

e dacă ceea ce crede el că ştie despre emiţător nu este în 
acord cu lumea sa interioară (eroare de consens); 

e dacă percepțiile pe care le are despre el nu sunt însuşite. 

V. Gheorghiu propune câteva strategii de dizolvare a 
ambiguității prin intermediul situațiilor sugestive (Hypnosys. 175 
Years after Mesmer). Mecanismele sugestive îndeplinesc un proces 
de substituire. Eliminarea soluțiilor alternative nu este întotdeauna 
conştiincios realizată. Decizia comportamentală câştigă caracterul 
unei exclusivități „ca şi cum“. Mecanismele sugestive se 
influențează reciproc cu cele reflexe (modele aplicate automat), 
precum şi cu cele raționale (deciziile clare). Strategiile propuse de 
profesorul V. Gheorghiu le menționăm doar, urmând să le abordăm 
mai pe larg în capitolul următor. Acestea sunt: 

e criteriul plauzibilității; 

e criteriul confirmării interumane; 

e criteriul corespondenței cu o anticipare certă. 

„În situaţiile ambigue, sugestia pare să conducă la o 
reducere directă a gradelor de libertate fără a pierde din capacitatea 
intelectuală vastă în procesul de dezvoltare a ambiguităților” 
(Hypnosys. 175 Years after Mesmer, p. 137). 

Încă o dată se evidenţiază faptul să sugestia ocupă un loc 
foarte important în comportamentul interuman. 


4. TEHNICI DE SUGESTIE ÎN RELAŢIILE 
INTERPERSONALE 


Tehnici de sugestie 

Dependenţa omului față de sistemele de comunicare este o 
realitate acceptată. Fiinţa umană este strâns legată de obiceiuri, 
motivații, convingeri, prejudecăţi, de particularitățile unor procese 
cognitive, de rolurile sociale care trebuie să le joace faţă de alte 
persoane, instituţii (familia, şcoala, locul de muncă), cât şi față de 
colectivitățile cărora le aparțin. 

Influenţa sugestivă este facilitată şi de faptul că oamenii, 
majoritatea considerându-se raționali, nu s-au eliberat pe deplin de 
reprezentări mitice şi conduite magice, ei fiind în multe cazuri 
„victimele” unor prejudecăţi sau clişee comportamentale. Credinţa 
în astfel de influenţe nu presupune neapărat pierderea controlului 
rațional, dar implică, de multe ori, elemente iraționale, de natură 
sugestivă. 

Tehnicile sugestive se încadrează în larga sferă a 
fenomenelor care au drept scop schimbarea atitudinală prin 
influențarea  trăirilor, credințelor şi comportamentelor unor 
persoane cu ajutorul unor stimuli primiţi de la alte persoane. 

În cadrul grupului se aşteaptă ca indivizii să reacționeze în 
funcție de normele proprii şi de modul în care fiecare individ se 
percepe pe sine şi îi percepe pe ceilalți. Heider spunea că o 
persoană nu numai că reacționează la acţiunile manifeste ale altei 
persoane, ci, de asemenea, reacționează la o probabilitate latentă, 
după cum crede că gândeşte, simte şi percepe anumite lucruri şi 
persoane celălalt. 

Cercetarea prezentată în capitolul anterior a încercat să 
demonstreze rolul important al empatiei indivizilor, cât şi gradul de 
sugestibilitate al fiecăruia în cadrul relațiilor interpersonale. Un 
individ înalt sugestibil poate fi marginalizat pentru că el este uşor 
influențabil de către ceilalți, arătând astfel că nu e capabil de opinii 
şi atitudini proprii. Foarte important pentru astfel de indivizi este 
rezistenţa la sugestie, care poate fi modelată prin tehnici sugestive. 
Se spune că sugestibilitatea reprezintă o trăsătură de personalitate. 
Chiar şi aşa, ea poate fi modelată, individul devenind în timp, dintr- 
un tip mult sugestibil, unul cu o sugestibilitate medie. În acelaşi 
context, al relaţiilor de grup, şi gradul de empatie al indivizilor 
variază. Un tip puternic empatic este deosebit de înțelegător față de 
ceilalți şi reuşeşte cu succes, de obicei, să se facă înţeles de ei. 

Există o opinie în domeniu, care spune că individul puternic 
empatic îi înțelege pe ceilalți şi astfel partenerii lui devenind la 
rândul mai maleabili, mai empatici. 

Pe de altă parte, o persoană puţin sugestibilă poate trece 
drept greu abordabilă, cu o personalitate introvertă şi cu slabe 
capacități de relaționare în interiorul grupului. 

Aceste capacități de comunicare pot fi optimizate prin 
intermediul unor tehnici de sugestie proprii psihologiei sau împrumutate 
din domeniul persuasiunii, dar adaptate activităţii sugestive. 

Voi încerca să abordez, în continuare, câteva tipuri de 
tehnici sugestive, urmărind prin aceasta o mai bună relaţionare a 
indivizilor în interiorul grupului. 


Efectul Placebo-transgresiunea din domeniul psihologicului 
în cel psihosociologic 


Reactivitatea Placebo constituie o manifestare particulară a 
Placebo presupune cunoaşterea mai exactă a proceselor psihologice 
şi psihosociologice acționate prin exerciţiile sugestive. 

„Efectul Placebo” este preluat din domeniul medical, 
reprezentând un efect psihologic imediat şi este folosit pentru 
sporirea credinței pacientului în eficacitatea tratamentului sau 
pentru alte aspecte ale relaţiei terapeutice. 

Cuvântul „placebo” a intrat în literatura medicală la sfârşitul 
secolului al XVIII-lea (în Ib. latină - placebo = îmi place), dar nu a 
apărut în vreun titlu de articol decât în anul 1945. De atunci, a 
devenit o practică comună în cercetarea medicală pentru testarea 
medicamentelor noi, prin compararea lor cu placebos farmacologici 
inerţi, sub condiţii oarbe, duble şi practici similare, care au folosit, 
de asemenea, în variate stări ale cercetării psihoterapeutice. 

În „Dicţionar de psihologie socială” (Editura Ştiinţifică şi 
Enciclopedică, Bucureşti, 1981, p. 91), Pantelimon Golu precizează 
că: „Efectul Placebo desemnează iradierea sau transferul 
semnificației unor măsuri întreprinse, de exemplu, în legătură cu 
condițiile dintr-un anumit loc de muncă, asupra conduitei şi 
performanţei celor care lucrează în alte locuri de muncă şi ale căror 
condiţii n-au fost modificate efectiv“. 

În cazul unor stări anxiogene determinate de diverse cauze 
externe sau interne, efectul Placebo, ca modalitate de sugestie, poate 
să-l ajute pe individ, în final intensificând în mod pozitiv relațiile din 
grup. Această tehnică funcționează, în special, asupra indivizilor care 
au suferit o stare emoţională negativă sau care sunt marginalizaţi, 
implicând o autoestimare scăzută şi o stare de anxietate. 

Această „credinţă Placebo“ (Hypsnosys. 175 Years after 
Mesmer. Recent Developments in Theory and Application, Walters 
Bongartz (ed.), Universitătsverlag Konstanz, 1990) va produce un 
răspuns emoţional cum ar fi calmul, speranţa, liniştea interioară 
ş.a.m.d., care sunt opuse depresiei şi anxietăţii, cu repercusiuni 
benefice şi asupra relațiilor din cadrul grupului. 


Repetarea unui mesaj simplu 


Să ne reamintim povestea vulpii şi a corbului, în care 
vulpea, apelând la viclenia sa tipică, îl face pe corb să creadă că 
într-adevăr este rege al păsărilor, că are o voce superbă şi un penaj 
deosebit. Este tipul de sugestie prin care mesajul este reluat, chiar 
dacă nu are corespondent în realitate, până când scopul este atins. 

Astfel, şi în cazul grupurilor umane, un lider, în final, este 
ascultat pentru că ceea ce spune „sună frumos“ şi electrizează 

publicul. Dacă o persoană doreşte să cucerească pe alta, motivația 
intrinsecă fiind foarte puternică, folosind o tehnică sugestivă, 
repetitivă, va avea şanse de reuşită. De asemenea, în cazul 
reclamelor, un mesaj foarte scurt, o idee, un cuvânt este prezentat 
de mai multe ori, pe moment nu este reţinut, dar în timp devine 
ceva cunoscut, chiar este inclus în viaţa cotidiană. Exemplu: „Ştii şi 
câştigi!“ sau „Te uiţi şi câştigi 

Această tehnică nu este una nouă. Pentru prima dată a fost 
folosită în propaganda bolşevică, preluată apoi de către nazişti în 
timpul celui de-al doilea război mondial. 

În prezent este o tehnică folosită cu eficacitate în domeniul 
reclamei şi al propagandei. La nivel interpersonal, datorită 
relaționării specifice dintre doi indivizi, cu ajutorul mesajelor 
repetitive, se pot atinge scopuri intangibile la prima vedere, datorită 
tocmai tenacității celui care foloseşte o astfel de tehnică, de regulă, 
aceasta fiind o calitate deosebit de apreciată. 

Dar, este demn de remarcat faptul că aceste mesaje, dacă 
depăşesc un anumit prag, pot deveni ineficiente, datorită apariției 
sentimentului de iritare, enervare sau plictiseală. 

Repetarea mesajului sugestiv are următoarele caracteristici: 

e facilitează percepția stimulilor de către persoanele care 

nu i-au perceput în prezentarea precedentă; 

e  întreține/consolidează - pentru persoana care a perceput 

deja stimulul (nu-l irită); 

e dacă e prea frecvent - creează o stare obsesivă; 

e creează sentimentul receptorului că cel care repetă este 

puternic, bine aşezat. 


|ee 


Distragerea atenţiei 


Sugestionarea verbală poate fi mai eficientă folosind ceva 
care le atrage atenţia indivizilor suficient pentru a le inhiba 
contraargumentarea. Pe măsură ce nivelul de distragere creşte, 
subiecții prezintă dificultăți tot mai mari de a reacționa la 
argumentele mesajului (Festinger şi Maccomby, 1964, Osterhause 
şi Brock, 1970). 

În practică este foarte adesea folosită această tehnică când 
cuvintele susțin, de exemplu, candidatul; imaginea vizuală a 
candidatului ne restrânge analiza atentă a vorbelor. Distragerea este 
eficientă când mesajul este simplu sau uşor de infirmat. Cu 
mesajele complexe, distragerea se interferează cu o reflecţie atentă 
a gândirii. 

Se pune problema şi altfel: sunt cei care vorbesc mult şi 
repede mai convingători decât cei care vorbesc puţin tocmai 
datorită faptului că nu oferă timp pentru contraargumente? 

Concluzia este simplă - dacă nu observăm un mesaj, nu-l 
putem contraargumeta. 


Rezistenţa la mesajele sugestive 


Există o serie de probleme legate de rezistenţa la schimbare 
a atitudinilor, prin diverse forme de influențare, cum ar fi 
manipularea sau persuasiunea. În mod complementar, fiecare autor 
a încercat să ofere câteva soluţii pentru evitarea unor efecte 
neplăcute. Începând cu McGuire, cel care-i spunea unui coleg de 
breaslă: „tu îi înveţi pe oameni să devină mai persuasivi, pe când eu 
îi învăţ să fie rezistenți la orice modalitate de influență”; autori 
pasionați de această problemă a rezistenţei la influenţă au creat o 
serie de strategii viabile” (Meyers, Social Psychology, McGraw- 
Hill, Inc., New York, 1990). Atâta timp cât aceste lipsuri de 
influență au loc la nivel cognitiv, există rezolvări bazate pe 
argumente logice sau, mai bine spus, contraargumente, găsirea altor 
soluții decât cele prezentate de un anume emiţător, delimitarea 
conştientă de modul de gândire al acestuia. 

Se pune întrebarea ce facem când suntem bombardaţi cu 
sugestii negative care pot dezorganiza şi chiar traumatiza individul? 
Ne întrebăm de unde ne vin astfel de idei, cum am putut reacționa 
astfel față de un fenomen sau situație? 

Asemenea probleme apar la nivelul subconştientului. Deşi 
dispune de libertate de decizie, persoana în cauză este condiționată 
de sistemul de dependenţă în care se găseşte faţă de alte persoane, 

instituţii sau față de propriile prejudecăţi, modele, acționând în 
conformitate cu sugestiile ce-i sunt transmise. 

Irina Holdevici defineşte subordonarea, fiind „dispoziția 
care mediază supunerea necritică față de incitații din afară sau din 
interiorul individului, incitaţii care creează direct sau indirect, cu 
sau fără intenție, dirijarea comportamentului său” (Irina Holdevici, 
Sugestiologie şi psihoterapie sugestivă, Editura Victor, Bucureşti, 
1995, p. 13). 

Subordonarea se bazează şi pe necesități de apărare a eului, 
cum ar fi evitarea disconfortului din situații de ambiguitate. 

Manipularea prin sugestii a individului se realizează făcând 
apel la emoţiile sale, cunoscându-i expectanţele sociale, 
sentimentele de vinovăţie față de anumite lucruri, dorințele sale 
intime. Cunoscând toate acestea, manipulatorului îi vine foarte uşor 
să-şi „implanteze” mesajul fără ca cel în cauză să conştientizeze 
acest lucru. 

Pentru a evita astfel de situații neplăcute, care uneori pot fi 
fatale pentru conduita individuală în general, vom prezenta mai Jos 
câteva modalităţi, considerate eficiente, de rezistență la sugestii 
negative. 

Mai întâi, evitaţi să vă deschideţi sufletul în faţa oricui. Nu 
vorbiți despre treburile dumneavoastră unor persoane străine. Nu 
vă exprimaţi dorințele interne, trăirile, punctele vulnerabile unor 
cunoştinţe întâmplătoare. 

O altă modalitate de abordare o reprezintă antrenamentul 
personal, constând în desensibilizarea de anxietate şi reacţii fobice, 
găsirea unor modalităţi noi, în special, chiar dacă e amintit pe 
ultimul loc, reconstrucția şi întărirea egoului prin autosugestii, 
constând în diverse mesaje cum ar fi: „sunt puternic!“; „Am o 
putere de muncă extraordinară!“ „Nu am nevoie de ajutorul altora 
în rezolvarea acestei probleme!“. 

Exersarea în păstrarea calmului şi a sângelui rece, în 
confruntările cu cei care încearcă să manipuleze este o altă 
modalitate de rezistență. Nu vă lăsați la cheremul lăcomiei şi al 
satisfacerii orgoliului personal. 

Acceptaţi schimbul de idei, analizând la rece opiniile sau 
concepțiile ce nu coincid cu ale dumneavoastră. 

În lucrarea „Psihologia succesului” (Editura Ceres, 
Bucureşti, 1993, p. 87), autoarea, Irina Holdevici, propune o 
atitudine de viaţă bazată pe relaxare. Aceasta cuprinde câteva 
exemple de atitudini pentru a evita suprasolicitarea zilnică. De 
exemplu, planificarea riguroasă a activității zilnice, chiar dacă 
aceasta va însemna refuzarea unor persoane. Este foarte important 
să ne aducem aminte cuvântul „Nu!“. „De cele mai multe ori este 
greu să refuzi pe cineva dar, adesea, aceasta este singura cale de a 
păstra un stil sănătos de viaţă. Nu trebuie să uităm că lumea nu se 
va sfârşi dacă nu răspundem la o solicitare“. 

De asemenea, este bine să ne controlăm propriul stil de 
viață, decât să-i lăsăm pe alții să ne ghideze. Câteva minute zilnice 
de relaxare în care să ascultăm muzică sau pur şi simplu să nu 
facem nimic înseamnă foarte mult pentru sănătate. 
Suprasolicitările, chiar în cazul unor indivizi performanţi, pot duce 
la boli psihosomatice. 

„Primul pas în calea evitării unui stil de viaţă stresant constă 
în a învăţa să previi şi să eviţi supraîncărcarea. Al doilea constă în 
utilizarea profilactică şi terapeutică a tehnicilor de relaxare. Trebuie 
să fim realişti în planificarea propriilor activităţi, supraestimând 
timpul de care avem nevoie pentru a le realiza şi nu subestimându- 
|. Mai bine să plecăm mai devreme de acasă, decât să trăim stresul 
că vom întârzia la serviciu. De asemenea, trebuie să acceptăm ideea 
că la un moment dat trebuie să ne oprim dintr-o activitate şi să 
trecem la alta” (Irina Holdevici, Psihologia succesului, Editura 
Ceres, Bucureşti, 1993, p. 86). 

Toate aceste modalități de rezolvare a problemelor 
reprezintă o cale terapeutică foarte dezvoltată, care se poate realiza 
individual, cum am spus şi mai sus, dar şi cu ajutorul specialiştilor. 

